ބިދޭސީ މީހާގެ 44 ޕަސެންޓު ވަނީ ފިހިފައި: ހޮސްޕިޓަލް\nށ. ފުނަދޫގައި މިއަދު ހިނގި އަލިފާނުގެ ހާދިސާގައި ބިދޭސީ މީހާގެ ހަށިގަނޑުގެ 44 ޕަސެންޓް ފިހިފައިވާ ކަމަށް ށ. އަތޮޅު ހޮސްޕިޓަލުން މިރޭ ބުނެފި އެވެ.\nތިމަރަފުށީގެ ގެއެއްގައި ރޯވެ އަނދައި ހުލިވެއްޖެ\nތ. ތިމަރަފުށީގެ ގެއެއްގައި މިއަދު ރޯވެ ބޭނުން ނުކުރެވޭވަރަށް އަނދައި ހުލިވެއްޖެ އެވެ.\nNovember 08, 2017 16\nވެލާނާގޭގައި ހުރި ކަރުދާސްތަކެއްގައި ރޯވެއްޖެ\nވެލާނާގޭގެ އަށް ވަނަ ބުރީގައި ހުންނަ އެޑިއުކޭޝަން މިނިސްޓްރީގައި ބަހައްޓާފައި ހުރި ކަރުދާސްތަކެއްގައި މިރޭ ރޯވެއްޖެ އެވެ.\nއުކުޅަހު އިންޖީނުގޭގައި ރޯވެ ކަރަންޓު ކެނޑިއްޖެ\nއއ. އުކުޅަހު އިންޖީނު ގޭގައި މިއަދު އަލިފާން ރޯވެ، ރަށުން ކަރަންޓު ކެނޑިއްޖެ އެވެ.\nބަޑިބޭސް ފެކްޓަރީއެއް ގޮވި އިރު ސަލާމަތްވި ކުޑަކުއްޖާ\nއުމުރުން 17 އަހަރުގެ ފިތުރިއްޔާ އަކީ އިންޑޮނީޝިއާގައި ބަޑިބޭސް ފެކްޓަރީއެއްގައި ރޯވެ އެތައް ބަޔަކު މަރުވި އިރު ސަލާމަތްވި ހަމައެކަނި ކުޑަކުއްޖާ އެވެ.\nރޯވި ބޯޓު އޮޔާ ދަނިކޮށް ހިފަހައްޓައިފި\nބ. ކެންދޫ ފަޅު ތެރޭގައި މިދިޔަ ހުކުރު ދުވަހު ހިނގި އަލިފާނުގެ ހާދިސާގައި ފެތިފައިވާ ތެޔޮ ބޯޓު ދެފެން ދޭތެރޭން އޮޔާ ދަނިކޮށް، ފަރަކަށް އެރިޔަ ނުދީ ހިފަހައްޓައިފި އެވެ.\nބިދޭސީ މީހާގެ ހަށިގަނޑުގެ 45 ޕަސަންޓު ވަނީ ފިހިފައި\nބ. ކެންދޫ ފަޅު ތެރޭގައި އޮތް ތެޔޮ ބޯޓުގައި ހިނގި އަލިފާނުގެ ހާދިސާގައި ފިހުނު ބިދޭސީމީހާގެ ހާލު ސީރިއަސްކަމުން، މާލެ ފޮނުވާލަން މަސައްކަތް ކުރާ ކަމަށް އޭދަފުށީ ހޮސްޕިޓަލުން ބުނެފި...\nކެންދޫ ފަޅުގައި އޮތް ތެޔޮ ބޯޓެއްގައި ރޯވެ އަނދައިފި\nތެޔޮ ހިފައިގެން ބ. ކެންދޫއަށް ދިޔަ ބޯޓެއް އެ ރަށު ފަޅުތެރޭގައި އޮއްވައި މިއަދު ރޯވެ މީހަކު ފިހިއްޖެ އެވެ.\nމެޝިނުގައި ރޯވެ ފިހުނު އަންހެން މީހާ މަރުވެއްޖެ\nމއ. ފެސިނޭޝަންގައި ހުރި ދޮންނަ މެޝިނެއްގައި ރޯވެ، ފިހުނު ތ. ގުރައިދޫ ހައްވާ މަނިކެ އަށް އިންޑިއާގައި ފަރުވާދެނިކޮށް މިއަދު މަރުވެއްޖެ އެވެ.\nކެލިފޯނިއާގެ އުތުރުން ސަރަހައްދެއްގައި ރޯވެ އަނދަނީ\nކެލިފޯނިއާ (އޮކްޓޯބަރު 10) - އެމެރިކާގެ ކެލިފޯނިއާގެ އުތުރުން ބޮޑު ސަރަހައްދެއްގައި އަލިފާން ރޯވެ އަނދަމުން އެބަދެ އެވެ.\nOctober 09, 2017 60\nޕްރޮސެކިއުޓާ ޖެނެރަލް (ޕީޖީ) އައިޝަތުގެ ބިޝާމްގެ ރަސްމީ ކާރުގައި ރޯކޮށްލައި ރޭ އަންދާލައފި އެވެ.\nއަލިފާންގަނޑު ކޮންޓްރޯލްވި އިރު ގެއްލުން މިލިއަނުން!\nލ. މާބައިދޫގެ ތެޔޮ ގުދަނުގައި މިއަދު ރޯވެ، އެ ތަނާ ޖެހިގެން ހުރި ތިން އިމާރާތެއް އަނދައި ހުލިވެ މިލިއަން ރުފިޔާގެ ގެއްލުން ވެއްޖެ އެވެ.\nމާބައިދޫގެ ތެޔޮގުދަނެއްގައި ރޯވެއްޖެ\nލ. މާބައިދޫގެ ތެޔޮ ގުދަނެއްގައި މިއަދު ރޯވެ އެއްކޮށް އަނދައި ހުލިވެއްޖެ އެވެ.\nOctober 01, 2017 11\nކާރުގައި ރޯވީ ނަރެއް ޝޯޓްވެގެން\nމިދިޔަ ހުކުރު ދުވަހުގެ ރޭ އުސް ފަސްގަނޑު ސަރަހައްދުން ދުއްވާފައި ދިޔަ ޓެކްސީގައި ރޯވީ، އޭގެ ޑިކީއަށް ލާފައި އޮތް "ޝާފްޓް" ދަގަނޑެއްގައި ކާރުގެ ނަރެއް ގޭނިގެން ޝޯޓުވުމުން ކަމަށް އެކާރުގެ ޑްރައިވަރު މިއަދު ބުނެފި އެވެ.\nSeptember 29, 2017 19\nދުއްވާފައި ދިޔަ ޓެކްސީއެއްގައި ރޯވެއްޖެ\nއުސްފަސްގަނޑު ސަރަހައްދުން މީގެ ކުޑައިރުކޮޅެއް ކުރިން ދުއްވާފައި ދިޔަ ޓެކްސީއެއްގައި ރޯވެ ކާރު ވަރަށް ބޮޑަށް އަނދައިފި އެވެ.\nSeptember 24, 2017 51\nމަޖިލީހުގައި އަނެއްކާ ވެސް އަލިފާނުގެ ހާދިސާއެއް\nރައްޔިތުންގެ މަޖިލީހުގެ އިދާރާގައި އަނެއްކާ ވެސް ރޭ ފަތިހު އަލިފާނުގެ ހާދިސާއެއް ހިނގައިފި އެވެ.


ޔާއިން9– Esfiya\nމިއަދު މިޝްކާގެ މޫނު ހާމައަށް ފެންނަން ހުއްޓެވެ. މީ ކިހިނެއް މޫނުއަޅާ ކުއްޖެއްބާއޭ އަހަރެންގެ ހިތަށް އެރިއެވެ.\nއަހަރެން ފެނުމުން މިޝްކާ ރަތްވިކަން އަހަންނަށް އެނގުނެވެ. އަހަންނާ ދިމާއަށް ފާޑަކަށް ބަލާލުމަށްފަހު ދޮރުން އެތެރެއަށް މިޝްކާ ދެމިގަތެވެ. “ނައިރާ އަޅޭ އަދިވެސް ތައްޔާރު ނުވަންތަ!” ބަދިގެއާ ދިމާއަށް ދަމުން މިޝްކާ ކުސްތަޅާލިއެވެ. “އޫޕްސް ސޮރީ މަ ހަނދާނެއްވެސް ނެތް މަ ރީތި ވެގެން ދަންނާމުން ވަރަށް ލަސް ވާނެ ރީތި ވާންވީތަ؟” ނައިރާ ބުނި އަޑު އިވުނެވެ. އަހަންނަށް އަދިވެސް ހުރެވުނީ ދޮރުހުޅުވި ގޮތަށްކަން އިނގުނީ ރިހާމް އައިސް ގޮވާލުމުންނެވެ. އޭނާ ހުރީ ހެވި ދިލިފައެވެ. ހީވަނީ ކޮލްގެޓް އިސްތިހާރެއް ކުޅެން އުޅޭހެނެވެ. “މިޝީ ހިނގާ މިއަދު މަށާ އެކީ ދާން މި ނައިރާ ރީތިވެގެންދާން ވެއްޖެޔާމުން އިރުއޮއްސޭއިރުވެސް ނުދެވޭނެ. މިފަހަރު މާލެ އާ ފަހުން އަދި އެއްކޮށް ބޭރަށްވެސް ޖައްސާނުލަމެންނު” “އޯކޭ ނައްޓު މަ ދިޔައީ” މިޝްކާގެ ފަހަތުން އައި ރިހާމް އަހަންނާ ދިމާއަށް ބަލާލީ މަލާމާތުގެ ނަޒަރަކުންނެވެ. އޭނާ ބުނާކަހަލައެވެ. ޔާއިން ތީ ލޯބީގައި ނާކާމިޔާބު މީހެކެވެ. ޔާއިން މޮޔަވިޔަސް މިޝްކާއެށް ދެނެއް ނުލިބޭނެއެވެ. ޔާއިން ޖެހޭނީ ކުޅިބަލަން ދުރުގަ ހުންނާށެވެ. މިޝްކާއާއި ރިހާމް އެކީގައި ދާ މަންޒަރު ބަލަން ކެތްނުވުމުން ގޭތެރެއަށް ވަނީމެވެ. ކާހިތް ވެސް ކެނޑުނެވެ. ނަމަވެސް ނައިރާ އެހާ ލޯބިން ސައި ތައްޔާރު ކޮށްދިނުމުން ނުކައި ދާކަށްވެސް ނުކެރުނެވެ.\nހެނދުނު ދިހައެއް ޖެހިއުރު އަހަންނާ ޖިޔާން ތިބީ އޭޑީކޭ ހޮސްޕިޓަލުގައި އޮތް އިންޓަވިއުއަކަށް ގޮހެވެ. އަހަރެން ކިޔެވިކަން އަދިއެއް އާއިލާގެ އެކަކަށްވެސްންގަމެވެ. ވަޒީފާހަމަ ޖެހުމުން މަންމަމެން ގާތު ބުނަން މަޑުކޮށްލީއެވެ.\nއިންޓަވިއު ނިންމާލާގެން އަހަންނާ ޖިޔާން ދިޔައީ ރަސްރަނި ބަގީޗާއަށެވެ. އެއީ ޖިޔާން އަހަރެންގާތު ވަރަށް ބޮޑު ވާހަކައެއް ބުނަންވެފައިއޮތުމުންނެވެ. ޖިޔާން އަކީ އެހާ ސީރިއަސްމީހެއް ނޫނެވެ. ނަމަވެސް މިއަދު އޭނަ ހުރިލެއް ސީރިއަސް ކަމުން އެ އުޅެނީ ވަރަށް ބޮޑު ވާހަކައެއް ދައްކަން ކަން އަހަންނަށް އެނގުނެވެ. ބަގީޗާގެ ބެންޗެއްގައި އިނށީނީމެވެ. ޖިޔާން ހަށި ފުރާ ނޭވާއެއް ލުމަށްފަހު ވާހަކަ ދައްކަން އަނގަ ހުޅުވާލިއެވެ. ނަމަވެސް އޭނަ ހުޅުވި އަނގަލެއްޕުނީ ކުޑަކުއްޖަކު ޖިންނިބޭބެ އޭ ކިޔާފަ އޭނައަށް ގޮވާލުމުންނެވެ. ޖިޔާންގެ މޫނަށް ވީގޮތް ފެނިފަ އަހަރެންގާތަށް ވަރަށް ހިނިއައެވެ. ނަމަވެސް އެއީ އަހަރެން ދަންނަ އަޑަކަށްވުމުން ޖިޔާން އަށް ގޮވީ ކޮންނުއްޖެއްތޯ ބަލާލުމަށް ފަހަތަށް އެނބުރުނީމެވެ. “ރިކާ.” އަހަންނަށް ބުނެވުނެވެ. ޖިޔާނަށް ގޮވީ ރިކާ ނޫން ދެވަނަ ކުއްޖެއް ނޫނެވެ. “ދޮންބެވެސް އެބަހުރި ޔޭ. ޖިންނިބެއާ ދޮންބެ ހިނގާ ރިކާ އާ އެއްކޮށް ކުޅެން ދާން މަންމި އާ ޑެޑީ އާ ދޮންތި ވެސް އެބަ އުޅޭ” ރިކާ އަށް ޖިޔާން އެނގުމުން އަހަރެން ހައިރާންވިއެވެ. ޖިޔާން ކޮންމެވެސް ކަމަކާ ހާސްވެގެން އުޅޭހެން އަހަންނަށް ހީވިއެވެ. “އޯއޯ ނައިރާ މިތާ ހުރިކަން އެނގިގެންދޯ ތިއައީ” ޖިޔާނާ ދިމާއަށް އައި ރިހާމް ބުންޏެވެ. ރިހާމް އެހެން ބުނުމުން އަހަންނަށް ޖިޔާނާ ދިމާއަށް ބަލާލެވުނެވެ. އަހަރެން ޖިޔާނަށް ބަލާލިގޮތުން ކަންނޭންގެއެވެ. ރިހާމް ވާހަކަދައްކަން ފެށިއެވެ. “ޔާން އަކަށް ނޭނގޭތަ މީ އަހަރުމެންގެ ވާން އުޅޭ ޅިޔަނު ކަމެއް؟ ނައި ކޯސްނިމޭހާ އަވަހަކަށް މެރީ ކުރަން އެ އުޅެނީ! މަ ހީކުރީ ޔާން ޖިންނި އާ އެއްކޮށް ތިއުޅެނީ އެހެންވެ ކަމަށް” “ވަޓް ޖިޔާންއާއި ނައި މެރީ ކުރަނީއޭ ރިމް ކީކޭ ތި ކިޔަނީ؟” ރިހާމް ކީ އެއްޗަކުން އަހަރެންގެ ބޯ ހާސްވިއެވެ. މިވީހާ ދުވަހުވެސް ޖިޔާން އަހަރެން ގާތު އެކަހަލަ ވާހަކައެއް ނުދައްކައެވެ. ޖިޔާން އަހަރެންގެ އަތަށް ދަމަމުން ތަންކޮޅެއް ދުދަށް ގެންދިޔައެވެ. “ޔާން ރިމް އެ ބުނީ ތެދެއް އަހަރެން މި އުޅެނީ ނައިރާއާ މެރީ ކުރަން މަށާ ނައިރާ ރަށްޓެހިވެގެން އުޅޭތާ އަަަަށް އަހަރު މި ވަނީ އެއކަލަ އިރު ޔާންމެން މަގޭ ގަޔަށް ވަޅިހެރި އިރުވެސް އުޅުނީ ނައިރާއާ ރަށްޓެހިވެގެން! މީ މިއަދު އަހަރެން ބުނަން އުޅުނު ވާހަކަ ޔާން އައި އޭމް ސޮރީ” “އެހެންވެޖެޔާމުން ޖިޔާނަށް އެނގޭދޯ މިޝޫއާ ރިހާމް..”އަހަރެން ވަކި ހިސާބަކަށް ބުނުމަށްފަހު ހުއްޓާލީމެވެ. ޖިޔާން ގޮވަގޮވާ ހުއްޓާ ބަގީޗާއިން ނިކުމެ ގެޔާ ދިމާއަށް މިސްރާބު ޖެހިިީމެވެ. ޖިޔާން އެކަންތައް ސިއްރުކުރުމުން އިންތިހާއަށް ރުޅިއައެވެ. “ދޮންބެ ހާދަރުޅި އައިސްފަ ކިހިނެއްވީ؟” ގެއަށްވަނުމާއެކު ނައިރާ އެހިއެވެ. ނައިރާ އެހެން އެހުމުން އަހަރެންގެ ރުޅި ހައްތަހާ ގަދަވިއެވެ. “މަޖެހޭތަ ކޮންމެހެން ނައިރާގާތު ބުނަން؟ މަ ރުޅިއަޔަސް ނައިރާއާ ބެހޭކަމެއްނޫންދޯ ނައިރާާއަކާ މަށެއްވެސް ނުބެހެމެއްނު!” ރުޅިއައިސް ރަތްވެފައި ހުރެ އަހަރެން ބުނީމެވެ. “ޔާން ހާދަ އަޑުގަދަ ކޮށްލައިގެން ކިހިނެއްވީ؟” އަހރެން މާ ބާރަށް ވާހަކަ ދެއްކުމުން މަންމަ ކޮޓަރިން ނިކުތެވެ. މަނމާއާ ދިމާއަށް ވެސް ހަޅޭއްލަވައިގަންނަން އުޅުނީމެވެ. ނަމަވެސް އެއީ މަންމަ ކަން ހަނދާންކޮށްލުމަށްފަހު އެއްޗެކޭ ނުބުނެ ކޮޓަރިއަށް ދިޔައީމެވެ. “ޔާނަށް ކިހިނެއްވީބާ؟” މަންމަ ބުނި އަޑު އަހަންނަށް އިވުނެވެ.\nމުޅި ދުވަސް އެއްކޮށް އަހަރެން ހޭދަކުރީ ގޭގައެވެ. ޖިޔާން އާއި ރިހާމްގެ އިތުރުން ނައިރާވެސް އެތައްފަހަރަކު ގުޅިއެވެ. މަންމަ ކާންގޮވުމުންވެސް ބަނޑުހައި ނުވާކަމަށްބުނެ ކާކަށް ނުދަމެވެ.\nރޭގަނޑު ދިހައެއްގެހިއިރަށް ބަނޑުހައިވެގެން ނުހުރެވޭ ވަރު ވީމަ ތެދުވެގެން ގޮސް ކޮފީތަށްޓެއް ގިރާލައިގެން ޓެރަަށް ދިޔައީމެވެ. ހަމަ ޖެހިލައިގެން ކޮފީބުއިމުގެ އިތުރަށް މިޝްކާއާ ދިމާވޭތޯއެވެ. ކަންތައްވިީ ވެސް އަހަރެން ބޭޭނުންވި ގޮތަށެވެ. ރެއެކޭ އެއްގޮތަށް މިރޭވެސް މިޝްކާ ޓެރަހުގެ އެބައިނެވެ. “މިޝްކާ” އަހަންނަށް ބޭއިޚްތިޔާރުގައި މިޝްކާއަށް ގޮވާލެވުނެވެ. ސިހިފައި މޮޝްކާ އަހަންނާ ދިމާއަށް އެނބުރުނެވެ. އެ މޫނު މަތިން އަހަންނަށް ފެނުނީ ހިތާމައެވެ. މިރޭވެސް މިޝްކާ އުޅުނީ ދާށެވެ. ނަމަވެސް މިޝްކާއަށް ދިއުމުގެ ފުރުސަތު ނުދީ މިޝްކާގެ އަތުގައި ހިފާ އަހަންނާ ދިމާއަށް ދަމައިގަތީމެވެ. “ޔާއިން ތީ ކޮންކަމެއް ހަމަ މިހާރު މަގޭ އަތުން ދޫކުރޭ” ރުޅިވެރި ކަމާއިއެކު މިޝްކާ ބުންޏެވެ. “ނުދޫކުރާނަން މިޝްކާ އަހަރެން ކުރާ ސުވާލުތަކަށް ޖަވާބު ދިނީމަނޫނިއްޔާ ތިއަތުން ދުލެއް ނުކުރާނަން އެހެންވީމަ މިޝްކާއަށް އެންމެ ރަނގަޅުވާނީ އަހަރެން ކުރާ ސުވާލުތަކަށް ޖަވާބު ދިނިއްޔާ!” ސީދާ މިޝްކާގެ ދެލޮލަށް ބަލަހައްޓައިގެން ހުރެ އަހަރެން ބުނީމެވެ. މިޝްކާ އަދިވެސް އަހަރެންގެ އަތް ނެއްޓުވޭތޯ މަސައްކަތް ކުރަމުން ދިޔައެވެ. “މިޝްކާއާ ރިހާމް އޯކޭއެއް ނޫންދޯ! އަހަންނަކަށް ހިޔެއް ނުވޭ ރިހާމް ރަނގަޅުހެނެއް އެހެންވެއެއްނު މިޝްކާ އަބަދު ދެރަވެފަ ހުންނަނީ” ” ޔާއިން ކިހިނެއްވެގެން ތި އުޅެނީ ބުނަން ރަނގަޅުވާހަކައެއް ރިހާމް މަށަކަށް ގޯހެއްވެސް ނޫން އަނިޔާއެއްވެސް ނުކުރޭ ރިހާމެއް ނޫން ކަންނޭނގެ މީހުންނަށް ގޯހީކީ އަދި ރިހާމެއްވެސް ނޫންކަންނޭގެ މާރާމާރީގެ ހިންގައިގެން ހައަހަރަށް ޖަލައް ލީކީވެސް! އެހެންވީމަ މީހުންނަށް އަނިޔާކުރާ ވާހަކަ ޔާއިން ނުދެއްކިޔާމުން ކަންނޭނގެ ރަނގަޅުވާނީ!” އަހަރެންގެ އަތް މިޝްކާގެ އަތުން ދޫވިއެވެ. މިޝްކާ ބުނި ބަސްތައް އަހރެންގެ ހިތުގެ އެންމެ ފުންމިނަށް ވެސް އަސަރުކުރިއެވެ. “ޔާން ވެއިޓް” އަހަރެން ޓެރަހުން ނުކުތުމަށް ހިނގައިގަތިމާއިއެކު ރިހާމްގެ އަޑު އިވުނެވެ. ނަމަވެސް އެއަޑު ނީވޭކަމަށް ހަދާފައި އަހަރެން ނުކުމެގެން ދިޔައީމެވެ.\nމާލޭގެ ކާރު ބާރު މަގުގައި ހިނގަމުން ދިޔައިރު ދުއްވާއެއްޗަކަށް އަހަންނަކަށް ސަމާލުކަމެއް ނުދެވުނެވެ. ހޮނު ގުގުރިއެއް ހެން މިޝްކާގެ ބަސްތައް އަހަރެންގެ ކަންފަތުގައި އަދިވެސް ގުގުމަމުން އަދިވެސްއެބަދެއެވެ.\nޔާއިން ދިޔުމާއިއެކު ހުރިތަނަށް އަހަންނަށް ތިރިރވެވުނެވެ. އެއީ އެއްގޮތަކަށް ވެސް އަހަރެން ބުނެގެންވާނެ ބަސްތަކެއް ނޫނެވެ. ނަމަވެސް ޔާއިން ކުރަންފެށި ސުވާލުތަކުން އަހަންނަށް އުނދަގޫވެގެން އެބަސްތައް ބޭރުވީއެވެ. މިވީ ހައަހަރު ދުވަހު ތެރޭވެސް އަހަރެންގެ ހިތުގައި ޔާއިންއަށް ވީ ލޯބި ފަނޑެއްނުވެއެވެ. ރެއާ ދުވާލު ހޭދަވަނި ޔާއިންގެ އިންތިޒާރުގައެވެ. “މިޝްކާ ކީއްތިކުރީ؟” އެހެންބުނުމަށްފަހު ޔާއިންގެ ފަހަތުން އެނާއަށް ގޮވަމުން ރިހާމް ދިޔައެވެ.\nއަހަރެން ދެރަވެއްޖެ ނަމަ އަބަދުވެސް އަހަރެންގެ މަންޒިލަށްވެފައިވަނީ ރަސްފަންނެވެ. ރަސްފަންނުގެ މޫދާވީ ދިމާއަށް ބަހަށްޓާފައި ހުރި ގޮނޑައަކަށް އަހަރެން ވެއްޓިގަތީމެވެ. މޫނުގައި ދެއަށް އަޅާލުމަށްފަހު ރޯންފެށީމެވެ. ފިރިހިނަކަށްވިއަސް މިއަދު އަހަންނަކަށް ކެތެއް ނުކުރެވުނެވެ.\nvaahaka up vee dho salhi\nv ufaavehje adhi mirey one part up kohladhey vaahaka buneema\nSlm hurihaa kudhin miothy storyge 9vana part. Wednesday ga upkuran bunefa vx hithah ery liyevunyma up kuraaniyye. Ummedhu kurany hurihaa kudhinnah vx mi part kamudhaane kamah. Jazakumullah khairan\nWow its beautiful, nothing more to say!\nMee frst dhwhh,….. vrh salhii… nd i notice tht mi bai ehn mr thakh vure s dhigu… thnxx.. curioslyy waitin…ly..♥♥♥\npis pis .haada kureyy alhe mieyavuren digukhala deeba dhw plz plz\nShaan adhimirey ithuru 1 part genes dheveytho mi try kurany.\nAslu mishka n rihaam marry eh nukurey dhw yaan thalhuvany tha anekkaa\nVarah rythi mih partvx… Kyvehbaa rihaam ehn kanthakury.???n…. Kyveh miskaa rihaam aaa marry kury??? Jiyaan vx kyveh ehkan siru kury??? Alhay dhn vaany kihineh??? Waiting for next part….\nLam so many questions dhw ISA dhen oii part in suvaaluthakuge javaab libeyne\nAlhey.. haadha kurey.. vvv reethi mi story ?\nmaa sha allah.. haadha reehchey mi story… keep it up..\n;)!you make me cry


BREAKING NEWS: Covid Jehigen Anhenaku Niyaavejje - Vaguthu\nކޮވިޑް-19 ޖެހިގެން ރާއްޖެ އިން އިތުރު އަންހެނަކު ނިޔާވެއްޖެއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ކޮވިޑް ޖެހިގެން ނިޔާވެފައި ވަނީ އުމުރުން 75 އަހަރުގެ އަންހެނެކެވެ.\nމިއަދު ކޮވިޑް ޖެހިގެން ނިޔާވި މީހާ އާއިއެކު ރާއްޖެ އިން ކޮވިޑް ޖެހިގެން ނިޔާވި މީހުންގެ ޖުމްލަ އަދަދު ވަނީ 85 އަށް އަރާފައެވެ.\nއެޗްޕީއޭ އިން ވެސް ވަނީ ކޮވިޑް ޖެހިގެން މީހަކު ނިޔާވެފައިވާކަން ކަށަވަރު ކޮށްދެއްވާފައެވެ. އެޗްޕީއޭ އިން ވިދާޅުވީ ކޮވިޑް ޖެހިގެން ނިޔާވީ އައިޖީއެމްއެޗް އީއާރްގައި ފަރުވާ ދެމުން ގެންދިޔަ މީހެއް ކަމަށެވެ. އޭނާ ނިޔާވީ ރޭ ފަތިހު 04:00 ގައި ކަމަށް ވެސް އެޗްޕީއޭ އިން ވިދާޅުވިއެވެ.\nކޮވިޑް ޖެހިގެން ރާއްޖެ އިން ނިޔާވާ މީހުންގެ އަދަދު މިމަހު ވަނީ ވަރަށް ބޮޑަށް އިތުރުވެފައެވެ. މިމަހު މިހާތަނަށް ކޮވިޑް ޖެހިގެން ދިހަ މީހުން ވަނީ ނިޔާވެފައެވެ.\nމިހާރު ރާއްޖޭގައި ކޮވިޑް ޖެހިގެން ހާލު ބޮޑުވާ މީހުންގެ އަދަދު އިތުރުވެ، އެމީހުންގެ ފަރާތުން އަދި އިތުރު ކަންކަން ފާހަގަ ކުރެވެމުންދާ ކަމަށް ޑޮކްޓަރުން ވަނީ ވިދާޅުވެފައެވެ. މިހާރު ބައެއް މީހުންގެ ފުއްޕާމޭ ކޮވިޑް ޖެހުމުން މާބޮޑަށް ހަލާކު ވެގެންދާކަމަށް ޑޮކްޓަރުން ވިދާޅުވެއެވެ.\nމެއި 10, 2021 11:35\nމި ވަރުވާއިރުވެސް އިންޱިއާ މީހުންގަނޱު މި ގައުމަށް އެތެރެ ކުރުން ހުއްޓަންނުވޭތަ؟ އެހެން ގައުމުބތަކުގެ ވެރިން ރައްޔަތުންނާމެދު ވިސް ނާ . މި ގައުމުގަ ބޮޱުންގެ ޖީބަށް ބަރުކޮށްރައްޔަތުން ހަނާ ކުރެވޭތޯ މި ބަލަނީ. ކޮބާތަ ރައްޔަތުންދެކެ ލޯބިން ހަނދުވަރު ކުރަފި ތަކެއްހެން އުޅޭ ސިޔާސީ މަރުމޯލުންތައް؟


Kaadehdhoo Airport athulumun Villa ah badhaludheyn jehihje – Iru\nގދ. ކާޑެއްދޫ އެއާޕޯޓް ވިލާ އެއާއާ ހަވާލު ކުރަން ހެދި އެއްބަސްވުން ސަރުކާރުން ބާތިލްކޮށްފައި ވަނީ ގޯސްކޮށް ކަމަށް ސުޕްރީމް ކޯޓުން ހުކުމް ކޮށްފިއެވެ.\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ވިލާ އެއަރ ކުންފުންޏަށް ކާޑެއްދޫ އެއަރޕޯޓް ހިންގަން 50 އަހަރަށް 2013 ވަނަ އަހަރު ދީފައިވަނިކޮށް އެ އެއްބަސްވުން ބާތިލުކުރީ ރައީސް ޔާމީންގެ ސަރުކާރުގައި 2107 ވަނަ އަހަރުގެ ތެރޭގައެވެ. އެއްބަސްވުން ބާތިލުކޮށް އެއަރޕޯޓް އަތުލަން ސަރުކާރުން ދެއްކި ސަބަބަކީ ސިވިލް އޭވިއޭޝަންގެ މިންގަޑުތަކާއި ހިލާފަށް ހިންގާކަމަށް ބުނެއެވެ. ދައުލަތުގެ މި ނިންމުމާއި އެކު ވިލާ އެއަރއިން ވަނީ މި މައްސަލާގައި ސިވިލްކޯޓާއި ހައިކޯޓްގައި ދައުލަތާއި ދެކޮޅަށް ދައުވާކޮށްފައެވެ. އެ ދެކޯޓުންވެސް މައްސަލަ ނިންމާފައިވަނީ ވިލާ އެއަރ އެއްކޮޅަށެވެ. އަދި އެއްބަސްވުން އުވާލީ ގޯސްކޮށްކަމަށް ކަނޑައަޅާ އެއަރޕޯޓް ވިލާއާއި ހަވާލުކުރުމަށް ދެކޯޓުގެ ހުކުމްގައިވެސް ވެއެވެ.\nދަށުކޯޓްގެ ނިންމުންތައް ސުޕްރީމްކޯޓްގައި އިސްތިއުނާފުކުރީ ދައުލަތުންނެވެ. މި މައްސަލަ ނިންމާ ސުޕްރީމްކޯޓުން ނިންމި ނިންމުމުގައިވެސް ވަނީ ދަށުކޯޓްގެ ނިންމުންތަކަށް ތާއިދުކޮށް އެނިންމުންތައް ދަމަހައްޓާފައެވެ. މި މައްސަލަ ނިންމާ ސުޕްރީމްކޯޓުން އިއްވި ހުކުމްގައި ވަނީ ސިވިލް އޭވިއޭޝަންގެ އުސޫލުތަކާއި ހިލާފަށް ކާޑެއްދޫ އެއަރޕޯޓް ހިންގާކަން ސާބިތުކުރަން ދައުލަތުން ހުށައެޅި ލިޔެކިޔުންތަކީ އެކަން ސާބިތުކުރެވޭ ވަރުގެ ލިޔެކިޔުންތަކެއް ނޫންކަމަށެވެ. ދައުލަތުން މިކަން ސާބިތުކުރުމަށް ހުށައަޅާފައިވަނީ މޯލްޑިވިއަނުން ތައްޔާރުކޮށްފައިވާ ރިޕޯޓެކެވެ.\nހުކުމްގައި ބުނެފައިވަނީ މޯލްޑިވިއަން އަކީ ވިލާގެ ވާދަވެރި ކުންފުންޏަކަށް ވާއިރު އެ ރިޕޯޓަކީ ކަމެއް ސާބިތުކުރަން ފުދޭވަރުގެ ލިޔުމެއް ނޫންކަމަށެވެ. އަދި އެރިޕޯޓްގައި ރަންވޭގެ ފެންވަރު ނެތްކަމަށް ބުނި ނަމަވެސް މިއަދާއި ހަމައަށްވެސް މޯލްޑިވިއަންގެ ފްލައިޓްތައް ކާޑެއްދޫ އަށް ޖައްސާކަން ހުކުމުގައި ވަނީ ފާހަގަކޮށްފައެވެ. އަދި ތަނުގައި ހުރި އާދައިގެ ކަންކަން އިސްލާހުކުރަން އެންގުމަކީ އެއްބަސްވުން ބާތިލުކުރަން ޖެހޭ ސަބަބެއްވެސް ނޫންކަމަށް ސުޕްރީމްކޯޓުގެ ހުކުމުގައިވެއެވެ.\nއެމެރިކާ ދަތުރު ނިންމަވާލެއްވުމަށްފަހު މިނިސްޓަރު ޝާހިދު ރާއްޖެ ވަޑައިގެންފި\nމީގެއިތުރުން މި މައްސަލާގައި ގެއްލުމުގެ ބަދަލު ހޯދުމަށް ވިލާއިން ދައުވާކުރުމުގެ ފުރުސަތު އޮތްކަންވެސް ހުކުމްގައި ވަނީ ފާހަގަކޮށްފައެވެ.


SunOnline: MahaJarraf ah captain eh hoadhany hoadhany, musaara aky 1 lakka rufiyaa\ndate_range އާދިއްތަ 17 އޮކްޓޯބަރ 2021\nމަހާޖައްރާފަށް ކެޕްޓަނެއް ހޯދަނީ، މުސާރައަކީ އެއް ލައްކަ ރުފިޔާ\nފާޠިމަތު ނަޒީފާ އަޙްމަދު 05 Sep 2021, 11:02\nއެއާޕޯޓް އަޅާ ބިން ހިއްކުމަށް އެމްޓީސީސީން ރާއްޖެ ގެނައި އައު ކޮންނަބޯޓު "މަހާޖައްރާފު" ފުނަދޫގައި ބަނދަރު ކުރުން: --- ފޮޓޯ/ ފުނަދޫ ކައުންސިލް\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) ގެ ކޮންނަ ބޯޓު މަހާޖައްރާފަށް ކެޕްޓަނެއް ހޯދުމަށް އެ ކުންފުނިން އިއުލާންކޮށްފިއެވެ.\nއެއް އަހަރުގެ ކޮންޓްރެކްޓެއްގެ ދަށުން މަހާޖައްރާފު ކެޕްޓަނެއްގެ ގޮތުގައި މަސައްކަތް ކުރާ މީހަކަށް މޫސާރައިގެ ގޮތުގައި މަހަކު 109،000 ރުފިޔާ ލިބޭނެއެވެ.\nމި މަހުގެ ނުވަ ވަނަ ދުވަހުގެ ކުރިން މި މަގާމަށް ކުރިމަތިލާން ހުޅުވާލާފައި ވާއިރު، މި މަގާމަށް އިންޓަވިއު ކުރަން އޮތީ މި މަހުގެ 12 ވަނަ ދުވަހާއި 24 ވަނަ ދުވަހާ ދެމެދުގައި ކަމަށް އެމްޓީސީސީގެ އިއުލާނުގައި ވެއެވެ.\nމި ސަރަހައްދުގައިވެސް އޮތް އެންމެ ބިޔަ ކޮންނަ ބޯޓު ކަމަށްވާ މަހާޖައްރާފު ރާއްޖެ ގެނައީ 2017 އޮކްޓޫބަރު 25 ގައެވެ.\nދިގުމިނުގައި 92.95 މީޓަރު އަދި ފުޅާ މިނުގައި 16.25 މީޓަރު ހުންނަ އައިއެޗްސީގެ އީޒީ ޑްރެޖް ސީރީޒްގެ ހޮޕާ ސަކްޝަން ޑްރެޖަރު، މަހާ ޖައްރާފަކީ 50 މީޓަރު އަޑިން ވެލި ނެގުމުގެ ގާބިލުކަން ލިބިފައިވާ އުޅަނދެކެވެ. އަދި މިއުޅަނދަށް އެއްފަހަރާ 3,700 ކިއުބިކް މީޓަރުގެ ވެލި ބަރުކުރެވޭނެ އެވެ.\nމަހާ ޖައްރާފު ޑިޒައިންކޮށްފައި ވަނީ ދުވެލި ބާރު އަދި ތެލުގެ ހަރަދު ކުޑަވާނެ ފަދަ ޓެކްނޮލޮޖީއާ އެކު އެވެ. މިއީ ތިމާވެއްޓަށް ގެއްލުން ނުވާ ފަދަ ގޮތަކަށް ބިން ހިއްކުމުގެ ގާބިލުކަން ލިބިފައިވާ އުޅަނދެއްވެސް މެއެވެ.\nމަހާ ޖައްރާފު ރާއްޖެ ގެނައުމަށް ފަހު އެންމެ ފުރަތަމަ ހިންގި މަޝްރޫއަކީ ކުޅުދުއްފުށީ އެއާޕޯޓް އެޅުމަށް ހަމަޖެހިފައިވާ ސަރަހައްދު ހިއްކުމުގެ މަސައްކަތެވެ.\nއެމްޓީސީސީގެ ކުރީގެ ސީއީއޯ ޒިޔަތުގެ މައްސަލަ ޕީޖީއަށް\nއެމްޓީސީސީން "ހިނިތުންވުމާއެކު" ކެމްޕޭން އިފްތިތާހު ކޮށްފި\nކިނޮޅަހު ބަނދަރު ހަދަން އެމްޓީސީސީން އެ ރަށަށް ދަނީ


"Indhiraas" alun hadhan nimmaifi | Mihaaru\nމީގެ 8 އަހަރު ކުރިން ހަދަން އުޅުނު "އިންދިރާސް" އަލުން ހަދަން ނިންމައިފި\n22 އޯގަސްޓް 2019 - 08:08 1 comment\nމި ފިލްމަކީ މުހައްމަދު (މުހައްމާކަލޯ) އަބްދުﷲ ގެ ދެކެދެކެ ވެސް ޕްރޮޑަކްޝަނުން ޕްރޮޑިއުސްކޮށް، މަހުދީ އަހުމަދުގެ ސްކްރީންޕްލޭއަކަށް ހަދަން ފެށި ފިލްމެކެވެ. ފިލްމުގެ ބަތަލަކީ އަބްދުﷲ (މުއާ) މުއާޒެވެ. ނަމަވެސް "އިންދިރާސް" ގެ މަސައްކަތް ފެށިތަނާ އެކި ކަހަލަ މައްސަލަތައް ދިމާވެގެން އޭގެ މަސައްކަތް އޮތީ ހުއްޓާލައިފަ އެވެ.\nނަމަވެސް މުހައްމާ ކުރިން ބުނެފައިވާ ގޮތުގައި މި ފިލްމަކީ ކޮންމެހެން ވެސް ބެލުންތެރިންނަށް ކިޔައިދޭން ޖެހޭ ކަހަލަ ވާހަކައެއް ކަމަށް ވާތީ ފިލްމު ހަދާނެ އެވެ. އެގޮތުން "އިންދިރާސް" ގެ މަސައްކަތް އަލުން ފަށައި، އެ ފިލްމު ގެނެސްދޭން ހަމަޖެހިފައި ވަނީ މުހައްމާ އާއި މުއާ ގުޅިގެންނެވެ.\nމިދިޔަ މަހު ރިލީޒްކުރި "ލީނާ" ގެ ވެސް ޑައިރެކްޓަރު މުއާ ބުނީ "އިންދިރާސް" އޭނާ ކުޅޭ ގޮތަށް ޑައިރެކްޝަނާ ވެސް ހަވާލުވެފައިވާ ކަމަށެވެ.\nކުރިން ދައްކާލި "އިންދިރާސް" ޓީޒާ.\n"މި ފިލްމަކީ ހަގީގަތުގައި ވަރަށް ބޮޑު މަސައްކަތެއް. އެހެންވެ ފިލްމަށް ފުދޭ ވަރަކަށް ވަގުތު ނަގާނެ،" އޭނާ ބުންޏެވެ. "ވަރަށް ފުރިހަމަ އަށް ތައްޔާރުވެގެން ފިލްމުގެ މަސައްކަތް ފަށާނީ. އެހެންވެ ބެލުންތެރިންނަށް ފިލްމު ގެނެސްދޭނެ އިރެއް އަދި ނުނިންމާ. އެކަމަކު ވަރަށް ވެސް ފުރިހަމަ ފިލްމެއްގެ ގޮތުގައި އިންދިރާސް ގެނެސްދޭން މަސައްކަތް ކުރާނަން."\nމުއާ ބުނި ގޮތުގައި "އިންދިރާސް" އަކީ ރާއްޖޭގެ މިހާރުގެ މުޖުތަމައުގެ ހާލަތާ ވަރަށް ގުޅޭ އެއްޗެކެވެ. މީގެ މައިގަނޑު ޕްލޮޓަކީ ކުށުގެ ވެއްޓެއްގެ ތެރެއިން ހަލާކުވާ ޒުވާނެއްގެ ވާހަކަ އެވެ.\n"ފިލްމު އަލުން ހަދާ އިރު ސްކްރިޕްޓަށް ކުދިކުދި އަޕްޑޭޓްތައް ގެންނަން ޖެހުނަސް ރާއްޖޭގެ މިހާރުގެ ސޮސައިޓީގެ ތެރޭގައި ހުރި މައްސަލަތައް އިންދިރާސްގައި އެބަހުރި،" އޭނާ ބުންޏެވެ.\nމުއާ ބުނި ގޮތުގައި "އިންދިރާސް" ގެ ކުރިން އަންނަ އަހަރު "ސިހުރު" ކިޔާ ބިރުވެރި ފިލްމެއް އޭނާ ގެނެސް ދޭނެ އެވެ. އަދި އޭގެ ތައްޔާރީތައްވަމުން އަންނަ ކަމަށް ބުންޏެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ރަވީ ފާރޫގު މުހައްމަދު އަބުދުﷲ (މުހައްމާ) މަހުދީ އަހުމަދު


Office bestfriend eh hurumakee ufaaverikamaai kaamiyaabee genesdhey kameh!\n8 އޮކްޓޯބަރ 20190ކޮމެންޓް\nއޮފީސް ބެސްޓުފްރެންޑެއް ހުރުމަކީ އުފާވެރިކަމާއި ކާމިޔާބީ ގެނެސްދޭ ކަމެއް!\nވަޒީފާގައި އުޅޭ ވަގުތުތަކަކީ އެއް ބަޔަކު އެއްވެސް ބުރަ ކަމެއް ނެތި އުފަލާއެކީ ހޭދަކޮށްލާ ވަގުތުތަކެވެ. އަނެއް ބަޔަކު އެ ވަގުތު ހޭދަކޮށްލަނީ ކަންބޮޑުވުމެއްގެ ތެރޭގައި އެކަނިވެރިކަމާއި އެކީގައެވެ. ޑިއުޓީ ނިމޭނެ އިރަކަށް އިންތިޒާރު ކޮށްލަ ކޮށްލަ އެވެ.\nދުވާލަކު ގާތްގަނޑަކަށް އަށް ގަޑިއިރު ވަޒީފާގައި ހޭދަވާއިރު ދިރާސާތަކުން ދައްކާ ގޮތުގައި އޮފީސް "ބެސްޓް ފްރެންޑް" އެއް ހުރުމަކީ އުފާވެރިކަން ގެނުވަދީ ވަޒީފާގައި ކާމިޔާބު މީހަކަށް ވުމަށް މަގުފަހިކޮށްދޭ ކަމެކެވެ.\nއެފަދަ މީހެއް އޮފީހުގައި ހުންނަ ނަމަ އެއީ ބޮޑު ނަސީބެކެވެ. އެކުގައި އުފާވެރި ވަގުތުތައް ހޭދަކޮށް ކޮފީތަކަށް ގޮސް މަޖާ މާހައުލެއް ބިނާ ކުރެވޭނެ އެވެ. އޮފީހުގައި ދިމާވާ ހިތާމަވެރި ކަންތައްތަކާއި އުފާތަކުގައި ބައިވެރިވާނޭ މީހެއް ހުންނާނެ އެވެ.\nހަމަ އެހެންމެ ގާތް އެކުވެރިއެއް ހުރުމުގެ ސަބަބުން ވަޒީފާ އަށް ދާން ފޫހިނުވެ، މަސައްކަތުގެ "ކޮލެޓީ" ވެސް ރަނގަޅު ވެއެވެ.\nދިރާސާއަކުން ދައްކާ ގޮތުގައި މަސައްކަތުގެ މާހާއުލުގައި ގިނަ އެކުވެރިން ތިބޭ ނަމަ އެއީ ގިނަ ދުވަހު އެހެން ވަޒީފާއަކަށް ނުގޮސް އެ ވަޒީފާގައި ހުރުމަ ށްވެސް މަގުފަހި ކުރުވާ ކަމެކެވެ.\nއޮފީހުގައި އުޅޭ މީހުންނާއި ރަނގަޅު ގުޅުމެއް ބިނާ ނުވެ އެކަނި އުޅެން ޖެހުމުން ވެސް ވަޒީފާ އިން ވަކިވާ މީހުން މަދެއް ނޫނެވެ.\nސެޓްލްމަންޓް ކޮމިޓީގެ މަސައްކަތް ހާމަކުރަންޖެހޭ: ޓީއެމް\nމާލެ ފަޅު ތެރެއިން ދެ ލޯންޗު ޖެހި އެކްސިޑެންޓު ވެއްޖެ\nދެ ރަށެއްގެ މިސްކިތް އިމާރާތް ކުރަން ބަޔަކާ ހަވާލުކޮށްފި\nބޯނީ ކަޕޫރުގެ ފިލްމަކަށް ސަލްމާން ނޫނެކޭ ބުނި ސަބަބު މިއޮތީ!


REPORT:2Aharuge Thereygai Amalaa Bahun Emme Hinguntheri Vazeerakah Mahloof - Vaguthu\nކޮވިޑް-19: ދުނިޔެ ބިރުވެރިކަމާއި ނަމާންކަމުގެ ތެރެއަށް! - 8 ގަޑިއިރު ކުރިން\nދެ އަހަރުގެ ތެރޭގައި އަމަލާއި ބަހުން އެންމެ ހިންގުންތެރި ވަޒީރަކަށް މަހްލޫފް\n1 ހަފްތާ ކުރިން ( ނޮވެމްބަރު 17, 2020 )\nރައީސް އިބްރާހިމް މުހައްމަދު ސޯލިހުގެ ސަރުކާރަށް ދެ އަހަރު ދުވަސް ވެގެން ދިޔައިރު އެކި ވުޒާރާތަކުން ރައްޔިތުންނާއި ގުޅުންހުރި ގިނަ ކަންކަން ކުރިތަން ފެނިގެންދިޔައެވެ. ރައްޔިތުންނަށް ބޭނުންޖެހިފައިވާ ގިނަ ކަންކަމަށް އެޑްރެސްކުރެވުނެވެ. ހާސިލްކުރަން ބޭނުންވި މިންވަރަށްވުރެ އިތުރަށްވެސް މަސައްކަތްކުރި ވަޒީރުންތަކެއް އެބަތިބިއެވެ.\nމީގެތެރެއިން ސަރުކާރުގެ ތަފާސްހިސާބުތަކާއި ލިޔެކިޔުންތައް ފެންނަން އޮތްގޮތުން އެންމެ ގިނަ މަޝްރޫއުތައް ކުރިޔަށްގެންދިޔަ އެއް ވުޒާރާގެ ގޮތުގައި ފެންނަން އޮތީ މިިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވާމަންޓްއެވެ. އެ ވުޒާރާގެ މާލިމީ އަހުމަދު މަހުލޫފު ވަނީ މި ވޭތުވެދިޔަ ދެ އަހަރު ދުވަހުގެ ތެރޭގައި މީގެކުރިން އެ ވުޒާރާ އާއި ހަވާލުވެވަޑައިގެންނެވި ވަޒީރުންނާއި ނުބައްދަލު މިންވަރަކަށް މަސައްކަތް ކުރައްވައިފައެވެ. އަދި ރާއްޖޭގެ ކުޅިވަރުގެ ދާއިރާ އާއި ޒުވާނުންނާއި ގުޅުންހުރި ގިނަ ކަންކަމަށް އިންގިލާބީ ބޮޑެތި ބަދަލުތަކެއް ގެނެސްދެެއްވިއެވެ.\nމި ސަރުކާރުގެ ދެ އަހަރުގެ ތެރޭގައި ރާއްޖޭގައި ރެކޯޑު މިންވަރަކަށް ބައިނަލްއަޤްވާމީ މުބާރާތް ބޭއްވިއެވެ. ކުޅިވަރުގެ ފެސިލިޓީތަކަށް އިންގިލާބީ ބަދަލުތަކެއް އަންނަން ފެށިއެވެ. ކުޅިވަރު ފެސިލިޓީއެއް ނެތް ތަންތަނަށްވެސް އެހީވެ، ވަކި ކުޅިވަރެއް ތަފާތުކުރިތަން ފެނިގެނެއް ނުދެއެވެ. އަންހެން އަދި ފިރިހެން ގައުމީ ޓީމަށް ދޭ މުސާރައިގެ ފަރަގު ނައްތާލިއެވެ. ރާއްޖޭގެ އެކި ކަންކޮޅުތަކުގައި 57 ފުޓްސަލް ދަނޑާއި 104 ކުޑަކުދިންގެ ޕާކާއި 61 އައުޓްޑޯ ޖިމް އެޅިއެވެ. އަދިވެސް އިތުރު ދަނޑުތަކެއް މަސައްކަތް ކުރިޔަށްދެއެވެ. މީގެއިތުރުން ފުޓުބޯޅަ ދަނޑުތައްވެސް މި ސަރުކާރުން ވަނީ އަޅަން ފަށައިފައެވެ. މިއީ މިހާތަނަށް އެއްވެސް ސަރުކާރަކަށް ކުޑަ މުއްދަތެއްގެ ތެރޭގައި ހާސިލުކުރެވުނު ކަންކަމެއް ނޫނެވެ. ޖުމްލަ 347 ޕީއެސްއައިޕީ މަޝްރޫއަށް 345 މިލިއަނަށްވުރެ ރުފިޔާ ހަރަދުކުރިއެވެ.\nބަޖެޓަށް ބޮޑު އަސަރެއް، އެކަމަކު މަސައްކަތްތަކަށް މަޑުޖެހުމެއް ނެތް\nމުޅި ދުނިޔެއަށް ވެސް މިއީ އުނދަގޫ ދުވަސްކޮޅެކެވެ. ކޮވިޑުގެ ބަލިމަޑުކަމާއެކު ރާއްޖެއަށްވެސް އޭގެ ނޭދެވޭ އަސަރު ވަރަށް ބޮޑަށް ކުރިއެވެ. ރާއްޖޭގެ ވުޒާރާތަކުގެ ތެރެއިން މަސައްކަތްތަކަށް އެންމެ ބޮޑު މަޑުޖެހުމެއް އައި އެއް ވުޒާރާއަކީ ކުޅިވަރުގެ ވުޒާރާއެވެ. މިއަހަރަކީ ރާއްޖޭގައި ގިނަ ކުޅިވަރުގެ އުމްރާނީ ވަސީލަތްތައް ގާއިމުކުރުމަށް ސަރުކާރުން ބޮޑު އަމާޒެއް ކުރި އަހަރެކެވެ. އަދި ކުޅިވަރާއި ޒުވާނުންނާއި ގުޅުންހުރި ގިނަ މަސައްކަތްތަކެއް ޕްލޭން ކުރެވުނު އަހަރެކެވެ.\n"އެއް އަހަރު، ދުނިޔެއިން ވެސް ރާއްޖެއިން ވެސް މި ދިޔައީ، މަސައްކަތްތަކަށް ބަލާއިރު ގިނަ މަސައްކަތްތަކެއް ކުރެވިއްޖެ، ބަޖެޓު ކުރެވުނު ގޮތަށް، ޕްލޭން ކުރެވިފަ އޮތް ގޮތަށް ކަންކަން ކުރިޔަށްދިޔަ ނަމަ އިންގިލާބީ ބޮޑު ބަދަލުތަކެއް ފެންނާނެ ކަހަލަ އަހަރަކަށް ކުޅިވަރުގެ އިތުރުން ޒުވާނުންގެ މަރުކަޒުތައްވެސް ހިމެނޭ ގޮތުން ވެގެންދާނެ ، އަޅުގަނޑުމެންނަށް ނާންނަ އަހަރެއްގެ ގޮތުގައި 2020 މި ސިފަކުރަނީ" ޔޫތު މިނިސްޓްރީގައި ހުންނަވައި މަހުލޫފު ވިދާޅުވިއެވެ.\nމީގެއިތުރުން މިއަހަރުގެ ބަޖެޓުގައިވެސް ގިނަ ކަންކަން ވަނީ ޕްލޭންކުރެވިފައެވެ. އޭގެތެރޭގައި މުޅި ރާއްޖެއަށް އަމާޒުކޮށް ރާވާފައިވާ މަޝްރޫއުތައްވެސް ހިމެނެއެވެ. މި މަސައްކަތްތަަކަށް ބޮޑު ހޭދައެއް ކުރުމަށް ސަރުކާރުން ނިންމާފައިވާއިރު މި ބަލިމަޑުކަމާއި ގުޅިގެން ގިނަ މަސައްކަތްތަކަށް ވަނީ މަޑުޖެހުމެއް އައިސްފައެވެ.\n"ބަޖެޓުގައި ހިމެނިފައި ހުންނާނެ ބައިވަރު ކަންކަން، މީގެތެރޭގައި ކޮވިޑާއި ގުޅިގެން ވަރަށް ބައިވަރު ކަންކަން މި ދިޔައީ މަޑުޖެހިގެން، ބައިވަރު ކަންކަންވެސް އެބަ ހިނގާ، އެ ކަންކަމާއެކު ފެށުނު ނަމަ އެއީ ވަރަށް ގިނަ ކަންކަން، ބޮޑެތި ކަންކަމަށް ބަލާއިރު އިންޑޯ ބާސްކެޓް ވޮލީ ފެސިލިޓީއަކީ ވަރަށް އުއްމީދުކޮށްގެން ހުރި ކަންކަން، ގަލޮޅު ދަނޑު ތަޅާލުން، ހުޅުމާލެ ޓްރެކް އޮތް ދަނޑުގައި ވިނަގަނޑު ރަނގަޅުކޮށް އެތާ ލައިޓު ޖަހާ، އައްޑޫއާއި ފުވައްމުލަކުގައި ސިންތެޓިކް ޓްރެކް އެޅުމުގެ މަސައްކަތް، ބައިވަރު މުހިއްމު ފުޓުބޯޅަ ދަނޑުތަކެއް، މިހާރު ގާތްގަނޑަކަށް 47 ވަރަކަށް ދަނޑުގެ މަސައްކަތް ކުރިޔަށްދާތީ ފެށެން އޮތް 10 ރަށުގެ ވާހަކަ ނުދެއްކެނީ،" މަހުލޫފު ވިދާޅުވިއެވެ.\nކުރީގެ ސަރުކާރުތަކާއި މިދިޔަ ދެ އަހަރު ކުރި މަސައްކަތްތައް ނުބައްދަލު\nމީގެ ކުރީގެ ސަރުކާރުތަކުގެ ކުޅިވަރާބެހޭ ވުޒާރާއިން ހާސިލުކުރި ކަންކަމާއި މި ސަރުކާރުގެ ދެ އަހަރުގައި ހާސިލުކުރި ކަންކަމުގެ ތަފާސް ހިސާބުތަކަށް ބަލާއިރު ބޮޑެތި ތަފާތުތަކެއް އެބަހުއްޓެވެ. ނަމަވެސް މިއަހަރު ރާވަން މަސައްކަތްކުރި ބޮޑެތި ގިނަ މަސައްކަތްތަކެއް ވަނީ މަޑުޖައްސާލައިފައެވެ.\n"މި ހަދަމުންދާ ބިލިއާޑް ފެސިލިޓީ، އެއީ ވޯލްޑް ޗެމްޕިއަންޝިޕް ބޭއްވޭވަރުގެ ފެސިލިޓީއަކަށް ވާނެ، އިންޓަނޭޝަނަލް ހޭންޑްބޯލް ކޯޓެއްގެ މަސައްކަތް، 24 އަހަރަށްފަހު އެކުވެނި ޓްރެކް ސިންތެޓިކް ކުރުމުގެ މަސައްކަތް، ހުޅުމާލޭ ބިލިއާޑް ފެސިލިޓީގެ މަސައްކަތް ،36 އަހަރުފަހުން މާލޭ ނޫން އެހެން ތަނެއްގައި ޓީޓީގެ ފެސިލިޓީއެއް މި ގާއިމުކޮށްދެނީ، މާޝަލް އާޓްސް ނޭޝަނަލް އެސޯސިއޭޝަނެއް ގާއިމުކޮށް ސެންޓަރެއް ގާއިމުކޮށްދިނުން، މިކަހަލަ ބައިވަރު ކަންކަން ކުރާއިރު ބައިވަރު އާ ކަންކަން ކުރެވޭތީ އެ ހިތްހަމަޖެހުން އެބައޮތް، ބަޖެޓުގައި އޮތްގޮތަށް މިކަންކަން ކުރިއަށްދިޔަ ނަމަ ބައިވަރު، ވަރަށް ގިނަ ވަރަށް ތަފާތު ކަންކަން ފެންނާނެ" މަހްލޫފް ވިދާޅުވިއެވެ.\n"ވަގުތަށް" ދެއްވި ހާއްސަ އިންޓަވިއުގައި މަހުލޫފު ވިދާޅުވީ މީގެކުރިން އަށް އަހަރު ވަންދެން ޔޫތު މިނިސްޓްރީގައި މަސައްކަތްކުރި އިރު އޭރު ފެނިފައިހުރި މަންޒަރާއި ކުރިން ކުރެވިފައި ހުރި ކަންކަމާއި އަޅާކިޔާއިރު މިދިޔަ ދެ އަހަރު ކުރި މަސައްކަތުން ބޮޑު ތަފާތެއް ގެނެވިއްޖެކަން ހާމަވިކަމަށެވެ.\n"މިއަހަރު މި ގެއްލިގެން ދިޔައީ، އެހެން ނޫންނަމަ ބޮޑު ތަފާތެއް ފެނިގެންދާނެ، އަޅުގަނޑު ބޭނުންވަނީ ކުރާ މަސައްކަތުން ތަފާތެއް ދައްކަން، މިއަދުވެސް އެ ޔަގީންކަން އެބައޮތް" މަހުލޫފް ވިދާޅުވިއެވެ.\nކުޅިވަރު ދަންނަ މީހެއް މި މަގާމަށް އައުން މުހިއްމު\nމީގެކުރިން މި މަޤާމާއި ހަވާލުވި ވަޒީރުންގެ ކިބައިން ކުޅިވަރު އާއިލާ ނުރުހޭ ގިނަ ކަންކަން ފެނިގެންދިޔަ އެވެ. ހާއްސަކޮށް ޝަކުވާތަކެއް ވަޒީރާއި ހަމައަށް ގެންގޮސްދިނުމުގައި މީގެކުރިން ކުރަންޖެހޭ މަސައްކަތްތައް ބޮޑެވެ. ގިނަފަހަރަށް ވަޒީރާއި ހަމައަށް ވާހަކަ ދަނީ ވުޒާރާގެ އެތެރޭގައި ތިބި ސްޓޭޓް މިނިސްޓަރު ފެންވަރު މީހުން މެދުވެރިކޮށެވެ. އަދި ކުޅިވަރު އެސޯސިއޭޝަންތަކުގެ ކަންބޮޑުވުންތަކަށް ކުރީ ސަރުކާރުތަކުން މާ އެދެވޭ ޖަވާބެއް ދިންތަނެއް ނުފެނެއެވެ. މަދު ފަހަރެއްގައި ނަމަވެސް ޖަވާބެއް ދޭތަން ފެނެއެވެ. ނަމަވެސް ވުޒާރާ އާއި އެސޯސިއޭޝަންތަކާއި އޮންނަންޖެހޭ ގުޅުން އެންމެ ރަނގަޅަށް ނޯވެއެވެ. މި ސަގާފަތާއި އެއްގޮތަށް ވުޒާރާގެ ކަންކަން ކުރިޔަށްދިޔަ މައިގަނޑު ސަބަބަކީ އެ ވަޒީރުންނަށް ކުޅިވަރާއި ގުޅުންހުރި ގިނަ ކަންކަން ނޭނގުމެވެ. ނުވަތަ ސިޔާސީ ކަންކަމަށް މާބޮޑު އަހައްމިއްޔަތުކަމެއް ބެހެއްޓުމެވެ.\n"މިހާރު އެއްކަމަކަށް އަޅުގަނޑު މިތަނަށް ހަވާލުވި އިރުވެސް އަޅުގަނޑަށް އެނގޭ ހުރިހާ އެސޯސިއޭޝަނެއްގަވެސް ތިބީ ކޮން ބޭފުޅެއްކަން، ރައްޓެހިން، ކޮންމެވެސް އިރެއްގައި ކުޅިވަރެއް ކުޅެވިފަ އޮޮންނާނެ، ރަސްމީކޮށް ދެކެވޭ ވާހަތަކުން އެނގޭ ބައެއް ބޭފުޅުންނަށް (ކުރީގެ ވަޒީރުން) ކުޅިވަރު އެއްގޮތަކަށްވެސް އެނގިވަޑައިނުގަންނަވާތީ ވެގެން އެބަހުރި ވަރަށް އެހެން ކަހަލަ ޖަވާބުދީފަ، އަޅުގަނޑު ގަބޫލުކުރަނީ ކުޅިވަރު އެނގިވަޑައިނުގަންނަވަނީ ހެން، އަޅުގަނޑަށް ކަމެއް ކޮށްދެވެން އޮވެ އަޅުގަނޑު ހިފަހައްޓައިން ނުހުންނާނެކަން ހުރިހާ އެސޯސިއޭޝަންތަކަށް އެނގޭނެ، އަދި އަޅުގަނޑު އަމިއްލައަށް އެބަ ގުޅަން އެ ވާހަކަތައް ހިއްސާކުރަން އެސޯސިއޭޝަންތަކުގެ ވެރިންނަށް، އަދި އެތްލީޓުންނަށްވެސް އެބަ ގުޅަން"\nމަހްލޫފް ވިދާޅުވީ ކުޅިވަރާއި ޒުވާނުންނާއި ގުޅުންހުރި ކަންކަމުގައި އަމަލީގޮތުން ބައިވެރިވާތީ ކުރިން ވަޒީރުކަން ކުރި މީހުން ހިތްހަމަވެސް ނުޖެހޭ ކަމަށެވެ.\n"މިސާލަކަށް ސިންތެޓިކް އަޅާއިރު ކޮންކްރީޓަށް ބަލަން ހުރުން ކަމަކު ނުދިޔަ، އެކަމު އެތަނަށް ގޮސް ބަލާހެދީމަ މަސައްކަތް ކުރާކަން އެނގެނީ، އަޅުގަނޑު އިންނަން ފުޓުބޯޅަ ދަނޑުގެ ކޮންޓްރެކްޓަރަށް ގުޅައިގެން ކިހިނެއްތޯ ދަނީ ބަލަން، އެވަރަށް ޕުުޝް ކޮށްގެން، އެވަރަށް މަސައްކަތްކުރާ އިރުވެސް ބައިވަރު މަސައްކަތްތައް ނުވެ ހުރޭ، މިތާނގައި (ވުޒާރާގައި) އުޅޭ ސްޓާފުންވެސް ބުނާނެ މާ ބޮޑަށް ކަންކަމުގެ ތެރެއަށް ނުވަންނަން، އަޅުގަނޑު އެހެން ނުހަދާނަމަ ސްޕީޑު އެބަ މަޑުވޭ ބައެއް ފަހަރު، އެހެންވީމަ އެކަން ކުރާނަން" މަހްލޫފް ވިދާޅުވިއެވެ.\nކުޅިވަރުތަކުގެ ފަރަގު ނައްތާލައި އެއް ހަމައަކުން ހުރިހާ އެސޯސިއޭޝަނަކަށް އެހީ\nމީގެކުރިން ބޮޑެތި ކުޅިވަރު އެސޯސިއޭޝަންތައް ކަމުގައި ގުނާ ފުޓުބޯޅަ، ބާސްކެޓް، ވޮލީ ފަދަ ކުޅިވަރުތަކަކީ ސަރުކާރުން ހާއްސަ އަހައްމިއްޔަތުކަމެއް ދީގެން ކުރިޔަށްދިޔަ އެސޯސިއޭޝަންތަކެވެ. ނަމަވެސް ކުދި އެސޯސިއޭޝަންތަކާއި އޮތް ފަރަގު ނައްތާލާ މި ސަރުކާރުން ވަނީ އެއް ހަމައެއްގައި ހުރިހާ ކުޅިވަރު އެސޯސިއޭޝަންތަކަށް ފުރުސަތުދީފައެވެ.\nއަންހެން އަދި ފިރިހެން ގައުމީ ޓީމުގެ ކުޅުންތެރިންނަށް ދެވޭ މުސާރައިގައި ހުރި ފަރަގު ނައްތާލުމަކީވެސް ރައީސް ސާލިހުގެ ރިޔާސީ ވައުދުފުޅުތަކުގެ ތެރޭގައި ހިމެނޭ ކަމަކަށްވާއިރު، މި ސަރުކާރުން އަންނަނީ ކޮންމެ ކުޅުންތެރިއަކަށް 5،000 ރުފިޔާ އަދި އޮފިޝަލަކަށް 2،500 ރުފިޔާގެ ރޭޓުން އެލަވަންސް ދެމުންނެވެ.\nގައުމީ ކުޅިވަރު އެސޯސިއޭޝަންތަކުގެ ތެރެއިން ބައެއް ކުޅިވަރުތަކަށް މީގެ ކުރިން އެއް ލައްކަވެސް އަހަރަކު ނުލިބޭއިރު، އެއްވެސް ތަފާތު ކުރުމެއް ނެތި ފަސް ލައްކަ ރުފިޔާގެ ބަޖެޓެއް މިދިޔަ ދެ އަހަރުގެ ތެރޭގައި ވަނީ ހަމަޖައްސާފައެވެ. ކުޅުންތެރިންގެ ތަމްރީނާއި ޓީމުތައް ރާއްޖެއިން ބޭރަށް ފޮނުވުމަށް އެތައް މިލިޔަން ރުފިޔާއެއް ދައުލަތުން މި ދެ އަހަރު ޚަރަދުކޮށްފައިވާއިރު، ފާއިތުވެދިޔަ ދެ އަހަރަކީ ރާއްޖޭގެ ކުޅިވަރު ހަޔާތުގައި އެންމެ ކާމިޔާބު ދެ އަހަރެވެ. އެގޮތުން ބައިނަލްއަގުވާމީ އެކި މުބާރާތްތަކުން ރާއްޖެއިން ވަނީ ޖުމްލަ 38 މެޑަލް ހޯދާފައެވެ. އެގޮތުން 12 ރަން މެޑެއްޔާއި، ހަތް ރިހި މެޑަލް އަދި 19 ލޯ މެޑަލް ރާއްޖެއިން ވަނީ ހޯދައިފައެވެ.\n29 ރަށެއްގައި އައުޓްޑޯރ ޖިމް އިންސްޓޯލް ކުރުމަށް ބަޔަކާ ހަވާލުކޮށްފި\nމީހަކު ކުށެއް ކުރުމުން އޮރިޔާންކޮށް ތަޅާ އަނިޔާ ކުރުން ގޯސް - މަހްލޫފް\nހިޔާނާތުގެ ތަހުގީގު ލަސްވެ ބޮލުގައި ތުހުމަތު އެޅުވިގެން އިންނަން އުނދަގޫ: މަހްލޫފް\nނޮވެމްބަރު 17, 2020 12:45\nމަހުލޫފު ބުނިގޮތައް 1 ނޮވެންބަރައް މާލޭ ކުޅިވަރު އެކުވެނި ދުވާ ޓްރެކް ހަދާ ނިންމާފަދޯ އެއޮތީ؟؟! މިހާރު މާލޭގަ ދިރިއުޅޭ މީހުން ކަސްރަތުކޮއް ދުވެހަދަން ޖެހެނީ މަގުމަތީ ވެހިކަލްތަކާއެކީ. މޮޅު އިނގޭ. ތިގޮތައް ނޫސްތަކުގަ އާއި ފޭސްބުކުގަ "މަ މޮޅޭ" ޖަހާފަ ކިތަންމެ ލިޔުމެއްވެސް ލިޔެވިދާނެ.\nނޮވެމްބަރު 20, 2020 10:23\nކޮހުން ގިނަވެފައި ޅޮހުން ގިނަވެފައި އަނގަގަދަ މިތުރުން ގިނަވެގެން ހޮވޭ މީހަކު ހޮވޭނެ. ތިއޮތީ އެހެންވެފައި. މިނޫނިއްޔާ ޔޫތު މިނިސްޓަރަކަށް ކޮހަކު އައިފަހަރެއް އަދި ތިޔަ މިނިސްޓްރީ އުފެއްދި ފަހުން ނާދޭ. މިއަށްވުރެ ދަށްކޮށް ތިޔަ މިނިސްޓްރީ ހިނގި ޒަމާނެއް ތިޔަ ތަން އުފެއްދި ފަހުން އަދި އައިސްފައެއް ނެތް.\nނޮވެމްބަރު 17, 2020 13:11\nމިނިސްޓްރީ އޮފް ޔޫތް، ސްޕޯޓްސް އެނޑް ކޮމިއުނިޓީ އެމްޕަވަރމަންޓް އަކީ ހަގީިގަތުގައި ވަަރަށް ބޮޑު މެންޑޭޓް އެއްއޮނަ ތަނެއް، ނަމަވެސް، ކިތަންމެ ގިނަ މަސްރޫތަކެއްހހިންގިކަމުގައި ވިޔަސް އެކަށީިގެންވާ ވަރާ ގާތަށްވެސް ދިވެހިރާއްޖޭގެ ޒުވާނުންނަށް ޚާއްސަ ޕޮލިސީ ތަކެއްވެސް ނެހެދެއެވެ. އެކަށީގެންވާ ކަންތައްތަކެއްނުކުރެވެ. އަދި ކޮބާތޯ ކޮމިއުނިޓީ އެމްޕަވަމަންޓް. ތިޔަ މިނިސްޓްރީގެ ނަންބަދަލުކޮށް ކިޔަން ފެންނަނީ މިނިސްޓްރީ އޮފް ސްޕޯޓްސް.\nނޮވެމްބަރު 17, 2020 13:12\nޙަވާލުވިތާ މަދުދުވަސް ކޮޅެއް ނަމަވެސް ޓުއަރިޒްމް މިނިސްޓަރ މައުސޫމް ވެސް އެއީ ހަމަ ދެވަނަ އެއްނެތް ފަދަބޭފުޅެއް 👍\nނޮވެމްބަރު 17, 2020 13:47\nޢާކަމެއް ކު ރިތަ. މުޅިންވެސް ހު ރީ ކު ރީސަ ރުކާ ރަުން ފެއްޓި ކަންތައް.\nނޮވެމްބަރު 17, 2020 13:56\nމިނޫހުން މިސަރުކަރުގެ ވަޒީރުން ޕްރޮމޯޓް ކުރަން ކިތަންމެ ވަރަކަށް އުޅުނަސް އެކަމެއް ނުވާނެ ވެރީ ސޮރީ\nނޮވެމްބަރު 17, 2020 14:05\nހުސް ފޭކް ވާހަކަ\nނޮވެމްބަރު 17, 2020 15:17\nނޫސްވެރިކަމަކީ ފައިސާއަށް ވިކޭ އެއްޗެއްްކަން ވަރަށް ރަނގަޅަށް ހާމަވެެއްޖެ 👍👍👍 މީގެ ދުވަސްކޮޅެއް ކުރިން މިސަރުކާރުވަރުގެ ނުބައި ބައެއް ނެތް. މިހާރު ކޮންމެ ދުވަހަކު ކޮންމެވެސް މިނިސްޓަރެއް ޕްރޮމޯޓުކުރުމުގަ\nނޮވެމްބަރު 17, 2020 15:58\nމަހުލޫފު އެންމެ ރަނގަޅި އަނގަކޮހަން..،...،. މިވަރެއްނެތް.\nނޮވެމްބަރު 17, 2020 16:17\nއެންމެ މަވެގެންއުޅޭ އެންމެ ކޮރަޕްޓްއެއް މިނިސްޓްރީ. ކުރާކޮންމެ މަސައްކަތެއްގައި ކޮރަޕްޝަން. ސުމެއްގެ ވަޒީރެއް\nނޮވެމްބަރު 17, 2020 16:31\nތިޔަ ވުޒާރާގެ މެންޑޭޓް ތެރޭ ހިމެނޭ އެންމެ ކުޑަކަންތައް އެއީ ކޮބާ ޒުވާނުން އެމްޕަވަރ ކުރުމަށް ކުރި މަސައްކަތެއް. ފުޓްސަލް ދަޑާ ޕާކަކީ ލޯނުނަގާ ކޮރޮޕްޝަންތެރޭ ނުއަގުގައި ކައިރި މީހުންލައްވާ ކުރުމަކީ ކާމިޔާބެއްނޫން\nނޮވެމްބަރު 17, 2020 16:40\nރޯބުހުތާން ދޮގުވާހަކައެއް ބަލަގަ ތިބުނާވަރަށް ކުރިކަމެއް ކާކަށްފެނުނީ ކޮންތާކަށް ހަމަހިލާވެސް ނެތްކަމެއްކޮށްފައެއް ހަމައެކަނި މާލޭގެ ޓްރެކް ދަނޑުގައި ޓްރެކްޓަރު ބެހެއްޓީމަ އެވާނެތަ މުޅިގައުމުގެ ކުޅިވަރު ތަރައްގީ ކުރެވުނުކަމަށް އެހެން ހިސާބްތަކުގަ ތިބެނީ ރައްޔިތުންނެއްނޫންތަ އެމީހުން ވޯޓެއް ނުދޭތަ އެމީހުން ކަސްރަތު ކުރާކަށް ނުޖެހޭނެތަ ވާވާ ހަމަ މަޒުމޫނުތަކެއް މޮޅުހެޑްލައިނެއް އެޅުނީމަ ނިމުނީތަ ކިހިނެއްވެފަތަ ތިބެނީ ވިކިހުސްވެފަތިބެނީ އުތަ\nނޮވެމްބަރު 17, 2020 17:46\nމީ ނޫސް ގަނެގެން އަމިއްލަ މޮޅުވާހަކަ ދައްކަނީ. މީ ޓާފް ދަނޑު ވަޒީރޯ. ގިނަމީހުން ތުހުމަތު ކުރާގޮތުގަ މީވެސް ބުރޯ ފަޅީގެ ވަޒީރެކޯ އެއީ ތެދެއްބާ.\nނޮވެމްބަރު 17, 2020 19:12\nޥަގުތުގައި މަގޭ ހަބަރު ޖަލާލަން ކިތައް ރުފިޔާތަ ދޭންޖެހެނީ\nނޮވެމްބަރު 17, 2020 19:32\nނޮވެމްބަރު 18, 2020 09:22\nއަމަލާ ބަސް އޮތީ މާލެއަށް ކޮންރަށަކަށް މިސަރުކާރުން ކުޅިވަރުގެ އާ މަޝްރޫޢެއް ފެށީ؟\nއަލީ ވަހީދު ޖިންސީ ގުނަވަން ދެއްކި ކަމުގެ ތުހުމަތު\nރައީސް ޞާލިހްގެ ފެންވަރު ދަށްކަމާއި، މަޤާމަށް ކުފޫ ހަމަނުވާކަން އިތުރަށް ހާމަވެއްޖެ - އިދިކޮޅު


Dhekunu korea ge siyasee meehun boa baalanee keeve?\nދެކުނު ކޮރެއާގެ ސިޔާސީ މީހުން ބޯ ބާލަނީ ކީއްވެ؟\nދެކުނު ކޮރެއާގެ އިދިކޮޅު ލީޑަރު ހުވަންގް ކިޔޯ އަން ބޯ ބާލަނީ\nދެކުނު ކޮރެއާގެ ސަރުކާރާ ދެކޮޅަށް ކުރާ މުޒާހަރާތަކުގައި އެންމެ ފަހުން ބޯ ބާލާފައިވަނީ އެ ގައުމުގެ އިދިކޮޅު ސިޔާސީ ލީޑަރު ހުވަން ކިޔޯ އަން އެވެ. ހުވަންގެ އޭނާގެ ބޯ ބާލާފައި ވަނީ ސަޕޯޓަރުންނާއި މީޑިއާގެ ވެސް ކުރިމަތީގަ އެވެ. އެ ގައުމުގައި މުޒާހަރާތަކެއް ކުރަނީ ޖަސްޓިސް މިނިސްޓަރު ޗޯ ކުކް އާއި ޗޯ ކުކްގެ އާއިލާ ކޮރަޕްޝަން ހިންގާފައިވާ ކަމަށް ބުނެ އެވެ. އެ މުޒާހަރާތަކުގެ ތެރެއިން ދެކުނު ކޮރެއާގެ ގާނޫނު ހަދާ މަޖިލީހުގައި ހިމެނި ވަޑައިގަންނަވާ އަންހެން ދެ މެމްބަރަކު ވެސް ވަނީ ބޯ ބާލާފަ އެވެ.\nއެކަމަކު މުޒާހަރާއާ ގުޅުވައިގެން ބޯ ބާލަންވީ ކީއްވެ ހެއްޔެވެ؟\nއޭގެ ސަބަބަކީ އެއީ ދެކުނު ކޮރެއާގައި ޒަމާނުއްސުރެ ދިގު ދެމިގެން އައިސްފައިވާ ސަގާފީ އަދި ގޮންޖެހުމުގެ އާދައަކަށް ވުމުންނެވެ. ބޯ ބޭލުމުން އެ ދެވުނީ ވަރުގަދަ މެސެޖެކެވެ. އެ މެސެޖަކީ "މިފަހަރު [މުޒާހަރާ ކުރުން] ހުއްްޓާލާނީ ބޭނުންވާ މަގްސަދު ހާސިލް ކުރުމަށްފަހު" ގައެވެ.\nދެކުނު ކޮރެއާގައި މި އާދަ އަށަގެނެފައި ވަނީ 1960 އިން ފެށިގެން 1970 ވަނަ އަހަރާ ހަމައަށް އެ ގައުމުގައި އަސްކަރީ ވެރިކަމެއް އޮތް ދުވަސްވަރު، ސިފައިންގެ ވެރިޔާގެ އަމުރު ތަކަށް ނުކިޔަމަންތެރިކަން ދެއްކުމުގެ ރަމްޒެއްގެ ގޮތުން މީހުން ބޯބަލައި އުޅެފައިވާތީ އެވެ. އޭރު އެއީ ވަރަށް އާންމު ކަމެކެވެ. ނަމަވެސް މިހާރު ބޯބަލައި ހަދަނީ އާންމު ގޮތެއްގައި ސިޔާސީ ފަރާތްތަކާއި ފާޓީތަކުގެ އެކްޓިވިސްޓުންނެވެ.\nދެހާސް އަށާރަ ވަނަ އަހަރު ދެކުނު ކޮރެއާގެ ގިނަ އަދަދެއްގެ އަންހެނުން ވަނީ "ސްޕައި ކެމެރާތަކާ" ދެކޮޅަށް ކުރި މުޒާހަރާގައި ވެސް ބޯބާލާފަ އެވެ. ދެކުނު ކޮރެއާގެ އަންހެން ކުދިން ބޮލުގެ އިސްތަށިގަނޑު ކުރުކޮށްފައި ހުންނަނީ އެހެންވެ ކަމަށް ވެސް ބުނެ އެވެ. މާޒީއަށް ބަލާއިރު ދެންވެސް ދެކުނު ކޮރެއާގައި ބޯ ބޭލުމުގެ އާދައަށް ނިމުމެއް އަންނާނެ ހެނެއް ހީނުވެ އެވެ.\nހުވަންގް ކިޔޯ އަން ވެސް އޭނާގެ ބޯބާލަން ފަށަމުން ވިދާޅުވީ، އޭނާގެ ބޯ ބަލަނީ އިދިކޮޅު ފަރާތްތަކުގެ ވަރުގަދަ އަޒުމް ސަރުކާރަށް ދައްކާށެވެ!\nވައިގައި ހިފައިގެން މިއުޅެނީ ކޮންކަމެއް!\nއަރައިގަންނަން މިސާލު ނަގަންވީ ނިއުޒިލޭންޑުން!


vnews - America ge Attorney General isthiufaa dhevvaifi\nއެމެރިކާ ސަރުކާރުގެ އެޓަރނީ ޖެނެރަލް ޖެފް ސެޝަންސް އިސްތިއުފާ ދެއްވައިފި\nއެމެރިކާގެ އެޓަރނީ ޖެނެރަލް ޖެފް ސެޝަންސް - ފޮޓޯ: އޭ.އެފް.ޕީ\nއެމެރިކާ ސަރުކާރުގެ އެޓަރނީ ޖެނެރަލް ޖެފް ސެޝަންސް އިސްތިއުފާ ދެއްވައިފިއެވެ.\nޖެފް ސެޝަންސް މަގާމުން އިސްތިއުފާ ދެއްވީ، ރައީސް ޑޮނަލްޑް ޓްރަމްޕް އެކަމަށް އެދިވަޑައިގަތުމުން ކަމަށް ޚަބަރު ލިބެއެވެ.\nއެޓަރނީ ޖެނެރަލް މަގާމުން އިސްތިއުފާ ދެއްވުމަށް ޑޮނަލްޑް ޓްރަމްޕް އެދިވަޑައިގެންނެވީ، އެމެރިކާގައި އިހަށްދުވަހު ބޭއްވި މިޑްޓާރމް އިންތިޚާބުގައި ކޮންގްރެސްގެ އަޣުލަބިއްޔަތު، ވެރިކަންކުރާ ރިޕަބްލިކަން ޕާޓީއަށް ގެއްލުމާ ގުޅިގެންނެވެ.\nޕާލަމެންޓް ދެގެ ކަމުގައިވާ ސެނޭޓާއި، ހައުސް އޮފް ރެޕްރެޒެންޓޭޓިވްސްގެ އަޣުލަބިއްޔަތު ރިޕަބްލިކަން ޕާޓީއަށް ކުރިން އޮތް ނަމަވެސް، އިންތިޚާބުން ނުކުތް ނަތީޖާއިން ސެނޭޓްގެ އަޣުލަބިއްޔަތު ދެމެހެއްޓުނު ނަމަވެސް ރިޕަބްލިކަން ޕާޓީއަށްވަނީ ހައުސްގެ އަޣުލަބިއްޔަތު ގެއްލިފައެވެ.\nމިކަމާ ގުޅިގެން މަގާމުން އިސްތިއުފާ ދެއްވި އެޓަރނީ ޖެނެރަލް ޖެފް ސެޝަންސްވަނީ އިސްތިއުފާގެ ސިޓީ ޓްރަމްޕަށް ފޮނުއްވާފައެވެ. އެ ސިޓީ އެމެރިކާގެ މީޑިއާގައި ދައުރުވަމުންދާއިރު، ސިޓީގައި ސެޝަންސް ވިދާޅުވެފައިވަނީ، މަނިކުފާނުގެ އެދިވަޑައިގަތުމަށް މަގާމުން އިސްތިއުފާ ދެއްވީ ކަމަށެވެ.\nޓްރަމްޕް ފަހުން ކުރެއްވި ޓްވީޓެއްގައި ޖެފް ސެޝަންސްގެ ޚިދުމަތްތަކަށް ޝުކުރު އަދާކުރައްވާފައި ވެއެވެ. އަދި ސެޝަންސްގެ ބަދަލުގައި އެކްޓިންގ އެޓަރނީ ޖެނެރަލްގެ މަސްއޫލިއްޔަތު އަދާކުރައްވާނީ ޖެފް ސެޝަންސްގެ ޗީފް އޮފް ސްޓާފްގެ ގޮތުގައި ހުންނެވި މެތިއު ވައިޓޭކާރ ކަމަށްވެސް ޓްވީޓްގައި ވިދާޅުވެފައި ވެއެވެ.\nއެޓަރނީ ޖެނެރަލްގެ އިސްތިއުފާއާ ގުޅިގެން، ހައުސް އޮފް ރެޕްގެ ޖުޑިޝަރީ ކޮމިޓީގެ އެންމެ އިސް ޑިމޮކްރޭޓްވަނީ، އެކަމުގެ ޖަވާބު ޓްރަމްޕްގެ ކިބައިން ވަރަށް އަވަހަށް ބޭނުންފުޅުވާ ކަމަށް ވިދާޅުވެފައެވެ. އަދި ޒިންމާވާންޖެހޭ ފަރާތްތައް ޒިންމާ ކުރުވާނޭ ކަމަށްވެސް ވިދާޅުވެފައި ވެއެވެ.\nއެޓަރނީ ޖެނެރަލް ޖެފް ސެޝަންސް މަގާމުން ވަކިކުރެއްވި މައްސަލާގައި ޝައްކުކުރެވޭ ގިނަ ކަންތައްތަކެއް ހިމެނޭ ކަމަށް ވިދާޅުވެ އެމެރިކާގެ ސިޔާސީ އެކި ފަރާތްތަކުން ވާހަކަ ދައްކަމުން އެބަގެންދެއެވެ. އެއްކަމެއްގެ ގޮތުގައި ފާހަގަ ކޮށްފައިވަނީ، 2016 ވަނަ އަހަރު ބޭއްވި ރިޔާސީ އިންތިޚާބަށް ރަޝިޔާއިން ފޯރުވިކަމަށް ތުހުމަތުކުރެވޭ ނުފޫޒުގެ ތަހްގީގު ހުއްޓުވުމަށް ޓްރަމްޕް އަޅުއްވާ ފިޔަވަޅުގެ ތެރެއިން ބޮޅެއްގެ ގޮތުގައެވެ.


ލޯބިވަން ޔާރާ އޭ 16 | Esfiya - Dhivehi Vaahaka Site\nލޯބި October 13, 2016\nލޯބިވަން ޔާރާ އޭ 16\nގެއަށް ގޮސް ވެދެވުމާއި އެކު އީތަން ދިޔަ ގޮތަށް ގޮސް ވަނީ އެހެން ކޮޓަރިއަކަށެވެ. އަދި އެތެރޭން ތަޅުލީ އޭނާ ބަލިކަށި ފިރިހެނަކަށް ވެގެން ރޯ މަންޒަރު މިޝެލް އަށް ދައްކަން ބޭނުން ނުވާތީއެވެ.\nއީތަން މައްޗަށް ނާރާ ތިރީބައިގެ ކޮޓަރި އަކަށް ވަނުމުން މިޝެލް ހާސް ވާ ގޮތް ވިއެވެ. އެހެން ކަމުން މިޝެލް އީތަން ވަން ކޮޓަރީގެ ތަޅުގައި ގޮސް ހިފައިލީ ދޮރު ހުޅުވުމުގެ މަގުސަދުގައެވެ. ނަމަވެސް އެތަން ތަޅުލާފައި ހުރުމުން މިޝެލް އަށް ޖެހުނީ އީތަން އަށް ގޮވާށެވެ.\n“އީތަން ޕްލީޒް މި ދޮރު ހުޅުވަބަލަ.” މިޝެލް އީތަން އަށް ގޮވަމުން ދޮރުގައި އެތައް އިރަކު ތެޅުމުން ވެސް އީތަން ދޮރު ހުޅުވާ ހިޔާލެއް ނުކުރިއެވެ. އެންމެ ފަހުން މިޝެލް އަށް ރޮވޭ ގޮތްވިއެވެ. އީތަން އަނެއްކާ އަމިއްލަ ނަފްސަށް ގެއްލުމެއް ދީފާނެ ބާއެވެ. އެތައް އިރަކު ވިސްނުމަށް ފަހު މިޝެލްގެ ތުންފަތަށް ހިނިތުން ވުމެއް ވެރިވިއެވެ. ލޯ ފޮހެލަމުން މިޝެލް ދުއްވައިގަތީ ބޭރަށެވެ.\nކޮޓަރިއަށް ވައިން ގޮތަށް އީތަން އެ ކޮޓަރީގައި ވާހާ އެއްޗެއް ބިމާ ހަމަ ކުރިއެވެ. އެވަރުން ވެސް އެ ހިތަށް ކޮށްފައިވާ އަސަރު ކުޑައެއް ނުވިއެވެ. އީތަން ހުރި ތަނަށް ތިރި ވަމުން އަޑުގެ ނެތްކޮޅަށް ހަޅޭއް ލަވައިގަތެވެ. ހަމަ އެއާއި އެކު އެ ދެލޯ ފޫއަޅުވާލާފައި ކަރުނަތައް ނުކުތީ އީތަންގެ އިހްތިޔާރުން ބޭރުގައެވެ. ބައްޕަ ދެކެ އީތަން އިންތިހާއަށް ލޯބިވާ އިރު އެ ބައްޕަ އޭނާގެ އުފަލާއިމެދު ނުވިސްނުމުން އީތަންގެ ހިތުގައި ވަނީ އެތައް ޝަކުވާއެއް ފުނި ޖެހިފައެވެ. އީތަން މޫނުގައި އަތް އަޅައިގެން އިނދެ ރޮމުން ދިޔައެވެ. އިރުކޮޅަކު އެހެން އިނުމަށް ފަހު އީތަން ސިއްސައިގެންް ދިޔައީ ބާރު އަޑުފަށް ގަނޑަކާއި އެކު ކުޑަ ދޮރު ތަޅައިގެން ދިޔަ އަޑު އިވުމުން ނެވެ. އީތަން ކުޑަ ދޮރާ ދިމާއަށް ބަލައިލި އިރު މިޝެލް ތަޅާލެވިފައިވާ ކުޑަ ދޮރުން އެތެރެ އަށް ވަދެވޭތޯ މަސައްކަތް ކުރަމުން ދިޔައެވެ. އީތަން ވެފައި އިން ދެރަ ރުޅިވެރިކަން ހިޔާރު ކުރީ މިޝެލް ކުރަމުން ދިޔަ މޮޔަކަންތައް ފެނިފައެވެ. ރުޅިއައިސް ރަތްވެގެން ދެ ބުމަ ގޮށް ޖަހައިލަމުން އިންތަނުން ތެދުވެގެން ގޮސް ކުޑަ ދޮރު ކައިރީ އީތަން ހުއްޓުނެވެ.\n“މިޝެލް ތީ ކުޑަ ކުއްޖެއްތަ ތިކަހަލަ މޮޔަ ކަންތައް ތިކުރަނީ؟ ހަމަ މިހާރު ތިތަނުން ދުރަށްދޭ” އީތަން ރުޅިއައިސްގެން ހަޅޭއްލަވައިގަތެވެ.\n“ދޮރު ނުހުޅުވަންޏާ މިތަނުން ހަމަ ވަންނާނީ. ހެޔޮ ބިއްލޫރި ކޮޅުތައް ގަޔަށް ހެރުނަސް.” މިޝެލް ގެ އަޑުން އޭނާވެސް ގޮތް ދޫ ނުކުރާނެ ކަން އީތަން އަށް އެނގުނެވެ.\n“އަހަރެން މި ނުކުންނަނީ މިތަނުން. ގޭތެރެ އަށްވަދޭ. އަނެއްކާ މާދަމާ މިތަން މަރާމާތް ކުރާކަށްނު މިޖެހުނީ” އީތަން ނުކުންނަން އެއްބަސްވުމުން މިޝެލް ބޭރުގައި ނުހުރެ ދުއްވައިގަތީ އެތެރެ އަށް ވަންނާށެވެ.\nމިޝެލް އެތެރެ އަށް ވައިން އިރު އީތަން އިނީ ސިޓިން ރޫމް ސޯފާގައެެވެ. ހަމަ ޖެހުމުގެ ނޭވާއެއް ބޭރުކޮށްލަމުން މިޝެލް ގޮސް އިސް ޖަހައިގެން އިން އީތަން ގެ މޫނު ފެންނާނޭ ހެން ޓައިލްސް ތައް މަތި އިށީނެވެ. އީތަންގެ ލޯ ރަތްވެފްއި ވާ ތަން ފެނި އީތަން ރުއި ކަން މިޝެލް އަށް ޔަގީންވިއެވެ. ކިތަންމެ ހިތް ހަރުި މީހަކަސް މާ ބޮޑަށް ލޯބިވާ މީހަކު ދުރު ކޮށްލުމުން ދެރަވެ ރޮވިދާނެއެވެ. އީތަން އަށް ވެސް އެ ވީ އެހެނެވެ.\n“ހޭއި އީތަން. ހިނގާ ކޮންމެސް އެއްޗެއް ކާން. ތީނީ އަދި ނުކައެއްނު ދޯ.” މިޝެލް ވަރަށް ލޯބިން ވާހަކަ ދެއްކިއެވެ. ނަމަވެސް އީތަން އެއްވެސް އެއްޗެކޭ ނުބުނެ އިނީއެވެ.\n“ޕްލީޒް އީތަން. ތީ އެހާ ފިނޑި މީހެއް ނޫނެއްނު. އަދި އީތަން ގެ ޑޭޑް ވެސް އޯކޭ ވާނެ. ހުރިހައި ކަމަކަށް ވެސް ވަގުތު ބޭނުން ވާނީ” މިޝެލް މަޑުމަޑުން ލޯބިން ވާހަކަ ދައްކަން ފެށުމުން އީތަން ކުޑަކޮށް ހިނިތުން ވެލި އިރުވެސް އެ ލޯ ހުރީ ފެންކަޅިވެފައެވެ. ދެރަވާ ވަގުތު ތަކުގައި މީހަކު މާ އޯގާތެރި ވުމުން ވަކިން ބޮޑަށް ދެރަ ވެ އޭ ބުނާ ވާހަކަ އަކީ ދޮގެއް ނޫންކަން އީތަން އަށް ގަބޫލު ކުރެވުނެވެ.\n“ޕްލީޒް މިޝެލް މިވަގުތު އެކަނިވެލަން އަހަރެން ބޭނުމީ” އީތަން ބޭނުން ވާ ގޮތް ހާމަ ކުރިއެވެ.\n“އީތަން ހަމަ ތިހެން ބުނަން ވާއިރަށް ހީވަނީތަ އަހަރެން އީތަން ދޫކޮށްލާފަ ދާނެއޭ؟ މިވަގުތަކު އަހަރެން އީތަން ދުލެއް ނުކޮށްލާނަން.” މިޝެލް ރުޅިއައިސް ތުން ދަމަމުން ތެދުވެ އިށީނީ އީތަން އާ ދުރުގައެވެ. މިޝެލްގެ އެ އަމަލުންވެސް އޭނާ ގޮތުގައި ހިފައްޓާނެކަން އީތަން އަށް އިނގުނެވެ. އެހެން ކަމުން އިރުކޮޅަކު ވިސްނަން އިނދެފައި އެ ހަށިގަނޑު ސޯފާއަށް ދަމާލަމުން އިތަންގެ ބޯ މިޝެލްގެ އުނގުގައި އަޅައިލަީ އޯގާތެރި އަތެއްގެ އެހީ އަށް ބޭނުން ވެފައި ހުރިލެއް ބޮޑު ކަމުންނެވެ.\n“ޕްލީޒް ސްޓޭ ވިތް މީ” އީތަން މިޝެލްގެ އަތުގައި ހިފައިލަމުން ތުންފަތުގައި ޖައްސާލިއެވެ. މިޝެލް ދެރަވެފައި އިނދެ ވެސް ހިނިތުންވެލީ އީތަންގެ އެ ލޯބި ސިފަ ފެނިފައެވެ. ކިތަންމެ ރުޅިގަދަ ހަރުކަށި މީހަކަށް އީތަން ހެދިގެން އުޅުނަސް ބައެއް ވަގުތު ތަކުގައި އީތަން ވެސް ކުޑަ ކުއްޖެއްހާ ނާޒުކެވެ.\n“ނިދާލެވޭތޯ ބަލާބަލަ. އައި ވިލް ވެއިޓް ހިޔާ” މިޝެލް އީތަންގެ ބޯ އިސްތަށިގަނޑު ތެރެއަށް އެ ހިމަހިމަ އިނގިލިތައް ލައްވައިލަމުން މަސާޖް ކޮށްދޭންފެށުމުން އީތަން އަށް ނިދޭކަށް މާ ގިނަ އިރެއް ނުނެގިއެވެ.\nސޯފާއަށް ލެނގިލައިގެން ނިދިފައި އިން މިޝެލް އަށް ހޭލެވުން އިރު ކަނދުރާގައި ކުޑަކޮށް ރިއްސައެވެ. ހަށިގަނޑު ސީދާ ކޮށްލަމުން މިޝެލްގެ އުނގުގައި ނިދާފައި އޮތް އީތަން އަށް ބަލައިލަމުން މިޝެލް ހިނިތުންވެލިއެވެ. އެތެރެއަށް ކުޑަކޮށް އަލިވެފައި ވާތީ މިޝެލް ފާރުގައި ހަރުކޮށްފައި އިން ބޮޑު ގަޑިއަށް ބަލައިލި އިރު ހައެއް ޖެހީއެވެ. އީތަން އަށެއް ޖަހަން ވާއިރަށް އޮފީހަށް ދާނެތީ މިޝެލް ބޭނުން ވީ އިތުރަށް މަޑު ނުކޮށް ނާސްތާ ތައްޔާރު ކުރަން ދާށެވެ. އެހެން ކަމުން ވަރަށް މަޑު މަޑުން ބަލައިގެން ތެދުވީ އީތަން އަށް އުނދަގުވެގެން ހޭލަފާނެތީއެވެ. ސޯފާއިން ފައިބައިގެން މިޝެލް މަޑުމަޑުން ހިނގާފައި ގޮސް މައްޗަށް އެރީި ފާހާނާ އަށް ވަދެ ތާޒާވެލުމަށެވެ.\nއީތަން އަށްެ ހޭލެވުން އިރު ހުރީ ބޮލުގައި ރިއްސާފައެވެ. ގަޑި ބަލައިލަމުން އީތަން ތެދުވީ ކޮޓަރިއަށް ދާށެވެ. ނަމަވެސް ކޮޓަރިއަށް ނުގޮސް އީތަން ޑައިނިންގް ރޫމަށް ވަނީ މިޝެލް އަވަދި ނެތި އުޅޭ ތަން ފެނިފައެވެ.\n“ގުޑް މޯނިންގް ލަވް” އީތަން އުނދުން ކައިރީ ބިސްގަނޑު އަޅަން ހުރި މިޝެލް ގެ އުނަގަނޑުގައި ފަހަތުން ގޮސް ދެ އަތް ވަށައިލިއެވެ.\n“ގުޑް މޯނިންގް. މިހާރު އޯކޭ ވެއްޖެތަ؟” މިޝެލް ބިސްގަނޑު ނަގާ ތައްޓަކަށް ލަމުން އީތަން އަށް ކުރިމަތި ލިއެވެ.\n“ހޫމް. ތިކަހަލަ ވައިފް އެއް ލިބުނީމަ އޯކޭ ނުވެ ވާކަށް ނޯންނާނެއެއްނު ދޯ.” އީތަން ހަމަޖެހިފައި ހުރިތަން ފެނި މިޝެލް ހިނިތުންވެލަމުން އީތަން ގެ ކޮލުގައި ބޮސްދިނެވެ.\n“ދޭބަ ރެޑީ ވެލައިގެން ސައިބޯން އަންނަން. ވަރަށް ބަނޑުހައި” މިޝެލް ބަނޑުގައި އަތް ކާއްތާލަމުން މޫނަށް ގޮތެއް ހަދާލިއެވެ. އީތަން ހިނިގަނޑެއް ޖަހައިލަމުން ދަމުން ދިޔައީ މިޝެލް ގެ ނޭފަތުގައި ހިފައި ރަތް ކޮށްލާފައެވެ.\nއީތަން އަންނަން ވާއިރަށް މޭޒުމަތި ތައްޔާރު ކުރަން ހުރި މިޝެލް ދޮރުގެ ބެލް ޖަހާ އަޑު އިވުމުން މިގަޑީގައި އަންނާނީ ކާކުބާއޭ ހިތަށް އެރިއެވެ. ދެތިން ފަހަރަކު އެ އަޑު ތަކުރާރު ވުމުން މިޝެލް ކޮފީ ޖަގު މޭޒުމަތީ ބަހައްޓައިލަމުން ދުވެލާފައި ކަހަލަ ގޮތަކަށް ގޮސް ދޮރު ހުޅުވާލިއެވެ.\n“ދޮންބޭ” މިޝެލް އުފަލުން ހަޅޭއް ލަވައިގަންނަމުން ދާއިން އަށްު އެތެރެ އަށް ވަންނަން ދައުވަތު ދިނެވެ. ދާއިން ހިނިތުން ވެލަމުން އެތެރެ އަށް ވަނެވެ. އަލްހާން ގެ ގެއަކަށް އެންމެ ތަންކޮޅެއްވެސް ދުލެއް ނުކުރެއޭ ދާއިން ގެ ހިތައް އެރިއެވެ.\n“ކޮބާ އީތަން؟ މިހާރު ހަމައަކަށް އެޅިފަތަ ހުރީ؟” ދާއިންގެ ސުވާލުން މިޝެލް އަށް ބަލައިލެވުނީ ދެލޯ ބޮޑު ކޮށްލަމުންނެެވެ. ދޮންބެ އަށް ހުރިހައި ކަމެއް އެނގުނީހެއްޔެވެ.\n“ދޮ..ދޮންބެ އަށް.. ކިހި.. ކިހިނެ..” މިޝެލް އަޅަ އަޅައިގަންނަމުން ވަހަކަ ދައްކަން މަސައްކަތްކުރިއެވެ.\n“މިޝް ނުބުންޏަސް ދޮންބެއަށް ވެސް އިނގިދާނެ ގޮތެއް އޮވެދާނެ އެއްނު” ދާއިން ހީލަމުން މިޝެލް އާ ސަމާސާ ކޮށްލިއެވެ.\n“ދޮންބެ އަޅުގަނޑު ދެކެ ރުޅިއެއް ނާދޭ ތަ؟” މިޝެލް ކުއްވެރި އެއް ފަދައިން ސުވާލުކޮށްލިއިރު ހަގީގަތުގައި ވެސް އިނީ ދެރަވެފައެވެ.\n“ރުޅި އެއް ނާދެ.އެކަމު ދެރަވި މިޝް ދޮންބެ އަށް އިތުބާރު ނުކުރީމަ” ދާއިން ގެ ޖުމްލައިން މިޝެލް އިސް ޖަހައިލިއެވެ.\n“އައިއެމް ސޮރީ ދޮންބޭ! އަޅުގަނޑަކަށް ވެސް އޭރަކު ނޭނގެ އީތަންގެ ފެމިލީ ނުގަބޫލުކަމެއް” މިޝެލްގެ އަޑުން އެނާ ދެރަވެފައި އިން ކަން ދާއިން އަށް ނަގައިގަނެވުނެވެ.\n“އިޓްސް އޯކޭ އޭ މިޝް. ދޮންބެ މި އައީ ޔޫުލީ ބުނެގެން އީތަން އޯކޭތޯ ބަލައިލަންވެގެން. އެންޑް މިޝް، މަންމަ ވަރަށް ޝަކުވާ ކުރޭ މަންމަ ގާތަށް ގޮސްނުލާތީ. މިއަދު ނަމަވެސް އީތަން އާ އެކު ގެއަށް އައިސްލައްޗޭ” ދާއިން މިޝެލްގެ ބޮލުގައި ފިރުމައިލަމުން ތެދުވީ ދާން ހިތަށް އަރުވައިގެން ނަމަވެސް އީތަން ދާއިން އަށް ގޮވައިލުމުން މަޑު ކޮށްލިއެވެ. ސިޑިން ފައިބައިގެން އައި އީތަން ގެ ތުންފަތުގައި ހިނިތުން ވުމެއް ވިއެވެ. އީތަން ދާއިން އާ ސަލާމް ކޮށްލަމުން އައީ ކީއް ކުރަންތޯ ސުވާލު ކޮށްލިއެވެ.\n“ޔޫލް ބުނެގެން އީތަންގެ ހާލު ބަލައިލަން. ” ދާއިންގެ ޖުމްލައިން އީތަން ހިނިތުން ވެލަމުން އޭނާ ރަނގަޅުކަމަށް ބުނެލިއެވެ.\n“ދާއިން ދަނީ ތަ؟ އާދޭ ސައި ބޮއިގެން ދާން” އީތަން ދާއިން ދާން އުޅޭހެން ހީވުމުން އެދުނެވެ.\n“އެ ތެދެކޭ ދޮންބޭ. އައިސްފަ ދެން ސައި ނުބޮއި ނުއެއްދެވޭނެ” މިޝެލް ވެސް އީތަންގެ ޖުމްލަ އަށް ބާރު ދިނުމުން ދާއިން އޯކޭ އޭ ބުނަމުން މިޝެލް މެނާއި އެކު ޑައިނިންގް ރޫމަށް ވަނެވެ.\nސައިބޯން ތިބިއިރު ގިނައިން ވާހަކަ ދެއްކި އީތަން އާއި ދާއިން އެވެ. މިރޭ ރަންކިޔަން އުޅޭ ވާހަކަ ބުނުމުން މިޝެލް އާއި އީތަން ވެސް ދާއިން އަށް މަރުހަބާ ކިއެވެ.\n“ޑޭޑް އެހައި ރުޅި އަންނަންވީ ސަބަބެއް ހަމަ އެއް ގޮތަކަށް ވެސް ނޭނގުން. އެކަމު ދެން އަދި ދެކޮޅުން ވެސް އެއް ފެމިލީ އެއް ވީމަ ކަންނޭނގެ އެހާ ރުޅިއެއް އެ އައީ” އީތަން ގެ ވާހަކަ އަށް ދާއިން ބޯ ޖަހައިލިއެވެ.\n“ދެން ހުރިހައި ކަމެއް ވެސް ދާނީ ރަނގަޅަށް. އިރާދަ ކުރެއްވިއްޔާ އަދި އީތަންމެންގެ ޑޭޑް އަށް ވެސް ވިސްނޭނެ. އެކި މީހުންގެ ހުންނާނީ އެކި މިޒާޖު ކަން ގަބޫލު ކުރަންވާނެ.” ދާއިން ބުނެލި ޖުމްލަ އަށް އީތަން ވެސް ބޯ ޖަހައިލިއެވެ.\nއަލްހާން އިނީ ޓެރެސް ގައި ކޮފީއަކަށް އިންސާފު ކުރާށެވެ. ސޫޒަން އަލްހާން އަކާ ވާހަކައެއް ނުދައްކައެެވެ. ނަމަވެސް އަލްހާން ގެ ހިތަކު ޝަކުވާއެއް ނެތެވެ. އޭނާ ދެކޭ ގޮތުގައި ދަރިން ބަލައި ބޮޑެތި ކުރީ އެތައް ގުރުބާނީއެއް ވެގެން ކަމުން އެ ދަރިން ވެސް އެކަމުގެ އަގު މައިންބަފައިން ނަށް އަދާކޮށްދޭން ޖެހޭނެއެވެ. ސޫޒަން އަށް ނުވިސްނެނީ އެވެ. އެހެން ނޫނަސް ދާއިން އާއި މިޝެލް އަކީ މާއިރާގެ ދަރިން ކަން އިނގުމުން އަލްހާން ގެ ހިތުގައި ވާ ނަފްރަތުި ވަކިން ބޮޑުވެއްޖެއެވެ. ސޫޒަން އަށް ކޮންމެވެސް ދުވަހަކުން އެއީ މާއިރާގެ ދަރިން ކަން އިނގޭނެ ކަން ވެސް އަލްހާން އަށް އިގެއެވެ. ނަމަވެސް އޭނާގެ ދުލުން އެވާހަކަ ސޫޒަން ގާތު ނުބުނާން އަލްހާން އަޒުމް ކަނޑައެޅިއެވެ. އިނގުނަސް އަލްހަން އަށް ވާނީ ކީއްހެއްޔެވެ. އޭނާ ކުރަން ރާވަމުން ދާ އެއް ކަމެއްގެ ހިިލަމެއްވެސް އެކަކަށް ވެސް ވިޔަކަ ނުދޭނެއެވެ.\nމާއިރާގެ ސަބަބުން އަލްހާން އާއި ސޫޒަން ގެ މެދުގައި ބޮޑު މައްސަލަ ގަނޑެއް ޖެހުނެވެ. އެ ފަހަރު ނަސީބު އަލްހާންގެ ކޮޅަށް ބުރަވީ ކާކުގެ ބަދުނަސީބެއް ކަމެއް ނޭނގެެ އެ ވެ.ު މާއިރާ ގްރީސް މީހަކާ ކައިވެނި ކުރުމުން އެ އާއިލާ މާއިރާ އާ ގުޅުން ކަނޑައިލި އިރުވެސް ސޫޒަން އާއި މާއިރާގެ ގުޅުން ދެމިއޮތެވެ. އެ ދެބެއިން ނަކީ ކޮއްކޮއާއި ދައްތަ އަށް ވުރެ ގާތް ރަހުމަތްތެރިން ފަދައެވެ. އަލްހާން މާއިރާ އަށް ނަފުރަތު ކުރަން ފެށީ އަލްހާން އެހެން އަންހެނަކާ ބާއްވަމުން ދިޔަ ގުޅުން މާއިރާ އަށް ފަޅާ އެރި ހިސާބުންނެވެ. މާއިރާގެ ސަބަބުން އަލްހާން ގެ ކައިވެނި ނުރޫޅުނީ ހަމަ ކިރިޔާއެވެ. އެ ވާހަކަ ސޫޒަން ގާތު މާއިރާ ދެއްކީ މަންޒަރު ލޮލުން ދެކެފައެވެ. ކޮއްކޮ އަށް އެވަރުގެ ލަނޑެއް ދޭތަން ބަލަން ހުންނަން މާއިރާ އަށް ކެތް ނުވީ އެެވެ. އެހެން ކަމުން ހެއްކާއިއެކު ސޫޒަން އަށް އެކަން މާއިރާ ޔަގީން ކޮށްދިނެވެ. ވަގުތުން ސޫޒަން ބޭނުން ވީ ވަރިވާށެވެ. އަލްހާން އެހެން އަންހެނަކާ ގުޅުން ހިންގިޔަސް އޭނާގެ ހިތުގައި ލޯބިވަނީ ސޫޒަން އަށް ކަމުން އަލްހާން މާއިރާދެކެ އިންތިހާ އަށް ރުޅިއައެވެ. ސޫޒަން ކޯޓަށް ފޯމުވެސް ލިއެވެ. ނަމަވެސް އޭނާ އީތަން އަށް ބަލިވެއިން ކަން އިނގުމުން ސޫޒަން ދަރިފުޅުގެ ހައްގުގަ އާއި އަލްހާން ދެކެ ވާ ލޯތްބެއްގެ ބޮޑުކަމުން އަލްހާން އަށް އިތުރު ފުރުސަތެއް ދޭން ނިންމީ އެވެ. އެކަމާ ހިތްހަމަ ނުޖެހިގެން މާއިރާ ސޫޒަން އާ ވާހަކަ ދެއްކިކަން އިނގުމުން އަލްހާން ސޫޒަން އަށް އަމުރު ކުރީ މާއިރާ އާ އޮތް ހުރިހައި ގުޅުމެއް ކަނޑައިލުމަށެވެ. ނޫނީ ވަރި ކުރާނޭ ކަމަށް ބުނުމުން ސޫޒަން އަށް މަޖުބޫރު ވިއެވެ. ދަރިފުޅުގެ މައްޗަށް ދައްތަ އިސްކުރާކަށް ސޫޒަން އަށް ނުކެރުނީއެވެ.\nއަލްހާން އަށް ޑޭވިޑް ދާއިން އާ ބެހޭ މައުލޫމާތު ދިން ދުވަހު ދާއިން އަކީ މާއިރާގެ ދަރިއެއްކަން އިނގުން ހިސާބުން އެކަން ހުއްޓުވަން އިންޒާރު ދޭން އަލްހާން އެ ފޯންކޯލް ކުރުވީ އަލްހާން އާ ގުޅުން އޮންނަ ޑްރަގް ޑީލަރެއް ލައްވައެވެ. އެ މީހަކީ އާލިމް އެވެ. ދާދި ފަހުން މަސްތުވާތަކެތިގެ މައްސަލާގައި އާލިމް ހައްޔަރު ކުރުމުން އަލްހާން އެހެރީ އަދި މަޑު ކޮށްގެން ނެވެ. އާލިމް ސަލާމަތްކުރަން އަލްހާން ކުރަމުން ދާ މަސައްކަތް މިއަދު ކާމިޔާބު ވާނެއެވެ. އެހެން ކަމުން އަލްހާން އިނީ ނުލާހިކު ހަމަ ޖެހިފައެވެ. އަލްހާން އެ ހިޔާލުގައި އިންދާ އޭނާ ގެ ފޯނު ރިންގުވާން ފެށިއެވެ. ގުޅާ މީހާގެ ނަން ފެނުމުން އަލްހާންގެ ތުންފަތަށް ވެރިވީ ނުބައި ހިނިތުން ވުމެކެވެ.\nAdhi nuei kiyan.. Ingey reethi vaanekan..\nWowwwwwwwwwwwwwwww…. It’s sooooooo nice.. Just love it..??????\nhehe thanks love.. hey guys here is 16th episode.. this episode is quite short.. but I am still not so well and hope you guys will understand.. I love you all for your support.. keep supporting.. and thigothuga support kuranya I cant stop writing hehe.. I love you all.. god bless you all.. enjoy 😉\nIt’s ok.. Gws\nAnd me first.. Yeyyy\nvarah reethi. btw holhu ashi dhiya thaneh engey myhaku eba ulheytha???\nkoh holhu ahteh tha ??\nmeege fahn vahaka nukiya comment nukuraathi\nVvvv rythi. Avahah next part upkohdhy.\nFinally☺ mibaives kiyaalevijje…vvv furihama…thnx shootyyy ❤ ❤ ❤\nget well soon dear… v reethi mi vaahaka.. <3\nAlhaan ge reyvun Kaamiyaabu Viya nudheythi ?????i hate alhaan v reethi mibaivess gl shooty ??\nV rythi ❤ dhen anna baeh ge inthizaaruga\nVarah reethi. Keep it up shuhakko.\nVaahaka v reethi bt soozan n maira dheben nah nuhedhinam. 1cousins mery kohgrn v ma\nthats notaproblem.. dheenah dhw balan jeheyny. dheenuga kaiveni huddha vaane cousins r.. ehn v ma thats notaproblem.. kithanme dhivehi story ehgga ehen hadhaafa hureyy..\nSalhi story eh\nI agree with u…by the way nice story shooty\nVvvvvvvvvvvvvvvv salhi love this story avaha up kuraathi n get well soon\nMiadhu vaahaka update vaanetha\nKobaatha Shootee… Mi vaahaka kiyaahithun keh madhuvefa…pls avahah update kolla dheeba\nAlhaan akee ibilis dhw? Vaahaka hama habeys ingey shooty kolhaa??\nKoba konirakutha vahaka up vani….\nVvvvv salhi abadhu kiyaahivvanee mistory alhe keevgen ulhey alhaanah hasadha in hulhufalhaaf fooh meehaaeh dhari kudhi kurevey iru ves neyga shooty haadha dheravey mishelah ah dhergotheh viyanudhehchy. ekahala hoonvaguthuthakuga eethaangehivvaru gadha baaraa kolhadhaana firihen vanth kan fennaane kamah v hithah araafa mihaaru kevvnee eh nn. keekkuraaneedhw pls pls pls pls dhigukobbila mihaareeth story eh esfiyain annee haahkun vaahakeh dhen hunnee koosani lunthah reethi story ahaakuru pls dhigu kon genes dhee bi shootee ah hamaahsaribahaasaabas????????\nIrukolhakun eba up kuran guys\nWarah obi… ????\nޝައިން ( ޕާޓް-8 )\nހިތާމަ ލޯބި May 24, 2015\nލޯބިން ލޯބިވާއޭގެ ކިޔުންތެރިންނަށް\nއުމުރަށްވެސް އެކީގައި ވާނަމޭ…..11\nވޭނީ ކަރުނަ -5\nހަޤީޤީ ލޯބި September 29, 2017


"ރާތު އަކޭލީ" ގެ މަންޒަރެއް.\n19 ޖުލައި 2020 - 08:36\nހަނީ ތެހެރާނީ ޑައިރެކްޓްކޮށްފައިވާ މި މިސްޓްރީ ތުރިލާ ކާސްޓުންގެ ތެރޭގައި ރާދިކާ އަޕްޓޭ އާއި ޝްވޭތާ ތުރިޕަތީ އާއި ޓިގްމާންޝޫ ދޫލިއާ އާއި ނިޝާންތު ދަހިޔާ ފަދަ ފަންނާނުން ހިމެނެ އެވެ.\nނަވާޒުއްދީން މި އަހަރު ފެނުނު ފުރަތަމަ ފިލްމަކީ ޒީ5 އިން މެއި މަހު ޕްރިމިއާކުރި "ގޫމްކެޓޫ" އެވެ.\nއޭނާގެ ކުރިއަށް ހުރި ފިލްމުތަކުގެ ތެރޭގައި ނެޓްފްލިކްސް އިން ޕްރިމިއާކުރާ "ސީރިއަސް މެން" އާއި އަދި ރިލީޒްކުރާނެ ތާރީހެއް އިއުލާންނުކުރާ "ބޯލެ ޗޫޅިޔާ" ހިމެނެ އެވެ.\nސޮނާކްޝީއާ އެކު "ބޫޖް" ގެ ޕޯސްޓަރެއް\nޑިޒްނީ ޕްލަސް ހޮޓްސްޓާ އިން ޕްރިމިއާކުރަން ހަމަޖެހިފައިވާ ފިލްމު "ބޫޖް: ދަ ޕްރައިޑް އޮފް އޮންޑިއާ" ގެ ޕޯސްޓަރެއް ބަތަލާ ސޮނާކްޝީ ސިންހާއާ އެކު ދައްކާލައިފި އެވެ.\nHere is the first look of #SonakshiSinha as Sunderben Jetha Madharparya,abrave social worker who took 299 women along with her to support the Indian Army! #BhujThePrideOfIndiaacrucial incident from History will unveil soon with #DisneyPlusHotstarMultiplex on @DisneyplusHSVIP pic.twitter.com/uUIZXlxxe5\n— Disney+ Hotstar (@DisneyPlusHS) July 17, 2020\nއަބީޝެކް ދުދައްޔާ ޑައިރެކްޓްކޮށްފައިވާ މި ފިލްމަކީ އިންޑިއާ އާއި ޕާކިސްތާނާ ދެމެދު 1971 ގައި ކުރި ހަނގުރާމައިގެ ތެރޭގައި އަސްކަރީ އޮފިސަރަކު އަންހެނުންތަކެއް ބައިވެރިކޮށްގެން އަސްކަރީ ބޭސްއެއް މަރާމާތުކުރަން ކުރި މަސައްކަތުގެ މައްޗަށް ބިނާކޮށް ހަދާފައިވާ ފިލްމެކެވެ.\n"ބޫޖް" ގެ ކާސްޓުންގެ ތެރޭގައި ސަންޖޭ ދަތާއި ނޯރާ ފަތެހީ އާއި ޝަރަދު ކެލްހަރާއި އައްމީ ވާކް ފަދަ ތަރިން ހިމެނެ އެވެ. ފިލްމު ޕްރިމިއާކުރާނެ ތާރީހެއް އަދި އިއުލާނެއްނުކުރެ އެވެ.\nސަނާގެ އާ ވީޑިއޯ ލަވައެއް\nމި އަހަރު ނިންމައިލި ރިއަލިޓީ ޝޯ "ބިގް ބޮސް" ސީޒަން 13 ގައި ވާދަކޮށް ބެލުންތެރިންގެ ލޯބި ހޯދި ޕަންޖާބީ ފަންނާނު ޝެހެނާޒް ގިލް (ސަނާ) ގެ އާ ވީޑިއޯ ލަވައެއް ދައްކާލައިފި އެވެ.\n#KurtaPajama OUT NOW ♥🔥 @ishehnaaz_gill @AnshulGarg80 @DesiMFactory https://t.co/71QlNpLyHK\n— Tony Kakkar (@TonyKakkar) July 17, 2020\nމި ފަހަރުގެ ލަވައިން އޭނާ ފެނިގެން ދަނީ ލަވަކިޔުންތެރިޔާ ޓޯނީ ކައްކަރާ އެކީގަ އެވެ. ލަވައިގެ ނަމަކީ "ކުރްތާ ޕިޖާމާ" އެވެ. ޓޯނީ އަކީ މަޝްހޫރު ލަވަކިޔުންތެރިޔާ ނޭހާ ކައްކަރްގެ ބޭބެ އެވެ.\n"ބިގް ބޮސް 13" ނިމުނު ފަހުން އެ ޝޯ ކާމިޔާބުކުރި ސިދާތު ޝުކްލާއާ އެކީ ވެސް ސަނާ ކުޅުނު ވީޑިއޯ ލަވައެއް މި އަހަރުގެ ކުރީކޮޅު ދައްކާލާފައިވެ އެވެ.\nއަޖޭގެ "ތާނަޖީ" ސްޓާ ޕްލަސް އަށް\nއިންޑިއާގެ ލޮކްޑައުންގެ ކުރިން ޖެނުއަރީ މަހު ސިނަމާތަކުގައި އެޅުވި އަޖޭ ދޭވްގަންގެ "ތާނާޖީ: ދި އަންސަންގް ވޮރިއާ" މި މަހުގެ 26 ގައި ސްޓާ ޕްލަސް އިން ޕްރިމިއާކުރަން ނިންމައިފި އެވެ.\nA surgical strike done 350 years ago byabrave Maratha warrior made history..\nWatch the story of #TanhajiTheUnsungWarrior in #WorldTelevisionPremiere on 26th July at 8pm on StarPlus#Tanhaji #TanhajiOnStarPlus@ajaydevgn @itsKajolD #SaifAliKhan @SharadK7 @omraut pic.twitter.com/6v7o9T3wYA\n— StarPlus (@StarPlus) July 16, 2020\nއެ ފިލްމު ގެނެސްދޭނީ 26 ވަނަ ދުވަހުގެ ރޭ ރާއްޖެ ގަޑިން 7:30 ގަ އެވެ.\nއޯމް ރައުތު ޑައިރެކްޓްކުރި "ތާނާޖީ" އަކީ އިންޑިއާގެ ވަރުގަދަ ހަނގުރާމަވެރިއެއްގެ ވާހަކަ ކިޔައިދޭ ތާރީހީ ފިލްމެކެވެ. މިއީ އަޖޭ "ދި އަންސަންގް ވޮރިއާ" ގެ ނަމުގައި ހަދަން ނިންމާފައިވާ ސީރީޒްގެ ފުރަތަމަ ބައެވެ.\nމި އަހަރު ސިނަމާގައި ރިލީޒްކޮށްގެން އެންމެ ބޮޑު އާމްދަނީއެއް ވެސް ލިބުނު ފިލްމުގެ މަގާމުގައި އޮތް "ތާނަޖީ" ގެ ކާސްޓުންގެ ތެރޭގައި އަޖޭގެ އަންހެނުން ކާޖޮލް އާއި ސައިފް އަލީ ޚާން ހިމެނެ އެވެ.\nޖުމްލަ 150 ކްރޯޑް ރުޕީސް (20 މިލިއަން ޑޮލަރު) ގެ ބަޖެޓަކުން ހެދި މި ފިލްމަކީ ބޮކްސް އޮފީހުގައި 367.65 ކްރޯޑް ރުޕީސް (49 މިލިއަން ޑޮލަރު) ގެ އާމްދަނީއެއް ހޯދި ފިލްމެކެވެ.\nބޮލީވުޑް ޓްރެއިލާ ރިއަލިޓީ ޝޯ ސަންޖޭ ދަތު އަޖޭ ދޭވްގަން ބޮލީވުޑް ފިލްމު ސޮނާކްޝީ ސިންހަ ސްޓްރީމިން ޓީވީ ބިގް ބޮސް


Sakeena: Meeru rahathakuge badhige eh!\nޝިފާ ލޮނު މިރުސް ތައްޔާރު ކުރުމުގެ މަސައްކަތުގައި\nމި މަސައްކަތުގެ ފެށުން އައީ މީގެ 12 ވަރަކަށް އަހަރު ކުރިންނެވެ. އެހެން ވާން ޖެހުނީ މަންމައަކީ އަބަދުވެސް ކެއްކުމުގެ ތެރޭގައި އުޅުނު މީހަކަށް ވާތީ އެވެ. މަންމަ ތައްޔާރު ކުރަމުން އައި ކެއުންތަކުގެ ރަހަތަކަކީ ކައިރި އަވަށްޓެރިންގެ "ފޭވަރިޓަކަށް" ވެގެނެވެ. އަދި އަވަށްޓެރިންނާއި އެހެން ވެސް ގާތް މީހުންގެ އެދުމަށް މަންމަ ލޮނު މިރުސް ތައްޔާރުކޮށް ވިއްކަން ފަށައިގެނެވެ. ގޭގައި ތައްޔާރުކޮށް ވިއްކުމުގެ އިތުރުން ފިހާރަޔަކަށް ވެސް ގެންދެ އެވެ. އެ ވިޔަފާރި ކުރަމުން ދަނިކޮށް ބައްޕަގެ ފަރުވާއަށް މަންމަ ފުރަން ޖެހުމުން ވެސް މަސައްކަތަށް މެދުކެނޑޭކަށް މަންމަ ބޭނުމެއް ނުވިއެވެ. އެހެންވެ މަންމަގެ ފަހަތުން މަސައްކަތާ ހަވާލުވީ އެވެ.\nމިހާރު އިންސްޓަގްރާމްގައި "ސަކީނާސް" ގެ ނަމުން އަދި ފޭސްބުކް ގައި "ސަކީނާސް ހޯމްމޭޑް މޯލްޑިވިއަން ސްޕައިސަސް" ގެ ނަމުން މަޝްހޫރު ވެފައިވާ ދެ ޕޭޖުގެ ވެރިޔާއަކީ އައިމިނަތު ޝިފާ 28، އެވެ.\n"ބައްޕަ ބަލިވެގެން ބައްޕަ ގޮވައިގެން ބޭސް ފަރުވާއަށް މަންމަ ފުރަމުން އެވަގުތު ހުރި ތަކެތިން ލޮނު މިރުސް ތައްޔާރު ކުރާށޭ ބުނެފައި މަންމަ ފުރައިގެން ދިޔައީ،" ޝިފާ ބުންޏެވެ.\nޝިފާ ބުނި ގޮތުގައި ކެއްކުމަށް ޝައުގު ހުންނާތީ މަންމަގެ ފަހަތުން ބަދިގޭގައި އުޅޭތީ މަންމަގެ ރެސިޕީތައް ހުރީ ވަރަށް ރަނގަޅަށް ދަސްވެފަ އެވެ. އެހެންވެ އެކަން މާ ބޮޑު ކަމަކަށް ނުވިއެވެ. ދަތުރަށްފަހު މަންމަ އެނބުރި އައި އިރު ޝިފާ ތައްޔާރުކުރި ލޮނު މިރުހަށް މަންމަގެ ރަށްޓެހިންގެ ފަރާތުން އައީ ތައުރީފެވެ.\nއޭގެ ފަހުން މީގެ ހަތް އަހަރު ކުރިން މަންމަގެ އޮޕަރޭޝަނަކަށް މަންމަ ފުރައިގެން ދިޔައީ މަސައްކަތަށް މެދުކެނޑުމެއް ނުގެނެސް ކުރިއަށް ގެންދިއުމަށް ޝިފާ ގާތު އެދިފަ އެވެ. ނަސީބު ދެރަކަމުން މަންމަ އށް އެނބުރި ޝިފާ އާއި އާއިލާ ކައިރިއަށް ނާދެވި ދުނިޔެއާއި ވަކިވީ އެވެ.\nމަންމަ ވަކިވެގެން ދިއުމުން މަންމަ ކުރަމުން އައި މަސައްކަތް ހިފެހެއްޓުމަށް "ސަކީނާ" ގެ ބަދިގެއިން އެހެން ގޭގޭގެ ސުފުރާ މައްޗަށް ލިބޭނޭ އައިޓަމްތައް އިތުރު ކުރީ އެވެ.\n"މަންމަ ދުނިޔޭގައި ލޮނު މިރުސް ވިއްކަން ގެންދާނެ 'އަލްބަކޯ' ކިޔާ ފިހާރަޔަކަށް. އެތަނަށް ގެންދިޔައީ ޖޫސްޕެޓީ ކޮތަޅުގައި. ހުސްވެފައި ހުރިއްޔާ ބައެއްފަހަރު މީހުން އަންނާނެ ގެޔަށް ވެސް ލޮނުމިރުސް ގަންނަން. މަންމައަކީ އަބަދުވެސް ވިއްކާ އެއްޗެހި ވަރަށް ރީސަނަބްލް އަގެއްގައި ވިއްކުމަށް އިސްކަންދޭ މީހެއް" ޝިފާ ބުންޏެވެ.\nމަންމަގެ ނަމުން ނަން ދީފައިވާ ޕޭޖުން މިހާރު ލޮނު މިރުހުގެ އިތުރުން އަސާރަ އާއި ލޮނު ލުނބޯ ވެސް ލިބެ އެވެ. ޝިފާ ބުނި ގޮތުގައި ކުރިން އޭނާ އެ ތަކެތި ތައްޔާރު ކުރަމުން އައީ ރޯދައަށް ނަމަވެސް މިހާރު ޑިމާންޑް ބޮޑުވުމުން އަބަދުވެސް ތައްޔާރު ކުރަން ޖެހެ އެވެ. އަދި ބްރޭންޑެއްގެ ގޮތުގައި ހިފެހެއްޓުމަށް 2017 ވަނަ އަހަރުން ފެށިގެން ވިއްކަނީ ފުޅިއާއި ތަށީގައި ބަންދުކޮށް "ސަކީނާ" ގެ ލޭބަލްގަ އެވެ.\nޝިފާ ބުނި ގޮތުގައި ވަރަށް ގިނަ އާއިލާތަކުން ލޮނު ލުނބޯ އާއި އަސާރައިގެ ބޮޑެތި ފުޅި ބޭނުންނުވާތީ އެކަށީގެންވާ ބޮޑެތި ސައިޒުގެ ތަށީގައި ވެސް ފޯރުކޮށްދެ އެވެ. ސަކީނާގެ ބަދިގޭގައި ލޮނު މިރުސް ތައްޔާރު ކުރަނީ ކަރަންޓު ދައިންނެވެ.\nސަކީނާގެ ބަދިގޭން ހުކުރު ދުވަހަށް ހާއްސަކޮށް ތައްޔާރުކިރާ މަސްބަތް ޕެކޭޖް\nލޮނު މިރުހާއި ލޮނު ލުނބޮޔާއި އަސާރައިގެ އިތުރުން ތަފާތު އެހެން ރެސިޕީއެއް "ސަކީނާ" ލޭބަލްގައި ވެއެވެ. އެއީ ކަރާތޮށީގެ ވަރަށްމީރު ސައިޑް ޑިޝްއެކެވެ. ފާހަގަ ކޮށްލެވޭ އަނެއް އައިޓަމަކީ ހުކުރު ދުވަހަށް ހާއްސަ މަސްބަތެވެ.\nސަކީނާގެ ބަދިގޭގައި ތައްޔާރުކުރާ ލޮނުމިރުހާއި، އަސާރައާއި، ލޮނު ލުނބޯގެ އިތުރުން ތެލުލި ރިހާކުރާއި ތެލުލިފަތާއެކު ލިބޭ މި މަސްބަތް ޕެކޭޖަކީ މެންދުރުގެ ކެއުމަށް އެއްވަނައިގެ ކެއުމެކެވެ. ކޮންމެ ބުރާސްފަތި ދުވަހެއްގެ ރޭގަނޑު 10:00 ޖަހަންދެން ބަލައިގަންނަ އޯޑަރުތަކުގެ ކެއުން އޯޑަރުދިން ފަރާތްތަކުގެ ގެއަށް ހުކުރު ދުވަހުގެ މެންދުރު 12:00 ޖަހަންވާއިރަށް ގެންގޮސް ދޭނެ އެވެ.


Barca Ge Ebbasvun Hamavumun Griezmann Ge Amaazu America League Ah - Vaguthu\nބާސާގެ އެއްބަސްވުން ހަމަވުމުން ގްރިޒްމަންގެ އަމާޒު އެމެރިކާ ލީގަށް\nސްޕެއިންގެ ބާސެލޯނާގައި ހޭދަކުރުމަށްފަހު ދެން އެންމެ ބޮޑަށް ބޭނުންވަނީ އެމެރިކާ ލީގަށް ކުޅެން ކަމަށް ފްރާންސްގެ ތަރިި އެންޓޮއިން ގްރިޒްމަން ބުނެފިއެވެ.\nގްރިޒްމަން މިހެން ބުނެފައިވާއިރު ބާސެލޯނާގައި އޭނާއަށް އަދި ބާކީ ތިން އަހަރު އެބައޮތެވެ. އެމެރިކާ ލީގަށް ކުޅުމަކީ ގްރިޒްމަން ކުރިންސުރެވެސް ދެކެމުން އަންނަ ހުވަފެނެކެވެ.\nއުމުރުން 30 އަހަރުގެ ފޯވާޑް ބުނީ ބާސާގެ އެއްބަސްވުމުގައި އަދި ބާކީ ތިން އަހަރު އޮތްނަމަވެސް އަދިވެސް ހިތުގައި އެމެރިކާއަށް ބަދަލުވުމުގެ ހުވަފެން ދެކޭ ކަމަށެވެ. އަދި އެމެރިކާގެ ދިރިއުޅުމުގެ ވައްޓަފާޅި ތަޖުރިބާކޮށްލާ ބާސްކެޓް މެޗު ބަލަން ދިއުމަކީ ކުރަން ބޭނުންވާ ކަމެއްކަމަށް ވެސް ގްރިޒްމަން ބުންޏެވެ.\n"އަހަރެންގެ އެއްބަސްވުމުގައި އަދި ބާކީ ތިން އަހަރު އެބައޮތް، އެބަޖެހޭ އަހަރެންގެ ހަށިގަނޑަށް އަންނަ ބަދަލުތައް ކައިރިން ބަލަން، ކޮންމެފަދަ ވަގުތެއްގައި ވެސް ހަށިގަނޑަށް ބަދަލުތަކެއް އަތުވެދާނެ، އަހަރެންގެ އެއްބަސްވުން ހަމަވޭ 2024 ގައި، އެއަށްފަހު އަހަރެން ދާން ބޭނުންވަނީ އެމެރިކާ ލީގަށް" ގްރިޒްމަން ބުންޏެވެ.\nގްރިޒްމަންގެ ވިސްނުން ހުރީ އެމެރިކާ ލީގުގައި ކުޅުމަށްފަހު ފުޓުބޯޅައިން ރިޓަޔާވުމަށެވެ. ސްޕެނިޝް ލީގުގައި މިދިޔަ ސީޒަނުގައި ޖެހި ލަނޑުތަކާއެކު އޭނާއަކީ ބާސެެލޯނާއިން ދެވަނައަށް އެންމެ ގިނަ ލަނޑުޖެހި ކުޅުންތެރިޔާއެވެ.\nކުރިން ރެއާލް ސޮސިއެޑާޑް އާއި އެތްލެޓިކޯ މެޑްރިޑަށް ކުޅުނު ފޯވާޑް ވަނީ ނިމުނު ސީޒަނުގައި ބާސާއަށް 13 ލަނޑު ޖަހައިދީފައެވެ. ބާސާއިން މިދިޔަ ސީޒަން ނިންމާލީ ތިންވަނައިގައި އޮވެގެންނެވެ. ގްރިޒްމަން ޖެހި ލަނޑުތަކުގެ ތެރޭގައި ޗެމްޕިއަންސް ލީގުގައި ކާމިޔާބުކުރި ދެ ލަނޑާއި ސްޕެނިޝް ކަޕުގައި ކާމިޔާބުކުރި ތިން ލަނޑު ހިމެނެއެވެ.\nމިހާރު ކުރިޔަށްދާ ޔޫރޯގައިވެސް ގްރިޒްމަން އަކީ މުހިއްމު ބައިވެރިއެކެވެ. މި ޔޫރޯގައި އޭނާގެ ފަރާތުން މޮޅު ކުޅުމެއް ދަނީ ފެންނަމުންނެވެ.


Myanmar Ga Bagaavaaiy Kuran Feshi Fahun 75 Kudakuhjaku Maruve, 1,000 Meehun Bandhukuri - Vaguthu\nމިޔަންމާގައި ފެބްރުއަރީ އެއް ވަނަ ދުވަހުން ފެށިގެން އެ ގައުމުގެ އަސްކަރިއްޔާ އާ ދެކޮޅަށް ހިންގަމުންދާ ހަމަނުޖެހުމުގެ ތެރެއިން 75 ކުޑަ ކުއްޖަކު މަރާލައި، 1،000 އަށް ވުރެ ގިނަ މީހުން ސިފައިންގެ ބެލުމުގެ ދަށުގައި ބަންދުކޮށްފައިވާ ކަމަށް އދ.ގެ ކުޑަކުދިންގެ ހައްގުތަކާ ބެހޭ ކޮމިޓީއިން ހުކުރު ދުވަހު ބުނެފިއެވެ.\nމިޔަންމާގައި އެގައުމުގެ ރައްޔިތުންނާއި ސިފައިންގެ މެދުގައި ހިނގަމުންދާ ބަސްނޭހުމުގެ އަމަލުތަކުގެ ސަބަބުން އެގައުމުގައި ދިރިއުޅޭ ކުޑަކުދިން ތިބެން ޖެހެނީ ބިރުވެރިކަމެއްގެ ތެރޭގައެވެ. އދ. ކޮމިޓީގެ ޗެއާ މިިކީކޯ އޮޓާނީ ވިދާޅުވީ މިޔަންމާގެ ކުޑަކުދިން ތިބެނީ ހަމަނުޖެހުމާއި، ހަމަލާތަކުގެ ތެރޭގައި ކަމަށެވެ. އެގޮތުން އެ ގައުމުގައި ކޮންމެ ދުވަަހަކު ބަޑީގެ ހަމަލާތަކެއް ވެސް ދެމުން އަންނަ އިރު، ކުޑަކުދިންގެ ބޮލުގައި ބަޑި ޖައްސައި އެކުދިންގެ އާއިލާގެ މީހުންނަށް ބިރު ދައްކަމުން އަންނަކަން އޭނާ ފާހަގަ ކުރިއެވެ.\nމަރުވެފައިވާ ބައެއް ކުޑަކުދިންނަކީ އެ ކުދިންގެ އަމިއްލަ ގޭގައި ތިއްބާ މަރާލައިފައިވާ ކުދިންކަން ފާހަގަކޮށް، 18 މީހުންނާ އެކު އެކުލަވާލައިފައިވާ ތަޖުރިބާކާރުންގެ ކޮމިޓީން ވަނީ ފުލުހުން ކުޑަކުދިންނަށް ހަމަލާދިނުން ކުށްވެރި ކޮށްފައެވެ.\nރިޕޯޓުތައް ބުނާގޮތުން އުމުރުން ހަ އަހަރުގެ އަންހެން ކުއްޖެއްގެ ބަނޑަށް މަންޑާލޭ ސިޓީގެ ފުލުހުން ބަޑި ޖަހާފައިވެއެވެ.\nބޭނުންވާ މީހާ ހައްޔަރު ނުކުރެވުމުން އެ އާއިލާއެއްގެ ކުޑަކުދިން އަސްކަރީ ޖަލުތަކަށާއި، ބަންދުގައި މީހުން ބައިތިއްބާ ސެންޓަރުތަކަށް ގެންދާކަމަށް ރިޕޯޓުތައް ބުނެއެވެ. ކުޑަކުދިންނަށް ލިބެން ޖެހޭ އަސާސީ ހައްގުތަކުން އެ ކުދިން ވަނީ މަހުރޫމް ކޮށްފައެވެ. ރިޕޯޓުތައް ބުނާގޮތުން ވެކްސިން ނުލިބި، އިތުރު ފަރުވާއެއް ވެސް ނުލިބޭ 4،000 އަށް ވުރެ ގިނަ ކުޑަކުދިން އެބަތިބިއެވެ.\nމިޔަންމާގެ ހަމަނުޖެހުމުގެ ތެރެއިން މިހާތަނަށް 912 މީހުން މަރާލައިފައިވެއެވެ. އަދި 6,770 މީހުން ހައްޔަރުކޮށްފައިވާއިރު މިހާރު ބަންދުގައި ތިބި މީހުންގެ އަދަދަކީ 5,277 އެވެ.


ނުވާނަން ތަފާތެއް… 13 – Esfiya\n”ހާދަ ރުޅި ގަދަވެފައޭ ތިހުރީ، އަނެއްކާ ކިހިނެއްވީ؟…”\n”ކަލޭގެ ދުލުން ދޮންތަގެ ނަން ވެސް މީގެ ފަހުން ނުކިޔާތީ!…” ކައްޔިސްގެ އެދުނުފަދައިން އުސައިދުއާއި ދުރަށް އަޝްކާން ޖެހިލިއެވެ. އަދި ހަށިފުރާ ދޫކޮށްލި ނޭވާއަށް ފަހު އުސައިދުއަށް ވަރުގަދަ އިންޒާރެއް ދިނީ ޝަހާދަތް އިނގިލި ދިއްކޮށްލަމުންނެވެ.\n”ތީތަ އަޝްކާންގެ ޅިޔަނުއާ ވާހަކަދައްކަން އެނގުނު ގޮތަކީ؟…” އަޝްކާންގެ އިންޒާރުގެ ސަބަބުން އުސައިދު ގާތަށް ވެސް ރުޅިއައެވެ. އަޝްކާންގެ ވާހަކަދެއްކުމުގެ މޭރުމުން އޭނަގެ ހަޤީޤަތް ދިމްނާގެ ފަރާތުން އަޝްކާންއަށް އެނގިއްޖެކަން އުސައިދުއަށް ޔަޤީން ކުރެވުނެވެ. އެކަމާ ޖެހިލުންވެ ބިރުގަތުމުގެ ބަދަލުގައި، އަޝްކާން އޭނައަށް އަމުރުކުރުމުން އެކަމާ މެދު އޭނަ ރުޅިގަދަ ވިއެވެ. އުމުރުގެ މިހާތަނަށް އައިއިރު އެއްވެސް މީހަކު އޭނައަށް އަމުރެއްކޮށްފައި ނުވެއެވެ. ހުރިހާ ކަމެއް ވަމުން އައީ އޭނަ ބުނާ ފަދައަކުންނެވެ. ބޭނުންވާ ގޮތަކަށެވެ. ކަން އެހެން އޮތް އިރު އޭނައަށް އަމުރުކުރަން އަޝްކާން އަކީ ކާކު ހެއްޔެވެ؟ އަޝްކާންގެ ހައިސިއްޔަތަކީ ކޮބާ ހެއްޔެވެ؟ ދިމްނާއެއީ އޭނަގެ އަނބިމީހާއެވެ. ދިމްނާގެ މައްޗަށް ބާރުވެރިވުމުގެ ހައްޤު އޭނައަށް ލިބިފައި ވެއެވެ. ބޮޑާކަމާއި ކިބުރުވެރިކަން ވަށާލި ހިނދު އުސައިދުއަށް ބުމަގޮށްޖަހާލެވުނެވެ.\n”ކަލޭ ތީ އަހަރެންގެ ޅިޔަނެއް ނޫން، ވަރަށް އަވަހަށް ކަލޭގެ ފަރާތުން ދޮންތަ ސަލާމަތް ކުރާނަން، ހީނުކުރާތީ ކަލޭ ބޭނުންހާ ގޮތެއް ދޮންތައަށް ހެދިދާނެ ކަމަކަށް!… އެހެނެއް ނުވާނެ، އަހަރެން ދުނިޔޭގައި ހުރިހާ ހިނދަކު ދެން ކަލޭގެ އުނދަގޫ ދޮންތައަށް ޖެހުމުގެ ފުރުސަތެއް ނުދޭނަން… ދުނިޔެއަށް ބޭޒާރުވާން ބޭނުންނުވާނަމަ ދޮންތައާ ދުރުން ކަލޭ އުޅެން ޖެހޭނީ، އެހެންނޫނީ ކަލޭގެ ހަޤީޤަތް އެންމެނަށް ހާމަކުރާނަން!… ޔޫ ބޭޓާރ ސްޓޭ އަވޭއި ފްރޮމް މައި ސިސްޓާރ!…” އަޝްކާން ރުޅިވެރިކަމާއެކު ބުނެލިއެވެ. އޭރުވެސް އަޝްކާން ކަތި ފިޔަވަޅެއް އަޅާފާނެތީ އެކަމަށް ސަމާލުވެގެން ކައްޔިސް ހުއްޓެވެ. އޭނަ ވެސް އުސައިދުއަށް ބަލާލި ނުރުހުމާއެކުގައެވެ.\n”ކާކު އަޝްކާންގެ ވާހަކަ ޤަބޫލުކުރާނީ؟… ހުދު އަޝްކާންގެ މައިންބަފައިން ވެސް އިތުބާރުކުރަނީ އަހަންނަށް، ދެން ތި ދޮގު ވާހަކަތަށް ޤަބޫލުކުރާނީ ކާކުތަ؟، ދެއްކޭނެ އެންމެ ހެއްކެއްގެ މިންވަރު ވެސް ނެތް… ބޭކާރު ވާހަކަތައް ދައްކައިގެން އެންމެންގެ ނަޒަރުގައި އަޝްކާންއާއި ދިމްނާގެ އަގު ވެއްޓުން ނޫންކަމެއް ނުވާނެ!، ފީރިމީހާގެ ބޮލުގައި ދޮގު ތުހުމަތުތައް އެޅުވުމުގެ ސަބަބުން އިތުރަށް ދިމްނާ ބޭޒާރުވުން ނޫންކަމެއް ވެސް ނުވާނެ، އެހެން ވާންތަ އަޝްކާން ބޭނުން ވަނީ، ދޮންތަ ބަދުނާމުވާންތަ؟…. ހެހެހެހެހެ… ޔޫ ކާންޓް ޑޫ އެނީތިންގް ޓު މީ!… އަޑު އިވިއްޖެތަ!…”\n”އަދި ބުނަން، ދިމްނާއަށް އަހަރެންގެ ފުށުން ދުވަހަކު ސަލާމަތެއް ނުވެވޭނެ، އަހަރެން އޮންނާނީ އެކަން ކަށަވަރުކޮށްފައި… ދުވަސްތަކެއް ނުވެ ދިމްނާ އަންނަން ޖެހޭނީ ހަމަ އަހަރެންގެ ގާތަށް!!!…” މަލާމާތުގެ ހިނިތުންވުމެއް ތުންފަތަށް ވެރިކުރުވަމުން އަޝްކާންއަށް އުސައިދު ރައްދު ދިނެވެ. އެއަށްފަހު އެތަނުން ދާން ހިނގައިގަތެވެ. އަޝްކާންއަށް ފަސްދީ ކުރިއަށް ހިންގައިގަތް އިރު އުސައިދުގެ ތުންފަތުގައިވި ހިނިތުންވުން ރުޅިވެރިކަމަށް ބަދަލުވެގެން ދިޔައެވެ. ދިމްނާއާ މެދު އެހިތުގައި އަނދަން ފެށީ ނަފުރަތުގެ ގިނި އަލިފާނެވެ. މަގުގެ އެއްފަރާތުގައި ޕާކުކޮށްފައި އޮތް ކާރަށް އުސައިދު އެރިއެވެ. ކާރުގެ ހުންގާނުގައި ބާރަށް ހިފަހައްޓާލެވުނު ހިނދު އެތެރެހަށި ދިޔައީ ރުޅިން ފިއްސަމުންނެވެ.\n”ޔޫ ބިޗް، ކަލޭ ހީކުރީތަ ކަލޭގެ ކޮއްކޮ ފޮނުވައިގެން އަހަންނަށް ބިރުދެއްކޭނެ ކަމަށް؟، ކަލެއަށް މިފަހަރު އަހަރެންގެ ހަޤީޤީ ކުލަ ދައްކާލާނަން، އަހަރެންގެ ފައިބުޑަށް ވެއްޓީ ރޮއެ އާދޭސްކޮށް ސަލާންޖަހަންޖެހޭ ވަރު ކުރާނަން، ކަލޭ ހީކުރީތަ އެހާ ފަސޭހައިން ކަލެއަށް އަހަރެންގެ އަތްދަށުން ސަލާމަތްވެވިދާނެ ކަމަށް؟، ކަލެއަށް އަހަރެންގެ ފަރާތުން ސަލާމަތް ވުމުގެ ފުރުސަތެއް އަދި އަހަރެންގެ ހަޤީޤަތް އިތުރު މީހަކަށް ބޭޒާރުކުރުމުގެ ފުރުސަތެއް ވެސް ނުލިބޭނެ، އެހެން ވިޔަކަ އަހަރެން ނުދޭނަން…އަޝްކާން!، ކަލޭ ތިކުޅުނީ އަލިފާނާކަން ރަގަޅަށް އަންގަދޭނަން މިފަހަރު، ޔޫ ޖަސްޓް ވޯކް ދި ޑެވިލް އިން މީ!…” ރުޅިވެރިކަމުގެ ހަޅޭކެއްގެ އަޑު ބޭރުކޮށްލަމުން އުސައިދު ބުނެލިއެވެ. އޭގެ އިރުކޮޅެއްފަހުން ނުލަފާ ހިނިގަނޑެއް ޖަހާލިއެވެ. އެއަށްފަހު ކާރު ދުއްވާލިއެވެ.\n”ޝާން… ޑޯންޓް ލެޓް ހިމް ގެޓް ޓު ޔޫ…” އަޝްކާން އިންތިހާއަށް ރުޅި އައިސްފައި ހުރިކަން ފާހަގަ ކުރެވުނު ކައްޔިސް ބުނެލިއެވެ. ރުޅީގެ ސަބަބުން އަޝްކާން ކަމެއްކޮށްފާނެތީ އޭނަ ހުރީ ފިކުރުބޮޑުވެފައެވެ. އޭނަ މަސައްކަތް ކުރީ އަޝްކާންއަށް ވިސްނައިދޭށެވެ. ރުޅީގެ މައްޗަށް ބަރޯސާވެ ހުރެ ނިންމާ ނިންމުންތައް ގޯސްވާނެ ވާހަކަ އޭނަ ތަކުރާރުކޮށް އަޝްކާންގެ ގާތުގައި ބުންޏެވެ. އޭނަ އެދެމުން ދިޔައީ އިހުސާސްތަކުގެ މައްޗަށް ބުރަވުމަށްވުރެން ސިކުނޑީގެ ބޭނުންކޮށްގެން ނިންމުންތައް ނިންމާށެވެ. އޭރުން މެނުވީ އެންމެ ރަގަޅު ގޮތެއް ނުނިންމޭނެއެވެ.\n”އޭނަ ކޮންމެ އެއްޗެކޭ ބުންޏަސް ދިމްނާ ބޭނުންނުވާ ކައިވެންޏެއްގައި ގަދަ މަޖުބޫރުން ހައްޔަރެއް ނުކުރެވޭނެ…” އަޝްކާންގެ ކޮނޑުގައި އަތްބާއްވާލަމުން ކައްޔިސް ބުނެލިއެވެ. ފުންނޭވާތަކެއް ދޫކޮށްލަމުން އަޝްކާން ކައްޔިސްއަށް ބަލާލިއެވެ. އަދި ކައްޔިސްގެ ވާހަކަތަކާއި އެއްބަސްވުމުގެ ގޮތުން ބޯޖަހަލިއެވެ.\n”ދެން ހިނގާ ކޮފީއެއް ބޯލަން…” މާހައުލުގައިވި ނުތަނަވަސްކަން ކަނޑުވާލަން ކައްޔިސް މައުޟޫޢު ބަދަލުކޮށްލިއެވެ. ”ކޮން ދުވަހަކުތަ އަޝްކާން ބިޓެއް ނަގާނީ؟ މުސްކުޅިވާ އިރުގައި ވެސް ހުސްކޮށް ހުންނަންތަ ބޭނުމީ…”\n”ކޮންމެ ފަހަރަކު ކީއްވެތަ އަހަރެންގެ ޒާތީ ވާހަކަ ދައްކަނީ، ތިހެން ބުނާ މީހާ ވަކި ތިހިރީ ރިލޭޝަންޝިޕެއްގައިތަ؟…” ކެފޭއަށް ވަންނަން ހިނގައިގަންނަމުން އަޝްކާން ބުނެލިއެވެ. އޭނަގެ ޖުމްލައިން ކައްޔިސް ޖަހާލީ ހިނިގަނޑެކެވެ.\n”އަހަރެންގެ ވާހަކައެއް ނޫން ދޯ މި ދައްކަނީ، ޝާންގެ އުމުރުން ތިހާ ހިސާބަށް ދިޔައިރުގައި ވެސް ކުއްޖަކާ ރައްޓެއްސެއް ނުވޭ، އަހަރެން ވެސް ބިރުގަނޭ މީހުން ދައްކާ ވާހަކަ ތެދަކަށް ވެދާނެތީ!…” ކައްޔިސް ބުނެލިއެވެ.\n”ކޮން ވާހަކައެއް؟…” ދެލޯހަނިކޮށްލަމުން ކައްޔިސްއަށް ބަލާލި އަޝްކާން އެހިއެވެ.\n”ދެޓް ޔޫ އާރ ގޭ…” އަޝްކާންއާއި ކައިރިއަށް ޖެހިލަމުން ސިއްރުސިއްރުން ކައްޔިސް ބުނެލިއެވެ. ކައްޔިސްގެ އަޑުގައިވި ސީރިޔަސްކަން ފިލައި ހިނިގަނޑުފަޅައިގެން ދިޔައީ އަޝްކާން ހިތްހަމަނުޖެހުމާއެކު އޭނައަށް ބަލާލުމުންނެވެ. ވަގުތުން އަޝްކާންއާއި ދުރަށް ޖެހިލަމުން އަތްމައްޗަށް ނަގަލީ އަމާންކަން ދޭ ފަދައަކުންނެވެ.\n”ކައްޔިސް!…” ކައްޔިސްގެ ކޮނޑުގައި ޖަހާލަމުން އަޝްކާން ބުނެލިއެވެ.\n”އެއީ ދޮގަކަށް ނުވާނަމަ ދެން މިހާރު ވެއްޖެދޯ ކުއްޖަކު ހޯދަން، ކިހިނެއް ވާނެތަ މަލްސާ؟… ދަ ވޭއި ޝީ ލުކްސް އެޓް ޔޫ ސޭއިސް އެ ލޮޓް…” އަޝްކާންއަށް ފުން ނަޒަރެއް ދެމުން ކައްޔިސް ބުނެލިއެވެ. އެއާއެކު އަޝްކާންއަށް ހުއްޓުމެއް އައިކަން ކައްޔިސްއަށް ފާހަގަ ކުރެވުނެވެ. މޫނުގެ ކުލަވަރު ބަދަލުވެގެން ދިޔަކަން ވެސް މެއެވެ. ހައިރާންކަން ލިބިގެން ދިޔަ ކައްޔިސްއަށް ދެވަނަ ސިކުންތުގައި ހިނިތުންވެވުނީ ފޮރުވަން އުޅުނުކަމުގައި ވިޔަސް އަޝްކާންގެ ސިއްރެއް އޭނައަށް ޔަޤީން ކުރެވުމުންނެވެ.\n”ޔޫ ލައިކް ހާ ޑޯންޓް ޔޫ؟… އެހެންވެތަ މަލްސާ ހޮވީ ވެސް؟…” ކައްޔިސް އެހިއެވެ. އަޑުގައި ވަނީ ޝައުޤުވެރިކަމެވެ.\n”ބޭކާރު ވާހަކަ ނުދައްކާ… މަލްސާ އެއީ ހަމައެކަނި އަހަރެންގެ ސެކްރެޓަރީ، އިތުރު ކަމެއް ނެތް!…” ވާހަކަ އޮއްބާލަން މަސައްކަތްކުރަމުން އަޝްކާން އަވަސްއަވަހަށް ބުނެލިއެވެ. އަދި ހަލުވި ފިޔަވަޅުތަކެއްގައި ގޮސް ކެފޭއަށް ވަނެވެ. ދޮރުން އެތެރެއަށް ވަދެގެން ދިޔަ އަޝްކާންއަށް ބަލަން ހުރި ކައްޔިސްއަށް ހިނިތުންވެވުނެވެ. އޭނަގެ އެކުވެރިޔާއަށް ރަގަޅު ބަދަލެއް އައިސްފައިވާކަން ފާހަގަ ކުރެވުނީތީއެވެ.\n”ކާކުގެ ކާރެއްގައިތަ މަލްސާ މިއަދު ގެއަށް އައީ؟، އެވެސް އޮފީސް ނިމުނުތާ އެތައް އިރެއް ފަހުން……” ރޭގަނޑުގެ ކެއުމަށް އިންސާފުކުރަމުން ދިޔަ ދަނޑިވަޅުގައި ޖަމީލާ އޭނަގެ ހިތުގައި މިހުރިހާ އިރުވަންދެން ވިކަމުން ދިޔަ ސުވާލު ފެންމަތިކޮށްލިއެވެ. ކާމެޒު ދޮށުގައި އެވާހަކަ ހިއްސާކުރުމުގެ ސަބަބެއް ވެސް އޮތެވެ. މާހައުލުގެ ހަމަޖެހުން ނަގާލައި ބޮމެއް ގޮއްވާލުމެވެ. ހުސޭނުގެ ސަމާލުކަން ވެސް މަލްސާއަށް އަނބުރާލުމެވެ.\n”އޮފީހުގައި އުޅޭ ރައްޓެއްސަކާ އެކުގައި…” ހަޤީޤަތް ހާމަކޮށްފިނަމަ އިތުރު ސުވާލުތަކާ ކުރިމަތިލާން ޖެހުން ނޫންކަމެއް ނުވާނެކަން މަލްސާއަށް އެނގުމުން އޭނައަށް މަޖުބޫރުވީ ދޮގު ހަދާށެވެ. ވަކިން ޚާއްސަ ގޮތެއްގައި ދޮންމަންމަގެ ސުވާލުތަކާ ކުރިމަތިލާނެ ގޮތެއް އޭނަގެ ވިސްނުމަކަށް ނައެވެ. މިހާރުވެސް އެދެއްކި ވާހަކައަކުން ދޮންމަންމަ ބޭނުންވާ ކަމަކާ މެދު ހިތުގައި ސުވާލު އުފެދުނެވެ.\n”ފިރިހެނެއްތަ؟…” މަސްރަހު އިތުރަށް ހަލަބޮލިކޮށްލަން ޖަމީލާ އެހިއެވެ. އޭނަގެ ނަޒަރު ސީދާ ވެފައިވަނީ މަލްސާ އަށެވެ. މަލްސާގެ ކޮންމެ ކަމަށް ހުޝިޔާރުވެ އިން ކަހަލައެވެ. އެމޫނަށް އަންނަ ކޮންމެ ބަދަލެއް އޭނައަށް ފާހަގަ ކުރެވެމުން ދިޔަ އެވެ. މަލްސާގެ ދޮގުތައް ހޯދަން އަތުކުރި އޮޅާލައިގެން އިން ކަހަލައެވެ.\n”ނޫން، ވިވިއަން، ވިއްސަރާވުމުން ގެއަށް ދާނެ ގޮތެއް ނެތީމަ ވިވިއަން ރައްޓެހިވެގެން އުޅެ ކުއްޖާގެ ކާރުގައި ގެނެސްދިނީ…” މަލްސާ ބުނެލިއެވެ. އެއާއެކު ސުވާލު އުފައްދާނެ އިތުރު ކަމެއް ނެތުމުން ހިމޭންކަން ޚިޔާރުކުރަން ޖަމީލާއަށް މަޖުބޫރު ވިއެވެ. ނަމަވެސް މަލްސާގެ ވާހަކަ ޤަބޫލުކުރަން އޭނައަށް ނުހަނު އުނދަގޫ ވިއެވެ. މަލްސާ ގެއަށް އައި ކާރުގެ ހައިބަތު ފެނުނީ އޭނައަށް ވިއްޔާއެވެ.\n”އެހެންތަ؟، މިހާރުގެ ފިރިހެނުންނަކީ ނިކަން ފާޑެއްގެ ބައެއް، އިތުބާރުކުރެވުނަސް ކޮންމެކޮންމެ މީހެއްގެ ކާރަށް އަދި ސައިކަލަށް ނަރާތި، މަލްސާއާ މެދު ކަންބޮޑުވެފައި ހުރުމުން ހަމަ އެސުވާލުކޮށްލެވުނީ!…” މަތި އޮމާންކޮށްލަން ޖަމީލާ ހިނިތުންވެލިއެވެ.\n”ހޫނނނ، ކޮންމެވެސް ނުބައެއް އެބަ އުޅޭ، އޭނަ އެހަދަނީ ހުސް ދޮގު، އެބުނާ ވިވިއަން އަކު ރައްޓެހިވެގެން އުޅެނީ މަހުޖަނަކާ ނޫން ނަމަ އެކަހަލަ ކާރެއް ނުދުއްވޭނެ، މަށަށް ޔަޤީން!… އެކާރުގައި އައީ ކޮންމެވެސް އެހެން މީހެއް، އަނެއްކާ ކާކުބާ؟… އޭނަ މީހަކާ ރައްޓެހިވީބާ؟…” ޖަމީލާއަށް ހިތާހިތާ ބުނެވުނެވެ. އޭނަގެ ހިތުގެ ހަމަޖެހުން ގެއްލިއްޖެއެވެ. ފިކުރުބޮޑުވެ ހާސްވީ މަލްސާގެ ނަސީބު ރަގަޅުވެދާނެތީ އެކަމާއެވެ. މުސަނދިކަމުގެ ލައްޒަތު މަލްސާއަށް ލިބެން ޖަމީލާގެ ހިތަށް ކެތެއް ނުވާނެއެވެ. އެކާރުގެ ވެރިމީހަކު ހޯދައިގެން މެނުވީ ދެނެއް އޭނަގެ ހިތަކަށް ހަމަޖެހުމެއް ނުލިބޭނެއެވެ.\n”ސާރ، އިސް އެވްރީތިންގް އޯކޭ؟…” ހިތްވަރުކޮށްލަމުން މަލްސާ އެހިއެވެ. އެދެމެދުގައިވާ ބީރައްޓެހިކަމުގެ ސަބަބުން އަޝްކާން ޖަވާބު ދީފާނެ ގޮތަކާ މެދުގައި މަލްސާ ހާސްވިއެވެ. ކުރެވުނީ މޮޔަކަމެއްކަން ރޭކާލުމާއެކު އަނބުރާ އެޖުމްލަ ގެންނަން ވެސް އޭނަ ބޭނުން ވިއެވެ. އެހެނަސް ވެދިޔަކަމެއް ބަދަލު ނުކުރެވޭނެތީ ނުތަނަވަސްކަމާއެކު އަޝްކާންއަށް ބަލަން މަލްސާއަށް ހުރެވުނެވެ.\n”އެވްރީތިންގް އިސް ފައިން…” ހިނިތުންވުމަކާއެކު އަޝްކާން ބުނެލިއެވެ. މަލްސާ ފިކުރުބޮޑުވެފައިވުމުން އެކަމަށް ނިމުމެއް ގެންނަން އަޝްކާން ދޮގެއް ހަދާލިއެވެ. އެފަދައިން ކަންތައް ކުރަން ބާރު އެޅީ އޭނަގެ ހިތެވެ. އެމައުސޫމް މޫނުގައިވި ހާސްކަމުގެ ކުލަވަރުތަކެއް ނިމުމެއް ގެންނަން ބޭނުން ވީއެވެ. އެހެންނޫނަސް މަލްސާއަށް މަދަދުވެރިވެވޭނެ ގޮތެއް ވެސް ނެތެވެ. އޭނަގެ ދިރިއުޅުމެ ހައިޖާނުގެ ތެރެއަށް މަލްސާ ގެންނަން ވެސް ބޭނުމެއް ނުވިއެވެ.\n”ކީއްވެގެންތަ މަ ބުނި ކަންތައް ނުކޮށްދެވިގެން ތިއުޅެނީ…” ހިތްހަމަނުޖެހުމާއެކު ޝުއައިބު ބުނެލިއެވެ.\n”އަދި ނުކޮށްދެވިގެން އުޅޭހާ ދުވަހެއް ވެސް ނުވައެއްނު، އަހަރެން އޮތީ ޝުއައިބުއަށް ޔަޤީންކަން ދީފައެއް ނޫންތަ؟ ފުރުސަތު ލިބުނުހާ އަވަހަކަށް އެކަން ފުރިހަމަކޮށްދޭނަން…” ހިނިތުންވުމަކާއެކު ޖަމީލާ ބުނެލިއެވެ.\n”އޭނަ ވަޒީފާއަށް ދާން ފެށިފަހުން ވަރަށް ފޮނި ބޮޑުވެގެން އުޅެނީ… އިހަށް ދުވަހު ގެއަށް އައީވެސް ނިކަން އަގުބޮޑު ކާރެއްގައި، އަހަރެން ސުވާލުކުރުމުން ވެސް ހެދީ ދޮގު… އޭނަ ކޮންމެވެސް ގަނޑެއް އެބަ ގަނޭ!…” ޖަމީލާ ތުން އަނބުރާލިއެވެ.\n”ދެން އެކަމެއް ހުއްޓުވަން ޖަމީލާ ނޫޅެންތަ!، މަ ނޫން އިތުރު މީހަކަށް މަލްސާއާއި ކައިރިވުމުގެ ފުރުސަތު ލިބޭކަށް މަ ބޭނުމެއް ނޫން، އެކަމެއް ޖާމީލާ ވީ ވަގުތުން ވަގުތަށް ހުއްޓުވަން، އަދި މަލްސާ އަހަރެންގެ ގާތަށް ގެނެސް ދޭން…” ޖަމީލާގެ ފަރުވާކުޑަ ކަމާ މެދު ޝުއައިބު ރުޅިއައެވެ. އޭގެ ސަބަބުން ފައިސާބޮނޑި އަތުން ދޫވެދާނެ ކަމުގެ ބިރާ ހުރެ ޝުއައިބު ރުއްސަން އެތައް ވާހަކައެއް ދައްކަން ޖަމީލާއަށް މަޖުބޫރު ވިއެވެ. އެކިގޮތްގޮތުން ވާހަކަ ދައްކައިގެން އޭނަ ޝުއައިބުއަށް އުއްމީދުތައް އާކޮށްލަ ދިނެވެ. ނުވީތާކަށް އެބައްދަލުވުން ނިންމާލަމާއެކު ޝުއައިބުއަށް ތާރީހެއް ދެމުން ފައިސާ އަތުލިއެވެ.\nAlhuga first dhw. Alhuga abadhuves Mutha ge vaahakathah kiyan hurihaa vaahaka ves v v riythi ekm adhi miy first comment. Keep it up.\nVarah reethi next part konirakun\ncan i ask u who r u. v curious to know it if u don’t mind\nMaasha allah … mi baives v reethi …. keep it up …. curiously waiting for the next part ❤❤❤❤\nOmg.. This is my first comment.. I have been reading kinda all of your stories and i love all so much.. Not only me my friends also loves your stories.. If u dont mind mutha aa contact kureveyne gotheh neitha.?? If u dont mind..??\nSearch Stories by Mutha on fb. It’s his page. He replies when message is sent. Btw story is nice 😊\nAharenah Mihaaru Esfiya ga ehme reethi vaahaka varah reethi, varah kiyaa hithun kiyany , varah busy koh ulheythy hurihaa part ah coment nukureveny\nAashaa aash was that question to me if it was to me let me tell you the answer 😊\nMy full name is fathimath yanaal amjadh\nI am from male but lives in tha.guraidhoo\nOnly2years left to finish my studies any questions?and\nWhy are you curious did we met?\nIf you use Instagram can I get your Instagram ID if you want ?aashaa aash\nno. I don’t use anything other than viber.☺ One of my friend used to write name like that so i asked.🙂\nހަޤީޤީ ލޯބި August 1, 2015\nމި ވާވަރު ބުނެދޭ ހިތްވޭ -1


Muslim World League ge office eh Raajje gai hulhuvanee\nމުސްލިމް ވޯލްޑް ލީގްގެ އޮފީހެއް ރާއްޖޭގައި ހުޅުވަނީ\nރާއްޖޭގައި މުސްލިމް ވޯލްޑް ލީގްގެ އޮފީހެއް ހުޅުވުމާއި ގުޅޭގޮތުން މަޝްވަރާކޮށްފި އެވެ.\nމި މަޝްވަރާތައް ކޮށްފައިވަނީ ފޮރިން މިނިސްޓަރު އަބްދުﷲ ޝާހިދު، މުސްލިމް ވޯލްޑް ލީގްގެ ސެކްރެޓަރީ ޖެނެރަލް ޑރ. މުހައްމަދު ބިން އަބްދުލްކަރީމް އަލް އީސާ އާ މިއަދު ސައުދީ އަރަބިއްޔާގެ ވެރިރަށް ރިޔާޒްގައި ބައްދަލުކުރައްވައެވެ.\nދިވެހިރާއްޖެއާއި މުސްލިމް ވޯލްޑް ލީގާއި ދެމެދު ފާއިތުވި އަހަރުތަކުގައި އޮތް ގާތް ބަދަހި ގުޅުމާ ބެހޭ ގޮތުން މި ބައްދަލުވުމުގައި މިނިސްޓަރު ޝާހިދު އާއި ސެކްރެޓަރީ ޖެނެރަލް ވާހަކަފުޅު ދެއްކެވިއެވެ. އަދި ރާއްޖޭގެ ވެރިރަށް މާލޭގައި ކުރިއަށްދާ ކިންގް ސަލްމާން މިސްކިތުގެ މަސައްކަތުގެ އެންމެ ފަހުގެ މައުލޫމާތު ސެކްރެޓަރީ ޖެނެރަލާއި ހިއްސާކުރެއްވިއެވެ.\nމީގެ އިތުރުން ރާއްޖޭގައި މުސްލިމް ވޯލްޑް ލީގްގެ އޮފީހެއް ހުޅުވުމާއި، ޓެރަރިޒަމާ ދެކޮޅަށް މަސައްކަތްކުރާ ސަރަހައްދީ އިދާރާއެއް ރާއްޖޭގައި ގާއިމްކުރުމާ ބެހޭ ގޮތުން ދެ ބޭފުޅުން މަޝްވަރާކުރެއްވި ކަމަށްވެސް ފޮރިން މިނިސްޓްރީން ބުންޏެވެ.\nއިސްލާމް ދީނުގެ ދައުވަތު ފުޅާކޮށް، ކީރިތި ގުރުއާނާއި ކީރިތި ރަސޫލާގެ ސުންނަތުން އައިސްފައިވާ އިސްލާމްދީނުގެ ހަމަތައް އުނގަންނައިދިނުމަށް މުސްލިމް ވޯލްޑް ލީގުން ކުރަމުންދާ މަސައްކަތުގައި ސެކްރެޓަރީ ޖެނެރަލް ކުރައްވާ މިންނެތް ބުރަ މަސައްކަތް މިނިސްޓަރު ޝާހިދު ފާހަގަކުރެއްވިއެވެ.\nސައުދީ އަަރަބިއްޔާ ފޮރިން މިނިސްޓްރީ އަބްދުﷲ ޝާހިދު\nމިނިސްޓަރު ޝާހިދަށް ސައުދީން ތާއީދުކޮށްފި


Sri Lanka ga maruge adhabu thanfeezu kuran nimmaifi Sri Lanka ga maruge adhabu thanfeezu kuran nimmaifi\nސްރީލަންކާގައި މަރުގެ އަދަބު ތަންފީޒުކުރަން ނިންމައިފި\nސްރީލަންކާގެ ރައީސް މައިތުރިޕަލަ ސިރިސޭނާ\nސްރީލަންކާގައި މަރުގެ އަދަބު ތަންފީޒުކުރުމަށް ނިންމައި އެކަން ޢާއްމުކޮށް އިޢުލާންކޮށްފިއެވެ. އެކަން އިއުލާންކުރެއްވީ ސްރީލަންކާގެ ރައީސް މައިތުރިޕަލަ ސިރިސޭނާއެވެ.\nމަރުގެ އަދަބު ނުދީ ކޮންޓްރޯލް ނުކުރެވޭނެ މިންވަރަށް ސްރީލަންކާގައި ކުށްކުރާ މިންވަރު އިތުރުވަމުންދާކަމަށާއި، މަސްތުވާތަކެތީގެ ވިޔަފާރިއަކީ މަރުގެ އަދަބު ދީގެން މެނުވީ ކޮންޓްރޯލް ނުކުރެވޭނެ ޖަރީމާއެއްކަމަށްވާތީ އެ ޖަރީމާ ހިންގާ ފަރާތްތަކަށް މަރުގެ އަދަބު ދިނުމަށް މިހާރު ނިންމާފައިވާކަމަށް، ސިރިސޭނާ ވިދާޅުވިއެވެ.\nސްރީލަންކާގައި އެންމެ ފަހުން މަރުގެ އަދަބު ތަންފީޒުކޮށްފައިވަނީ 1977 ވަނަ އަހަރު އޭރުގެ ބޮޑުވަޒީރު ސްރީމާވޯ ބަންޑާރަނައިކެގެ ވެރިކަމުގައެވެ. އޭގެ 42 އަހަރު ފަހުން ސްރީލަންކާގައި މަރުގެ އަދަބު ތަންފީޒުކުރުމަށް ނިންމާފައި މިވަނީ، ޤައުމީ ސަލާމަތަށް ނުރައްކާވާ ފަދަ ބޮޑެތި ކުށްކުރުން އިތުރުވަމުންދާތީކަމަށް ސިރިސޭނާ ވިދާޅުވިއެވެ.\nސްރީލަންކާގެ ޤާނޫނު ހަދާ މަޖިލީހުގައި ވާހަކަދައްކަވަމުން ސިރިސޭނާ ވިދާޅުވީ، މަރުގެ އަދަބު ފުރަތަމަ ތަންފީޒުކުރާނީ މަސްތުވާތަކެތީގެ ވިޔަފާރިކުރާކަމުގެ ކުށް ސާބުތުވެގެން މަރުގެ އަދަބު ދިނުމަށް ހުކުމްކޮށްފައިވާ ފަރާތްތަކަށް ކަމަށެވެ. އެ ގޮތުން އެ ކުށް ސާބިތުވެފައިވާ މީހުންގެ ތެރެއިން ފުރަތަމަ މީހާގެ މައްޗަށް ކުރިއަށް އޮތް ދެ މަސް ދުވަހުގެ ތެރޭގައި މަރުގެ އަދަބު ތަންފީޒުކުރެވޭނެކަމަށް ސިރިސޭނާ ވިދާޅުވެފައިވެއެވެ.\nސްރީލަންކާގައި މަރުގެ އަދަބު ތަންފީޒުކުރުމަށް ނިންމާފައިވާ މައްސަލައިގައި ވިލާތުގެ ޤައުމުތަކާއި އިންސާނީ ޙައްޤުތަކުގެ ނަމުގައި ހަރަކާތްތެރިވާ ޖަމިއްޔާ ޖަމާއަތްތަކުގެ ފިއްތުންތައް އެ ޤައުމަށް ދަނީ ވަރަށް ބޮޑަށް އަމާޒުވަމުންނެވެ. އެހެންނަމަވެސް ސިރިސޭނާގެ ސަރުކާރު އޮތީ މި މައްސަލައިގައި އެ ފަރާތްތަކަށް ދޫދޭ ގޮތަކަށް ނޫނެވެ.


ސިޓީ އާއި ޑޯޓްމުންޑްގެ ފުރަތަމަ ކުރިމަތިލުމުން ސިޓީ މޮޅު ސިޓީ އާއި ޑޯޓްމުންޑްގެ ފުރަތަމަ ކުރިމަތިލުމުން ސިޓީ މޮޅު\nސިޓީ އާއި ޑޯޓްމުންޑްގެ ފުރަތަމަ ކުރިމަތިލުމުން ސިޓީ މޮޅު\nޔުއޭފާ ޗެމްޕިއަންސް ލީގުގެ ކުއާޓަރ ފައިނަލްގެ ފުރަތަމަ ލެގްގައި އިންގްލިޝް ޕްރިމިއަރ ލީގުގެ ޕޮއިންޓް ތާވަލްގެ އެއްވަނައިގާ އުޅޭ މެންޗެސްޓަރ ސިޓީ އައި ބުންޑަސްލީގާގެ ބޮރޫޝިއާ ޑޯޓްމުންޑް ބައްދަލުކުރިމެޗް ސިޓީ ކާމިޔާބުކޮށްފިއެވެ. ސިޓީގެ ދަނޑުގައި ކުޅުނު މިމެޗް އެޓީމް ކާމިޔާބުކުރީ2ލަނޑު އެއްލަނޑުންނެވެ.\nދެޓީމްގެ ފަރާތުންވެސް ވަރަށް ވާދަވެރި ކުޅުމެއް ފެނިގެންދިޔަ މިމެޗްގައި ގިނައިރު ބޯޅަ ގެންގުޅެ ގިނަ ހަމަލާ އުފެއްދީ ސިޓީއިންނެވެ. އަދި މިމެޗުގައި ދެޓީމްގެ ފަރާތުންވެސް ފެނިގެންދިޔައީ ވަރަށް ވިސްނުންތެރިކަމާއެކު ކުޅެމުންދިޔަ ތަނެވެ. މިގޮތުން އާންމުކޮށް ކުރިއަށް ޖެހިގެން ކުޅޭ ސިޓީއިންވެސް މިމެޗްގައި ދޭތެރެ ދޭތެރެއިން ފަހަތަށް ޖެހި ޑިފެންްޑް ކުރަމުން ލިބޭ ހުސް ފުރުސަތު ތަކުގައި ކުރިއަށް ޖެހުނުތަށްވެސް މެޗްގެ އެކި ހިސާބުތަކުގައި ފެނިގެންދިޔައެވެ. މިމެޗްގެ ފުރަތަމަ ލަނޑު މެޗްގެ 19 ވަނަ މިނެޓްގައި ޖަހާދިނީ ސިޓީގެ ކެޕްޓަން ކެވިން ޑި ބްރުއިނަރއެވެ. މިމެޗްގެ ނަތީޖާ ޑޯޓްމުންޑްއިން ހަމަހަމަ ކުރީ މެޗްގެ 84 ވަނަ މިނެޓްގައި އެޓީމްގެ ކެޕްޓަން މާކޯ ރޮއިސް ޖަހާދިން ލަނޑުންނެވެ.\nމިލަނޑާއެކު މިމެޗް އެއްވަރު ވެގެން ނިމިދާނެކަމަށް ބެލެވުނު ނަމަވެސް ސިޓީއިން ލަނޑެއް ޖެހޭތޯ ކުރި މަސައްކަތުގެ ނަތީޖާއަކަށްވީ މެޗްގެ 90 ވަނަ މިނެޓްގައި އެޓީމްގެ ފިލް ފޯޑެން ލަނޑެއް ޖަހާ މިމެޗުން ސިޓީ މޮޅުކޮށްދިނުމެވެ. މީގެއިތުރުންވެސް ލަނޑު ޖަހާނެ ވަރަށް ހުސް ދެތިން ފުރުސަތު ފޯޑެންއަށް ލިބި ބޭކާރުވެގެންދިޔަތަން ފެނިގެންދިޔައެވެ. ހަމައެއާއެކު ޑޯޓްމުންޑްއަށްވެސް ލަނޑު ޖަހާނެ ވަރަށް ހުސް ދެ ފުރުސަތެއް ލިބި ބޭކާރުވެގެންދިޔަ ތަން ފެނިގެންދިޔައެވެ.\nމިކާމިޔާބީއާއެކު މިދެޓީމްގެ މެދުގައި ކުޅޭ ދެވަނަ ލެގަށް ކުރިމަތިލާއިރު ސިޓީއަށް ލީޑެއް ލިބިފައިވީ ނަމަވެސް ދެވަނަ ލެގް ކުޅެވޭނީ ޑޯޓްމުންޑްގެ ދަނޑުގައި ކަމުން މިމުބާރާތުގެ ސެމީފައިނަލަށް ދިއުމުގެ ފުރުސަތު ޑޯޑްމުންޑަސްވެސް އަދި އޮތްކަމަށް ގިނަ ބަޔަކު ޤަބޫލް ކުރެއެވެ. މިނަތީޖާގެ ސަބަބުން ދެވަނަ ލެގް ޑޯޓްމުންޑް އެއްލަނޑު ސުންލަނޑުން ކާމިޔާބުކޮށްފިނަމަ ސެމީފައިނަލަށް ދާނީ ޑޯޓްމުންޑެވެ. ހަމައެއާއެކު ދެވަނަ ލެގް އެއްވަރު ވެގެން ނިމިއްޖެ ނަމަ ސެމީފައިނަލަށް ސިޓީ ދާނެއިރު ދެވަނަ ލެގް2ލަނޑު އެއްލަނޑުން ޑޯޓްމުންޑު ކާމިޔާބުކޮށްފިނަމަ އިތުރު ވަގުތުގެ ދެހާފް ކުޅެ އަދި އެވަރުން ނަތީޖާ ނުނިކުމެއްޖެނަމަ ޕެނަލްޓީ ޖަހާނެއެވެ.


Tourism isthihaaru kuran France gai harakaai thakeh\nޓޫރިޒަމް އިޝްތިހާރު ކުރަން ފްރާންސްގައި ހަރަކާތްތަކެއް\nފްރާންސްގައި އިއްޔެ ފެށި ޓޮޕް ރޭސާ ފެއާގެ ތެރެއިން -- ފޮޓޯ: އެމްއެމްޕީއާރްސީ\nރާއްޖޭގެ ޓޫރިޒަމް އިސްތިހާރު ކުރަން އެމްއެމްޕީއާރްސީ އިން ފްރާންސްގައި ހަރަކާތް ތަކެއް ފަށައިފި އެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ) އިން ރާއްޖޭގެ ފަތުރުވެރިކަން އިސްތިހާރު ކުރުމުގެ ގޮތުން ފްރާންސްގެ ޕެރިހުގައި ކުރި އަށް ދާ އައިއެފްޓީއެމް ޓޮޕް ރޭސާ ފެއާގައި ވަނީ ބައިވެރިވެފަ އެވެ. މި ފެއާގެ އިތުރުން އިތުރުން ފްރާންސްގައި ރޯޑް ޝޯ އެއް ކުރިއަށްގެންދިޔުމަށް ވެސް ނިންމާފައިވާ ކަމަށް އެ ކުންފުނިން ބުނެ އެވެ.\nފްރާންސްގައި ޓޮޕް ރޭސާ ފެއާ ކުރިއަށްދާނީ މިމަހުގެ އެކަކުން ހަތަރެއްގެ ނިޔަލަށެވެ. މި ފެއާގައި ރާއްޖޭގެ ފަތުރުވެރިކަމުގެ ދާއިރާގެ 20 ކުންފުންޏަކުން ބައިވެރިވާއިރު ފެއާގެ ބައިވެރިން ފްރާންސް މާކެޓުގެ ޕްރޮފެޝަނަލް ފަރާތްތަކާ ބައްދަލުކޮށް ރާއްޖެ އިސްތިހާރު ކުރަން މަޝްވަރާ ކުރާނެ ކަމަށް އެމްއެމްޕީއާރްސީން ބުނެ އެވެ.\nރޯޑް ޝޯއެއް ވެސް ބާއްވާނެ\nއެމްއެމްޕީއާރުސީ އިން ބާއްވާ "ޖާނީ ޓު ދަ ސަނީ ސައިޑް" ރޯޑް ޝޯ ބާއްވަނީ މި މަހުގެ ހަތަކުން 10 އަށް ފްރާންސްގެ ނީސް، ތޫލޫސް އަދި ޕެރިސްގަަ އެވެ. މި ރޯޑް ޝޯގައި ޓޫރިޒަމް ދާއިރާގެ 11 ފަރާތަކުން ބައިވެރިވާއިރު ފްރާންސްގެ ފަތުރުވެރިން ރާއްޖެ އަށް ގެނެވޭނެ ގޮތްތަކާމެދު މަޝްވަރާ ކުރެވި ފަތުރުވެރިކަމުގެ ދާއިރާގައި ހަރަކާތްތެެރިވާ ފަރާތްތަކުގެ ޕްރޮޑަކްޓްތައް އިޝްތިހާރު ކުރުމުގެ ފުރުސަތު ވެސް ލިބޭނެ ކަމަށް އެމްއެމްޕީއާރްސީން ބުނެފައިވެ އެވެ.\nފްރާންސް އަކީ ރާއްޖެ އަށް އެންމެ ގިނައިން ޓޫރިސްޓުން ޒިޔާރަތް ކުރާ އެއް ގައުމެވެ. އެ ގައުމުން 2018 ވަނަ އަހަރު 50،476 ފްރާންސް ފަތުރުވެރިން ރާއްޖެ އައެވެ. އަދި މި އަހަރުގެ ޖުލައި މަހުގެ ނިޔަލަށް 45،649 ފަތުރުވެރިން ރާއްޖެ އައެވެ. މިދިޔަ އަހަަރާ އަޅާ ބަލާއިރު 40 އިންސައްތައިގެ ކުރިއެރުމެކެވެ. ޕްރާސްން އަކީ ހަަތް ވަނަ އަށް ރާއްޖެ އަށް އެންމެ ގިނަ އިން ފަތުރުވެރިން ޒިޔާރަތް ކުރާ ގައުމެވެ.\nއެމްއެމްޕީއާރްސީ ފްރާންސް ޓޫރިޒަމް\nފްރާންސްގެ އެންމެ ބޮޑު ޓޫރިޒަމް ފެއާގައި ރާއްޖެ


Geri Mas Gengulhunu Kamah Bune Indiagai Marutheyoakun Muslimakah Hamala Dheefi - Vaguthu\nގެރި މަސް ގެންގުޅުނު ކަމަށް ބުނެ އިންޑިއާގައި މުސްލިމަކަށް މަރުތޭލަކުން ހަމަލަ ދީފި\nގެރިމަސް ގެންގުޅުނު ކަމަށް ބުނެ އިންޑިއާގެ މީހަކަށް މަރުތޭލަކުން ހަމަލާދީފިއެެވެ.\nލަކްމަން ކިޔާ މުސްކިމަކަށް ދިން އެ އަނިޔާވެރި ހަމަލާގައި އޭނާގެ ބޮލަށާއި ގައިގެ އެކި ތަންތަނަށް ބޮޑެތި ޒަހަމްތަކެއް ލިބުނެވެ.\nއާދިއްތަ ދުވަހު ދިން އެ ހަމަލާގެ ސަބަބުން 25 އަހަރުގެ ލަކްމަން އަށް ހިނގާ ބިނގާވެ އުޅުމަށް ވެސް ދަތިވި ކަމަށް ފުލުހުން ބުނެއެވެ.\nގުރަގާއޮގައި ހިނގި އެ ހާދިސާއާ ގުޅިގެން ލަކްމަަން އަށް ހަމަލަދިން 5-6 މީހުން މިހާރު ފުލުހުން ވަނީ ދެނެގަނެފައެވެ. އަދި އޭގެ ތެެރެއިން ދެ މީހަކު ފުލުހުންގެ ބެލުމުގެ ދަށަށް ވަނީ ގެންގޮސްފައެވެ.\nއެ ހިސާބުގެ ފުލުހުންނަށް ވެސް މި ހަމަލާ އާ ގުޅިގެން ވަނީ ފާޑު ކިއުން އަމާޒުވެފައެވެ. އެއީ ރޯމާ ދުވާލު މުސްލިމުންނަށް ދޭ މިފަދަ ހަމަލަތައް އިތުރުވަމުން ދަނީ ފުލުހުން އެކަންކަމަށް ދޭ ސަމާލުކަން ކުޑަވުމުގެ ސަބަބުން ކަމަށް ބުނެއެވެ.\nފާޑު ކިއުންތައް ބޮޑުވެ މި މައްސަލަ ބަލަން ޚާއްސަ ޓީމެއްވެސް ވަނީ އެކުލަވާލައިފައެވެ.\nމި ހަމަލާ ދީފައި ވަނީ ގެރިމަސް ގެންދިޔަ އުޅަނދެއް ދުވަން އިން ލަކްމަން ހުއްޓުވާ، ގުރާގާއޮގެ ބާދްޝަހްޕޫރް އަވަށު ކައިރިންނެވެ.\nއެ އުޅަނދުގެ ވެރިފަރާތުން ބުނީ އެ އުޅަނދުގައި ހުރީ ގެރި މަސް ކަމަށާއި އެ މަސައްކަތް ކުރާތާ 50 އަހަރު ވެފައިވާ ކަމަށެވެ.\nމުސްލިމުންނަށް ދޭ މިފަދަ އަނިޔާތައް އިންޑިއާގައި އިންތިހާ އަށް އިތުރުވެފައިވާ އިރު އެފަދަ ހަމަލާތަކަށް އެއްބާރުލުން ދޭ ސިޔާސީ މީހުންނާއި ފުލުހުން އިންޑިއާގައި ތިބުމަކީ އެފަދަ ލާއިންސާނީ އަމަލުތައް ހުއްޓުވަން އެޅޭ އެންމެ ބޮޑު އެއް ހުރަހެވެ.\nމިފަދަ ހަމަލާތައް ދެމުންދަނީ، ޒާތީ ތައައްސަބާއި ދީނީ ޚިޔާލުތަފާތުވުންތަކުގެ ސަބަބުންނެވެ.\nގެރިއަކީ އިންޑިއާގެ ގިނަ ބަޔަކު އެއެއްޗަކަށް އަޅުކަން ކުރާ މާތް އެއްޗެއް ގޮތުގައި ގަބޫލު ކުރާ އެއްޗެކެވެ. އެހެންކަމުން ގެރި ކާ މީހުންނަށް އަނިޔާ ކުރުމަކީ އެ މީހުންގެ ނަޒަރުގައި އެންމެ ރަނގަޅުކަމެކެވެ.\nއޮގަސްޓް 4, 2020 12:35\nނަމުން ޑިމޮގްރަސީގެ ބަފާ ގެރި މޯދީއަކީ ހަމަ އެރިއެއް އެކަމު އެވަރުގެ ޑިމޮގްރަސީއެއް ނެތިގެން ކެނެރީގެ ބުއްލަބޭ އެހެރަތެޅިބާލަނީ އަދި މި ރާއްޖޭގަވެސް ތިފެއްވަރަށް ދާނެ މި ވެރިކަމުގާ\nއޮގަސްޓް 4, 2020 13:08\nތީ ހައްދުފަހަނަޅައިފައިވާ ގިނަބައެއްއުޅޭގާޤައުމެއް ކޮންމެކަމެއްގައިވެސް މުސްލިމުނަށް އަނިޔައެއް ދެވޭތޯބަލަނީ ، ތިޔައްވުރެމާރަނަގަޅުވާނެ ތިޤައުމުގައި ރެޔާދުވާލު އެތައްރޭޕެއް ކުރާއިރު އެކަން ހުއްޓުވިއްޔާ ، އެތައްފަޤިރުންނެއް މަރުވަނީ ބަނޑަށްޖެހިގެން އެމީހުންނަށް އެހީވިއްޔާ ، އެކަމަކު އެހުރީހާނުބައިކަމެއް ދޫކޮށްލާފައި މުސްލިމުންގެ ފަހަތުން ދުވޭތޯބަލަނީ ޖާހިލުވިޔަސް ތަންކޮޅެއްބޮޑުވަރު ތީ.\nއޮގަސްޓް 4, 2020 14:30\nތީދޮގެއް! އިންޑިޔާއަކުން މުސްލިމުންނަކަށް އަނިޔާއެއް ނުކުރާނެ! އެމީހުން ކިރިޔާވެސް އަނިޔައެއް ކުރިޔަސް ކުރާނީ ހިންދޫއަކަށް!!! އެމީހުން ނުހަނު މުސްލިމުން ދެކެ ލޯބިވާނެ!\nއަވަހަށް ނިޝާން އިއްޒުއްދީން2ވަނަ ފަހަރު އަަރުވާ މޯދީ އަށް!!\nއޮގަސްޓް 4, 2020 16:23\nދުނިޔޭގަ2ވަނަ އަށް އެންމެ ގިނައިން ގެރި މަސް ބޭރު ކުރަނީ އިންޑިއާ އިން ?????\nއޮގަސްޓް 4, 2020 17:26\nގެރިއަށް އަޅުކަންކުރާ މީހުނަށް ކޮރޯނާ ޖެހޭލެއް އަދިވެސް މަދީ ! މިއީ ހޭބަލިވެފާ ތިބޭ ބައެއް ! އެއްޖިންސުން ގުޅުން ހިންގުން ، ޒިނޭކުރުން ، ކުޑަކުދިންނާގަދަކަމުން ޖިންސީ ގުޅުން ހިންގުން ! މިހިރީ ތިޔަ އިންޑިއާގައި އާއްމުކަންތަށް ! އެކަންތަކެއް ބޮޑެއް ނުވޭ ! ގެރިކަތިލާތީ އެކަންބޮޑުވަނީ ! އަދިވެސް ކަލޭމެނަށް ﷲ ދެއްވާ އުޤޫބާތް ކުޑަ !\nއޮގަސްޓް 4, 2020 17:55\nވަރަށް ގިނަ މީހުން ބުނާނެ އިންޑިއާ އަކުން މުސްލި މުންނަކަށް އަނިޔާއެއް ނުކުރާނޭ.އެހެން ވީ މާ މީހުސް ދޮގު ހަބަރެއްނު.\nއޮގަސްޓް 4, 2020 17:56\nއޮގަސްޓް 4, 2020 19:28\nއެކަން ގަބޫލުވެސް ކުރާނެ މުޅި ދުނިޔެ. ޢެކަމު އިސްލާމްދީނުގެ ޝިޢާރަކަށް ފުރައްސާރަކޮށް ހަދާ މީހަކަށް މުސްލިމުން ކަމެއްކޮށްފިތަ އެއީ ހައްދުފަހަނައެޅި ހަރުކަށި ފިކުރުގެ މީހަކަށް މުޅި ދުނިޔެ ދެކޭނީ.


އަމިއްލަ ބޭނުންތަކަށާއި ވިޔަފާރި ކުރުމަށް ގަންނަން ބޭނުންވާ ވެހިކަލް ފަސޭހަކަމާއެކު ކަސްޓަމަރުންނަށް ލިބޭނެ ގޮތް ހަމަޖައްސައި ދިނުމުގެ ގޮތުން ބޭންކް އޮފް މޯލްޑިވްސް އިން މިއަދު ‘ވެހިކަލް ލޯން’ ތައާރަފްކޮށްފިއެވެ.\nބީއެމްއެލް އިން ބުނިގޮތުގައި މި ލޯނަކީ ދިވެހި ރާއްޖޭގައި ވެހިކަލް ގަތުމަށް މަހަކު ދައްކަން ޖެހޭ އެންމެ ކުޑަ އަދަދު ކަނޑައެޅިފައިވާ ލޯނެވެ. އަދި ހަމައެހެންމެ މިއީ ރާއްޖޭގައި އިންސްޓޯލްމަންޓަށް ވެހިކަލް ދޫކުރާ ފަރާތްތަކުން މަހަކު ދައްކަން ޖެހޭ އަދަދުގެ ގޮތުގައި ކަނޑައަޅާފައިވާ އަދަދުތަކަށްވުރެންވެސް ކުޑަ އަދެދެކެވެ.\nމި ގޮތުން ރަހުނަކާ ނުލައި 500،000 ރުފިޔާ އާ ހަމަޔަށް ލޯނު ދޫކުރުމަށް ވަނީ ހަމަޖެހިފައެވެ. އަދި ލޯނު އަނބުރާ ދެއްކުމަށް5އަހަރުގެ މުއްދަތެއް ލިބިގެން ދާނެ ކަމަށް ބީއެމްއެލް އިން ބުންޏެވެ.\nބީއެމްއެލް ވެހިކަލް ލޯނަށް އެދި ހުށަހަޅާއިރު ގަންނަން ބޭނުންވާ ވެހިކަލްގެ %20 ކަސްޓަމަރު އަމިއްލަ އަށް ޚަރަދު ކުރަންޖެހޭނެއެވެ. ބީއެމްއެލް ވެހިކަލް ލޯން ގެ ދަށުން ގަންނަން ހުށައަޅާ ކޯޓޭޝަނަކީ ބީއެމްއެލް އާއކު އެގްރީމަންޓް ކުރެވިފައިވާ ޑީލަރއެއްގެ ކޯޓޭޝަނަކަށް ވާންވާނެއެވެ. އަދި މި ލޯނުގެ ދަށުން ގަނެވޭ ވެހިކަލް ވާންޖެހޭނީ ރާއްޖެއަށް އިމްޕޯޓް ކުރެވިފައިވާ ވެހިކަލް އަކަށެވެ. ބޭންކާއެކު އެއްބަސްވުން ހަދާފައިވާ ވެހިކަލް ޑީލަރސްގެ ލިސްޓް ބޭންކް ވެބްސައިޓްގައި ވަނީ ޝާއިއުކޮށްފަ އެވެ.


ދަނާރު ގެ ނަމުގައި ފޮތްކިޔުމުގެ މުބާރާތެއް ފަށަނީ – ޖަމްޢިއްޔަތުއް ސަލަފް\nދަނާރު ގެ ނަމުގައި ފޮތްކިޔުމުގެ މުބާރާތެއް ފަށަނީ\nތާރީޚް: 18:04 28 މާރޗް 2020\nކުރިޔަށް އޮތް ބަރަކާތްތެރި ރަމަޟާން މަހަށް ތައްޔާރުވުމުގެ ގޮތުން ރޯދައާއި ގުޅޭ އެކި އެކި ދީނީ މަޢުލޫމާތު ހިމެނޭ ގޮތަށް ”ދަނާރު“ ގެ ނަމުގައި ފޮތްކިޔުމުގެ މުބާރާތެއް ބޭއްވުމަށް ޖަމްޢިއްޔަތުއް ސަލަފުން ނިންމައިފިއެވެ.\nމި ޕްރޮގްރާމާއިގުޅޭގޮތުން މަޢުލޫމާތު ދެއްވަމުން މުބާރާތުގެ ކޯޑިނޭޓަރު އަދި ޖަމްޢިއްޔަތުއްސަލަފުގެ ހިންގާކޮމެޓީގެ މެމްބަރެއްކަމަށްވާ މުޙައްމަދު ސުޖާޢު ވިދާޅުވީ މި މުބާރާތް ކުރިއަށްދާނީ3ހަފްތާއަށްކަމަށާއި މިއަންނަ އާދީއްތަ ދުވަހު މިމުބާރާތް ފެށޭނެކަމަށެވެ. އަދި 12 އަހަރުން މަތީ ކޮންމެ ފަރާތަކަށްވެސް މި މުބާރާތުގައި ބައިވެރިވެވޭނެކަމަށް އޭނާ ވިދާޅުވިއެވެ.\n”މި މުބާރާތުގައި ކިޔަންޖެހޭނީ އަޅުގަނޑުމެން ކުރިން ޝާއިޢުކޮށްފައިވާ ”ރޯދައިގެ ހަދިޔާ“ ކިޔާ ރޯދަޔާ ގުޅޭ ތަފާތު ޙުކުމްތަކާއި މަޢުލޫމާތު އެކުލޭވޭ ފޮތެއް. އެއީ 36 ޞަފްޙާގެ ކުޑަކުޑަ ފޮތެއް. މިއަންނަ އާދިއްތަ ދުވަހުން ފެށިގެން މުބާރާތް ކުރިއަށްދާނީ ތިން ހަފްތާގެ މުއްދަތަށް އިންޝާﷲ“ މުޙައްމަދު ވިދާޅުވިއެވެ.\n29 މާރިޗުން އެޕްރީލް މަހުގެ 29 އަށް ކުރިޔަށްދާ މިމުބާރާތް ކުރިއަށް ދަނީ ޖަމްޢިއްޔަތުއްސަލަފުގެ ފޭސްޕުކް ޕޭޖް މެދުވެރިކޮށް މުޅި ރާއްޖެއަށެވެ. އެގޮތުން ކޮންމެ ހަފްތާއެއްގެ އާދިއްތަ ދުވަހު އެ އެހަފްތާއެއްގައި، ފޮތުން ކިޔަންޖެހޭ މިންވަރުގެ ޕީޑީއެފް ފައިލެއް ސަލަފުގެ ފޭސްބުކް ބޭޖުން ޑައުންލޯޑްކުރެވޭނެއެވެ. ދެން ކޮންމެ ހަފްތާއެއްގެ ހުކުރު ދުވަހު ހެނދުނު 9:00 ޖަހާއިރު އެ ހަފްތާއަކަށް ކިއުމަށް ކަނޑައެޅި ބައިން އެމް.ސީ.ކިޔު. ސުވާލުތަކެއްގެ މައްޗަށް އޮންނަ ކުޑަ ޓެސްޓެއް ހުޅުވާލާނެއެވެ. މި ޓެސްޓުގައި ހޮނިހިރު ދުވަހުގެ4ޖަހަންދެން ބައިވެރިވޭނެއެވެ.\nދަނާރު ޕްރޮގްރާމްގެ މުޝްރިފް އައްޝައިޚް މުޖްތަބާ ޙަމީދު ވިދާޅުވިގޮތުގައި3ހަފްތާގެ މުއްދަތަށް ޕްރޮގްރާމް ކުރިއަށްގެންގޮސް މުޅި ފޮތުން އޮންނަ ފައިނަލް ޓެސްޓެއްދޭނެކަމަށާއި އެއަށްފަހު އެ4ޓެސްޓުން ލިބޭ މާކްސްއަށްބަލާފައި 1 ވަނަ،2ވަނަ އަދި3ވަނަ ހޮވައި ފައިސާގެ އިނާމު ދެވޭނެކަމަށެވެ.\n”މިގޮތަށް ތިން ހަފްތާ ފުރިހަމަ ވީމާ 29 އެޕްރީލް ވާ ބުދަދުވަހު އޮންނާނީ މުޅި ފޮތުން އޮންނަ ފައިނަލް ޓެސްޓެއް. އެއަށްފަހު އެ ހަތަރު ޓެސްޓުން ލިބޭ މާކްސްއަށްބަލާފައި 1 ވަނަ،2ވަނަ އަދި3ވަނަ ހޮވައި، އަޅުގަނޑުމެން އެފަރާތްތަކަށް ފައިސާގެ އިނާމެއް އިންޝާﷲ ދޭނަން“ އައްޝައިޚް މުޖްތަބާ ޙަމީދު ވިދާޅުވިއެވެ.\nދަނާރު މުބާރާތުގެ 1 ވަނައަށް އަންނަ ފަރާތަކަށް 1500 ރުފިޔާ ކަނޑައަޅާފައިވާއިރު2ވަނައަށް އަންނަ ފަރާތަކަށް ކަނޑައަޅާފައިވަނީ 1000ރުފިޔާގެ އިނާމެކެވެ. އަދި3ވަނައަށް އަންނަ ފަރާތަކަށް 500 ރުފިޔާވަނީ ކަނޑައަޅާފައެވެ.